Datasets:

derekiya

/

new-swahili

like 0

KAMATI ya Kitaifa ya Maaskofu na Mashehe imesema itamkabidhi Mkurugenzi Mkuu wa Taasisi ya Kuzuia na Kupambana na Rushwa (Takukuru), Kamishna wa Polisi, Diwani Athumani orodha ya majina ya vigogo wanaoendekeza tabia za kula rushwa kutoka katika taasisi zote za serikali ikiwamo ya Mamlaka ya Mapato Tanzania (TRA).Mwenyekiti wa Kamati ya Kitaifa ya Maadili, Amani na Haki za Binadamu inayoshirikisha maaskofu na mashehe, William Mwamalanga alisema jana kuwa wapo wanasiasa, wajumbe wa bodi mbalimbali pamoja na wafanyabiashara waliopo kwenye mtandao wa rushwa pamoja na kukwepa kodi uliotengenezwa mahususi kuinyima serikali mapato stahiki.Aliutaja mtandao huo kuwa upo kwenye mikoa ya Kagera, Arusha, Mbeya, Unguja na Morogoro, na ile ya kikodi ya Kinondoni na Ilala, ambao alipendekeza watendaji walioikumbatia rushwa kwenye taasisi za umma wafilisiwe mali zao zilizopatikana kwa njia ya rushwa kwa kuwa kuwasimamisha kazi peke yake sio njia mbadala.“Tunampongeza Rais kwa hatua aliyoichukua hapo jana (juzi) ya kufanya mabadiliko kwenye utendaji kwa kuwa yanalenga kuleta mabadiliko stahiki ya kiutendaji, tunampongeza kwa kumtumbua kigogo wa TRA, Charles Kichere,” alisema askofu huyo.Alipendekeza kuwa mamlaka za kiutendaji kuwaajiri watendaji wake kwa mkataba wa miaka miwili miwili ikiwa kama njia mojawapo ya kupima utendaji kazi wao. Pia aliwataka wanasiasa wa chama tawala, CCM kuacha malumbano na vikao vya kusaka urais, badala yake washirikiane na Rais John Magufuli kutatua kero katika jamii.Kwa mujibu wa taarifa iliyotolewa jana kwa vyombo vya habari na ilisisitiza kuwa kumekuwa na hali ya taharuki kwa baadhi ya wanachama kuanza kupanga mipango ya kutaka urais ilhali muda bado na kwa sasa wanapaswa kumsaidia Rais Magufuli kuleta maendeleo.Mwamalanga alisema Rais Magufuli amekuwa mstari wa mbele katika kupigania maendeleo ya nchi na hasa katika kukusanya kodi na kukabiliana na rushwa, na kuwa kamati hiyo ipo tayari kufanya naye kazi bega kwa bega kuwafichua wala rushwa na wakwepa kodi nchini.Kwa upande wake, Shehe Maulidi Mahmoud na mwenzake, Profesa Athumani Mali, walibainisha kuwapo kwa njia mbovu za ukwepaji wa kodi, ambazo wafanyabiashara wanaficha makontena ya bidhaa zao kisiwani Zanzibar na kisha huziingiza Dar es Salaam kwa njia za panya hasa kupitia bandari bubu za Msasani, Kigamboni na Bagamoyo.Waliitaka serikali kuweka ulinzi makini kwenye fukwe hizo ikiwa ni pamoja na kufumua misitu ya wakwepa kodi Zanzibar ambako ni hatari kwa ukwepaji wa kodi. Kamati hiyo pia imemtakia heri na baraka Rais John Magufuli ikiwa ni baada ya kuridhishwa na utendaji kazi

NA MWANDISHI WETU, KITENDO cha kumwacha mtoto muda mrefu akiwa amevaa pempasi, kinaweza kumsababishia ugonjwa wa UTI na figo. Kauli hiyo ilitolewa Dar es Salaam hivi karibuni na bingwa wa magonjwa ya watoto katika Hospitali ya Taifa Muhimbili (MNH), Dk. Gudila Valentine, alipofanya mahojiano na gazeti hili. Dk. Gudila alisema mtoto atapata maambukizi pindi atakapojisaidia na kukaa muda mrefu na nepi au pempasi. Alisema kinyesi hicho kinakuwa kinarudi kuelekea katika njia ya mkojo. “Bakteria anayesababisha UTI anaishi katika sehemu ya haja kubwa, kwa hiyo lazima mtoto naye asafishwe mara kwa mara kama ilivyo kwa watu wazima ili kumkinga dhidi ya maambukizi ya ugonjwa huu. “Lazima usafi uwe kitu cha kwanza. Kwa kuwa bakteria yupo kwenye kinyesi, kinapokaa pale kwa muda mrefu, hasa akiwa ni mtoto wa kike, kinapata nafasi ya kupanda na kurudi kwenye njia ya mkojo kwa sababu zile njia zimekaa karibu karibu, hivyo inakuwa rahisi kwa yeye kupata UTI,” alisema Dk. Gudila. Pia alisema ndiyo maana wazazi  wanashauriwa wasafishe na kubadilisha nepi au pempasi mara kwa mara kwa kuwa usafi ni suala la msingi na watoto wakubwa wasafishwe kutoka mbele kwenda nyuma. Alisema kuna watu wanafikiria kwamba watoto hawawezi kuugua magonjwa ya figo kama ilivyo kwa watu wazima jambo ambalo si kweli.

NAIROBI, KENYA UAMUZI iwapo tarehe ya uchaguzi wa urais wa marudio ibadilishwe ulitarajiwa kufanywa jana na Tume Huru ya Uchaguzi na Mipaka (IEBC), ingawa uamuzi huo hautarajiwi kutangazwa hadi kesho Jumatano. IEBC ilikutana baadaye jana kujadili pamoja na mambo mengine ripoti kuhusu usajili wa wapiga kura na mfumo wa kielektroniki wa usambazaji matokeo. Kwa mujibu wa vyanzo vya habari, IEBC ilitarajia kuonana na Rais Uhuru Kenyatta na mpinzani wake mkuu  Raila Odinga katika Kituo cha Taifa cha kujumuisha kura cha Bomas of Kenya. Kampuni ya Ufaransa ya OT-Morpho iliwasilisha kwa mwenyekiti wa IEBC, Wafula Chebukati ripoti ya kurasa sita ikieleza muda utakaotumika kupanga upya vifaa 45,000 kwa uchaguzi mpya, ambao umepangwa kufanyika Oktoba 17. “Kwa vile  Morpho imeshafafanua kilichomo katika ripoti hiyo kwa mdomo, mjadala wa kubadili tarehe umeonekana kutoepukika, ingawa bado haujawa ajenda kamili,” chanzo kimoja cha kuaminika cha habari ndani ya IEBC kimesema. Chanzo hicho kimesema tume imepanga baadaye jana kuijadili kikamilifu ripoti hiyo ya Morpho na kutoa uamuzi wa masuala kadhaa pengine ikiwamo tarehe ya uchaguzi.” Miongoni mwa mabadiliko ya lazima ni kuweka majina mawili tu ya wagombea wawili wa urais badala ya wanane waliokuwapo awali. Lengo ni kuepuka kasoro na hatari za mfumo kutumia takwimu kutoka uchaguzi uliofutwa. Kwa vile pia utahusisha wagombea wawili tu wa ngazi ya urais, majina ya wagombea 14,000 wa viti vingine vitano, itabidi matokeo yao na picha ziondolewe kutoka mfumo huo.  

BADI MCHOMOLO NA MTANDAO MTOTO wa nguli wa filamu nchini Marekani, Will Smith ambaye ni mwanamuziki wa hip hop na filamu, Jaden Smith, ameamua kujiondoa kwenye mitandao ya kijamii kutokana na kupokea ujumbe mbaya kutoka kwa mashabiki wake. Msanii huyo aliyefikisha jumla ya mashabiki milioni tano katika akaunti yake ya Twitter, amesema sababu hiyo ndiyo iliyomtoa katika mtandao wa Twitter na sasa anajipanga kufunga kurasa zake katika mitandao mingine. “Siyo lazima niendelee kutumia Twitter, nimeona bora nijitoe kutokana na ujumbe ambao ninaupata kutoka kwa rafiki zangu, hata hivyo, nitajitoa kwenye Facebook kama kutakuwa na hali hiyo. “Ni bora nibaki kwenye Instagram, japokuwa nimeifunga kwa sasa, pia nitakuwa kwenye mitandao mingine ambayo ninaamini haitakuwa na matatizo kama hayo,” alisema Smith.

CALIFORNIA, MAREKANI MKONGWE wa muziki na filamu nchini Marekani, Jill Scott, ameomba kuachana na mume wake, Mike Dobson, baada ya kufunga ndoa miezi 18 iliyopita. Jill mwenye umri wa miaka 45, ameweka wazi kuwa amefikia hatua hiyo baada ya kuona maisha yake yapo hatarini tangu kufungwa kwa ndoa hiyo. “Nimeamua kuomba talaka kwa kuwa maisha yangu yapo hatarini, tangu niingie kwenye ndoa, Dobson amekuwa wa kunitisha mara kwa mara, malezi yake yamekuwa tofauti na awali pamoja na mambo mengine mengi, hivyo nimeona bora nikae pembeni,” alisema Jill. Hata hivyo, kwa upande wa Dobson, ameonekana kumshangaa mrembo huyo huku akidai kuwa alikuwa anampa kila kitu ambacho alikuwa anakitaka pamoja na kumhakikishia usalama wa maisha yake, ila anaamini labda kuna jambo lingine tofauti na aliyoyataja.

  LONDON, ENGLAND UONGOZI wa klabu ya Crystal Palace, umethibitisha kumpa mkataba wa miaka miwili aliyekuwa kocha wa timu ya Taifa ya England, , akichukua nafasi ya Frank De Boer aliyefukuzwa kazi mapema wiki hii. De Boer amefukuzwa kazi baada ya timu hiyo kufungwa michezo yote minne ya Ligi Kuu nchini England tangu kufunguliwa kwa ligi, hivyo timu hiyo ikaamua kuvunja mkataba wake. Kocha huyo amefukuzwa ikiwa ni siku 77 tangu uongozi wa timu hiyo umpe jukumu la kuwa kocha mkuu kwa mara ya kwanza baada ya msimu uliopita kufukuzwa katika kikosi cha matajiri wa nchini Italia, Inter Milan. Baada ya Hodgson kusaini mkataba wenye thamani ya pauni milioni 2.5 kwa mwaka, alianza rasmi kibarua chake jana katika makao makuu yao ya Beckenham HQ. Hata hivyo, Crystal Palace wamesema wanaweza kumwongezea kocha huyo mpya kitita cha pauni milioni moja endapo ataifanya klabu hiyo ibakie kwenye michuano ya Ligi Kuu msimu huu. Hodgson ameamua kuongeza nguvu kwenye benchi lake la ufundi kwa kumchukua Ray Lewington, huku Sammy Lee ambaye alikuwa msaidizi wa Sam Allardyce na Frank de Boer, amewashiwa taa ya kijani kuwa anaweza kuondoka pamoja na wale wengine walikuwa chini ya kocha huyo. “Ninayo furaha kurudi katika klabu hii ambayo nilianza maisha yangu ya soka nikiwa na umri mdogo, leo hii nimerudi tena ni jambo la kujivunia kwangu, nashukuru kwa kunipa nafasi hii,” alisema Hodgson. Klabu ambazo amewahi kufundisha kocha huyo ni pamoja na Halmstad, Bristol City, Oddevold, Orebro, Malmo, Neuchatel Xamax, Switzerland, Inter Milan, Blackburn Rovers, Inter Milan, Grasshoppers, Copenhagen, Udinese, United Arab Emirates, Viking, Finland, Fulham, Liverpool, West Bromwich Albion na timu ya Taifa ya England.

Kwa mujibu wa Ofisi ya Taifa ya Takwimu (NBS), Mfumuko huo wa bei unamaanisha kasi ya upandaji wa bidhaa na huduma kwa mwaka ulioishia mwezi Mei 2015 imeongezeka ikilinganishwa na kasi iliyokuwepo kwa mwaka ulioshia mwezi Aprili 2015.Akizungumza jana jijini Dar es Salaam, Mkurugenzi wa Sensa ya Watu na Takwimu za Jamii wa Ofisi ya Taifa ya Takwimu, Ephrahim Kwesigabo alisema farahisi za bei zimeongezeka hadi 157.86 kwa mwezi Mei 2015 kutoka 149.89 mwezi Mei 2014.Alisema kuongezeka kwa mfumuko wa bei wa mwezi Mei kumechangiwa na kuongezeka kwa bei za baadhi ya bidhaa za vyakula na bidhaa zisizo za vyakula kwa kipindi kilichoishia mwezi Mei, 2015, zikilinganishwa na bei za mwezi Mei 2014.Aliongeza kuwa kwa upande wa bidhaa hizo ni pamoja na bei za unga wa muhogo kwa asilimia 12.3, nyama asilimia 6.0, samaki asilimia 11.7, maharage asilimia 4.2 na choroko kwa asilimia 13.9.Kwa upande mwingine, baadhi ya bei za bidhaa zisizo za vyakula zilizochangiwa kuongezeka kwa mfumuko wa bei wa mwezi Mei, 2015 zikilinganishwa na bei za mwezi Mei 2014 ni pamoja na mavazi ya wanaume kwa asilimia 5.6, mavazi ya wanawake asilimia 3.5, vyakula kwenye migahawa asilimia 4.1 na huduma za malazi kwa asilimia 4.2.“Mfumuko wa bei wa bidhaa za vyakula na vinywaji baridi kwa mwezi Mei umeongezeka hadi asilimia 8.5 kutoka asilimia 7.1 ilivyokuwa mwezi Aprili 2015,” alisema.Alisema kwa upande wa mfumuko unaopimwa kwa kipimo cha mwezi, umeongezeka kwa asilimia 0.4 ukilinganisha na aongezeko la asilimia 0.8 mwezi Aprili, 2015.Faharisi za bei katika kipindi hicho zimeongezeka hadi 157.86 mwezi Mei 2015 kutoka 157.21 mwezi Aprili na kuongezeka kwa fahirisi kumechangiwa na kuongezeka kwa bei za bidhaa ya vyakula na sizizo za vyakula.Baadhi za vyakula zilizochangia kuongezeka kwa fahirisi ni pamoja na mahindi kwa asilimia 3.3, unga wa mahindi kwa asilimia 4.0, samaki wabichi asilimia 2.1, ndizi za kupika kwa asilimia 9.4,.

NA JANETH MUSHI-ARUSHA MAOMBI ya kuomba kuongezewa muda wa kuwasilisha nia ya kukata rufaa kuomba dhamana ya Mbunge wa Arusha Mjini, Godbless Lema (Chadema), yamepangwa kusikilizwa Desemba 14. Maombi hayo namba 69 ya mwaka huu yaliwasilishwa juzi mahakamani hapo na Wakili wa Lema, Sheck Mfinanga, ambaye pia anaiomba Mahakama Kuu Kanda ya Arusha iweze kusikiliza rufaa ya mbunge huyo ambaye yuko katika mahabusu ya Gereza Kuu la Kisongo kwa zaidi ya mwezi mmoja sasa. Upande wa Jamhuri katika maombi hayo ulikuwa ukiwakilishwa na Wakili Matenus Marandu. Maombi ya Lema yanasikilizwa na Jaji Dk. Modesta Opiyo. Akizungumza na waandishi wa habari nje ya viwanja vya mahakama hiyo, Wakili Mfinanga alisema kuwa maombi hayo aliyawasilisha Desemba 7, mwaka huu chini ya hati ya dharura. Alisema kuwa maombi hayo yalipangwa kusikilizwa jana, lakini ilishindikana baada ya Wakili Marandu kuiomba mahakama iwape muda wa siku 14 ili waandae hati  kinzani. “Kutokana na maombi ya Wakili wa Serikali kuomba muda wa kupitia maombi hayo na kuwasilisha hati kinzani baada ya siku 14, baada ya kusikiliza pande zote mbili, mahakama ilitumia busara zake na ikatoa amri Desemba 13 wawasilishe hati kinzani ili Desemba 14 saa sita mchana maombi hayo yasikilizwe,” alisema Mfinanga. Kwa upande wake, Wakili Marandu alisema kuwa upande wowote ukishapeleka maombi mahakamani, upande wa pili una haki ya kupewa muda wa kujibu kwa maandishi. “Kule ndani miongoni mwa mabishano tuliyokuwa nayo ni pamoja na ulazima wa hati ya dharura katika maombi haya, kwani linapokuja suala la dharura mahakama yenyewe ndiyo inaangalia na kukubaliana na suala husika kama ni la dharura na kuchukua hatua inayostahili,” alisema Marandu. Miongoni mwa viongozi waliokuwapo mahakamani hapo, ni pamoja na Katibu Mkuu wa Chadema, Dk. Vicent Mashinji, wabunge wa viti maalumu wa Chadema Wilaya ya Karatu, Secilia Paresso na Joyce Mukya (Arusha Mjini), Mwenyekiti wa Chadema Mkoa wa Arusha, Amani Golugwa na viongozi wengine wakiwamo madiwani wa Chadema wa Halmashauri ya Jiji la Arusha. Akizungumza na wafuasi, Dk. Mashinji aliwaeleza kuwa ametoka gerezani Kisongo na kuwa Lema amemtuma salamu zake kwao, na wao kama chama wana imani na mahakama ingawa bado inasuasua. “Naomba niwape salamu za Lema, nimetoka kumtembelea gerezani, anasema yupo imara na ataendelea kudai haki ya watu wa Arusha,” alisema. Kwa upande wake, Golugwa aliliomba Jeshi la Polisi mkoani hapa kuacha tabia ya kuzuia wafuasi wa chama hicho kuingia mahakamani hapo. Desemba 2, mwaka huu, mahakama hiyo ilifuta rufaa ya Lema kutokana na kukatwa nje ya muda na pia alitakiwa kuwasilisha kusudio la kukata rufaa ndani ya siku 10, tangu maamuzi ya maombi ya marejeo ya mwenendo na uamuzi wa mahakama ya chini kutupwa na Mahakama Kuu Kanda ya Arusha na Kaimu Jaji Mfawidhi wa Mahakama hiyo, Sekela Moshi, Novemba 11, mwaka huu. Lema alikamatwa Novemba 2, mwaka huu nje ya viwanja vya Bunge mjini Dodoma na alifikishwa mahakamani Novemba 8, mwaka huu akikabiliwa na mashtaka ya uchochezi dhidi ya Rais Dk. John Magufuli.

Meneja wa mwanamuzki Diamond Platnumz, Sallam Sk amesema ameshapona virusi vya corona na sasa yupo fiti kurejea kwenye shughuli zake za kila siku huku akiomba watanzania kuendela kuchukua tahadhari dhidi ya virusi  hivyo Sallam ambaye aligundulika kuwa na virusi hivyo mara baada ya kutoka kwenye shughuli zake za kimuziki nchini Ufaransa alikuwa amehifadhiwa kwenye sehemu maalum (Isolation Room) nchini kwa siku 14 ili aiswaambukize watu wengine “Nimshukuru Allah 🙏🏽 na pia niwashukuru wote mlionitumia msg, comments, DM na dua zenu. Bila kuwasahau Temeke Isolation Centre kwa kuwa bega na bega pamoja na mie bila kunichoka pale nilipokuwa nimezidiwa, na shukurani zangu zingine ziende kwa Madaktari bingwa kujua maendeleo yangu mara kwa mara na pia Serikali yangu na viongozi wake husika Wizara na Mkoa walikuwa hawana ubaguzi kutujulia hali na kutupa moyo na kutupa mahitaji tutakayo. Naomba niwape taarifa ndugu yenu, kijana wenu nimechukuliwa vipimo mara mbili na nimekutwa NEGATIVE na kwa sasa nipo huru. Ila naomba tuendelee kujikinga na kufata ushauri wa viongozi wetu na kuacha maelekezo ya utashi yasiyokuwa na uhakika.” ameandika Sallam Taarifa za kupona kwa Sallam SK zinapunguz aidaid ya wagonjwa wa Corona nchin na kufikia 18 kiwa ni mtu wa pili kupona ugonjwa huo mara baada ya mtu wa kwanza kupata ugonjwa huo nchini kupona wiki kadhaa zilizopita   Nimshukuru Allah 🙏🏽 na pia niwashukuru wote mlionitumia msg, comments, DM na dua zenu. Bila kuwasahau Temeke Isolation Centre kwa kuwa bega na bega pamoja na mie bila kunichoka pale nilipokuwa nimezidiwa, na shukurani zangu zingine ziende kwa Madaktari bingwa kujua maendeleo yangu mara kwa mara na pia Serikali yangu na viongozi wake husika Wizara na Mkoa walikuwa hawana ubaguzi kutujulia hali na kutupa moyo na kutupa mahitaji tutakayo. Naomba niwape taarifa ndugu yenu, kijana wenu nimechukuliwa vipimo mara mbili na nimekutwa NEGATIVE na kwa sasa nipo huru. Ila naomba tuendelee kujikinga na kufata ushauri wa viongozi wetu na kuacha maelekezo ya utashi yasiyokuwa na uhakika. ALLAH IS GREAT 🙏🏽🙏🏽🙏🏽 A post shared by Sallam SK (@sallam_sk) on Mar 31, 2020 at 11:32am PDT

KWA mara nyingine, mvua imesababisha uharibifu, matatizo, adha na usumbufu mkubwa katika Jiji la Dar es Salaam. Mvua hiyo iliyonyesha kwa siku mbili imeleta  vifo, kubomoa nyumba, kuharibu barabara na madaraja na kubomoa nyumba huku makazi ya watu katika maeneo mbalimbali na barabara nyingi zikijaa maji. Safari hii hata huduma ya mabasi ya mwendo wa haraka ilibidi isimamishwe jana baada ya barabara sehemu ambayo mabasi hayo yanapita (hasa Msimbazi na Jangwani),  nayo kujaa maji! Ni hali inayodhihirisha jinsi ambavyo Jiji la Dar es Salaam liko hatarini muda wote mvua (kubwa) inaponyesha. Kinachoshangaza ni kwamba hali hiyo haikuanza jana wala leo bali imekuwa ikijitokeza miaka nenda rudi. Kwa nini hazichukuliwi hatua madhubuti kuhakikisha tatizo hilo linatafutiwa ufumbuzi  kama siyo angalau kupunguzwa? Kwa mfano, kukosekana mifereji ya maji ya mvua katika barabara nyingi za Jiji ni jambo la kawaida na ambalo pia liko kwa miaka chungu nzima.  Barabara zinajengwa bila mifereji ya  maji ya mvua. Ndiyo sababu mvua ikinyesha hata iwe ndogo, harakaharaka maji hutuama barabarani na inaponyesha kubwa, barabara nyingi zinakuwa kama mto! Vilevile kuziba mifereji ya maji ikiwamo ya maji machafu, nacho kimekuwa kitu cha kawaida.  Mara nyingi mifereji mingi huwa imejaa taka kiasi kwamba mvua inaponyesha ni rahisi kuziba. Hakuna hatua zozote madhubuti ambazo huchukuliwa kuizibua mifereji hiyo hata wakati ambao  mvua hainyeshi. Tunatambua pia kwamba ujenzi holela, hasa zile ambazo zilikuwa ni mapitio ya maji zamani zikiwamo za mabondeni, ni miongoni mwa sababu za mafuriko jijini mvua inaponyesha. Lakini,  tunachosema ni kwamba angalau zingekuwapo juhudi  za kutosha kuhakikisha jiji la Dar es Salaam linakuwa salama mvua inaponyesha. Hatua hizo zingekuwa zinachukuliwa kwa awamu, kwa maana kwamba kila halmashauri (Ilala, Temeke, Kinondoni, Ubungo na Kigamboni) zipewe majukumu maalum kama siyo kuwapo operesheni maalum. Hatua hizo ziwe na lengo la kuwa na mipango endelevu ya kuhakikisha barabara zote zinakuwa na mifereji ya maji ya mvua, zikiwamo zinazojengwa sasa. Vilevile, kuisafisha  mifereji ya maji machafu wakati wote isiweze kuziba kwa namna yoyote ile. Jambo jingine muhimu ni kuhakikisha jiji linakuwa na mpangilio mzuri wa majengo, hasa nyumba za kuishi ambazo nyingi zimejengwa ovyoovyo katika maeneo ambayo hajayapimwa. Kwa mara nyingine tunasema, watendaji na viongozi katika Jiji la Dar es Salaam hawana budi kuchukua hatua za makusudi za haraka na endelevu kuwanusuru wakazi wake na adha wanazokabiliana nazo, kila mara mvua inaponyesha.

Kocha huyo ambaye ni raia wa Uganda, ameingia kandarasi ya kuinoa Coastal Union jana jijini Tanga mbele ya Katibu Mkuu wa timu hiyo, Kassim El Siagi na mjumbe wa Kamati ya Utendaji Albert Peter.Akizungumza kwa njia ya simu baada ya kumalizika zoezi hilo,Ofisa Habari wa Coastal Union,Oscar Assenga alisema kuwa kutokana na umahiri aliokuwa nao kocha huyo wana imani ataipa mafanikio timu yao katika ligi kuu msimu ujao.Mayanja aliwahi kuzifundisha timu za soka za Kiyuvu FC ya Rwanda,timu ya Mamlaka ya Mapato (URA),Vipers FC ya Bunamwaya na KCC zote za Uganda amesema kutua kwake Coastal Union kunampa faraja, hivyo atahakikisha anatoa mchango wake kuipa mafanikio.Pia alisema mipango yake ni kuhakikisha timu inang’ara katika michuano ya Ligi Kuu msimu ujao, ikiwa ni pamoja na kubadili aina ya mchezo wa timu hiyo ili iweze kupata mafanikio kwa kuhirikiana na wachezaji, mashabiki na uongozi kwenye medani za kitaifa na kimataifa.

Na MOHAMED KASSARA MSHAMBULIAJI wa kimataifa wa Tanzania anayekipiga KRC Genk ya Ubelgiji, Mbwana Samatta, ameendelea kuwasha moto, baada ya kufunga mabao mawili katika ushindi wa mabao 4-2 ilioupata timu hiyo dhidi ya Royal Antwerp FC. Samatta alifunga mabao hayo dakika za 76 na 90 na kuisaidia Genk kupata ushindi huo ikiwa ugenini. Katika mchezo huo, Genk ilitanguliwa baada ya wenyeji wao kupachika mabao mawili, lakini ikasawazisha kabla ya kupata mabao mengine mawili yaliyoifanya iondoke na ushindi. Ushindi huo uliifanya Genk kuendelea kujiimarisha kileleni mwa msimamo wa Ligi Kuu ya Ubelgiji baada ya kufikisha pointi 33, ilizozipata baada ya kushuka dimbani mara 13, ikishinda michezo 10 na kutoka sare mitatu. Samatta sasa amefikisha mabao 10 na kuongoza katika chati ya wafungaji, akifuatiwa na mshambuliaji, Ivan Santini wa Anderlecht mwenye mabao tisa. Samatta ambaye pia ni nahodha wa timu ya Taifa Tanzania, Taifa Satrs amekuwa kwenye kiwango bora msimu huu, akifunga mabao ambayo yamekuwa yakiiwezesha Genk kupata ushindi. Makali ya mshambuliaji huyo wa zamani wa Simba, inasemekana yamezifanya baadhi ya klabu za Englang kumtolea jicho, zikiwemo Everton na West Ham zikitaka kumsajili katika dirisha la majira ya baridi. Samatta ameifungia Genk mabao 19 msimu huu, mabao 10 akiyapata katika Ligi Kuu ya Ubelgiji, huku mengine tisa akifunga katika michuano ya Europa. Mshambuliaji huyo alifunga mabao sita katika michezo minne ya kusaka nafasi ya kufuzu michuano ya Europa, kabla ya kuendeleza makali yake kwa kufunga mabao matatu katika michezo mitatu ya hatua ya makundi ya michuano hiyo. Pia alithibitisha ubora wake  katika kikosi cha Taifa Stars, baada ya kukiwezesha kuibuka na ushindi wa mabao 2-0 dhidi ya Cape Verde, matokeo yaliyofufua matumaini ya kufuzu fainali za mataifa ya Afrika (Afcon) zitakazofanyika mwakani nchini Cameroon. Mchezo huo ulipigwa Oktoba 16 Uwanja wa Taifa, Dar es Salaam. Katika mchezo huo, Samatta alifunga bao moja na kupika jingine lililofungwa na mshambuliaji, Simon Msuva na kuifanya Tanzania kushika nafasi ya pili kwenye msimamo wa kundi L, ikiwa na pointi tano baada ya kucheza michezo minne. Samatta alijiunga na Genk mwaka 2016, akitokea TP Mazembe ya Jamhuri ya Kidemokrasia Kongo (DRC) ambayo aliichezea kwa misimu mitano na kuisaidia kutwaa ubingwa wa Ligi ya Mabingwa Afrika, mwaka 2015. Alitwaa tuzo ya Mwanasoka Bora wa Afrika mwaka 2015  kwa wachezaji wanaocheza ligi za ndani, akiwapiku; Zein Edin Farahat, Roger Assale, Robert Kidiaba, Moudather el Tahir, Mohammed Meftah, Kermit Erasmus, Felipe Ovono, Baghdad Bournedjah na Abdeladim Khadrouf. Samatta ameichezea Genk mechi 126 katika mashindano yote tangu amejiunga nayo na kuifungia mabao 50. Katika Ligi Kuu ya Ubelgiji amecheza mechi 98 na kufunga mabao 36, Kombe la Ubelgiji, mechi nane mabao mawili na Europa mechi 20 mabao 14.  

NEW YORK, MAREKANI STAA wa muziki na filamu nchini Marekani, Ariana Grande, amethibitisha kuachana na mpenzi wake wa muda mrefu rapa Mac Miller. Wawili hao wamekuwa kwenye uhusiano tangu Septemba 2016, baada ya kuweka wazi uhusiano huo kwa mashabiki zao, lakini taarifa za kuachana kwao zilianza kusambaa tangu Jumatatu wiki hii. Kupitia ukurasa wake wa Instagram, Ariana mwenye umri wa miaka 24, aliandika kwa sasa yupo singo na hana mpango wa kuingia kwenye uhusiano siku za hivi karibuni. “Ni kipindi kigumu pale unapokuwa tofauti na yule ambaye ulikuwa unampenda, lakini kila kitu kina mwanzo na mwisho, natumia nafasi hii kuweka wazi kuwa sipo kwenye uhusiano na sina mpango wa kuwepo tena kwa kipindi cha hivi karibuni,” alisema mrembo huyo.  

Mwandishi Wetu,Dar es Salaam ZAIDI ya wafanyabiashara 2000 katika mkoa wa kodi wa Ilala wamepatiwa elimu ya kodi inayoendelea katika mikoa mbalimbali nchini.Mamlaka hiyo imekuwa na ikifanya kampeni ya elimu ya kodi mara kwa mara kwa kuwafata wafanyabiashara kwenye biashara zao (mlango kwa mlango). Akizungumzai zoezi hilo Afisa Msimamizi wa Kodi wa mamlaka ya Mapato Tanzania (TRA) Zakeo Kowelo alisema kuwa katika siku sita za zoezi hilo, jumla ya wafanyabiashara 2,165 wamepatiwa elimu mbalimbali ya kodi. Alisema maeneo ambayo wamewafikia wafanyabiashara na kuwapatia elimu ni Tabata, Relini, Bima, Liwiti, Barakuda, Kimanga, Segerea, Kinyerezi, Kisiwani na Bonyokwa Mkoa wa Kodi wa Ilala. Alisema zoezi limeenda vizuri na kwamba wafanyabiashara wametoa ushirikiano wa kutosha kwa kutoa taarifa muhimu na kuonyesha nyaraka ambazo zilihitajika jambo ambalo limewawezesha kuwapa ushauri na elimu inayostahili. “Kwa hili tunawashukuru sana kwani tumeweza kuwaelimisha kama tulivyopanga”, alisema KoweloAlisema zoezi lilihusisha kupita duka kwa duka na kuangalia taarifa za wafanyabiashara za kodi ambapo baada ya kuangalia taarifa walifanya majadiliano na kumshauri mfanyabiashara jinsi ya kutunza kumbukumbu. Aliongeza kuwa kwa wale ambao hawajasajili biashara zao wameelekezwa taratibu za kusajili ili watambulike kuwa walipakodi na kwamba pamoja na kusajili biashara pia wafanyabiashara wameshauriwa jinsi ya kujisajili na Kodi ya Ongezeko la Thamani (VAT) na wale wanaostahili kutumia mashine za kodi za kielektroniki wamepewa utaratibu wa kupata na kuzitumia mashine hizo. “TRA ni sehemu ya biashara za wananchi hivyo lengo letu ni kuwaelimisha wananchi ili wafanye biashara kwa usalama zaidi na kutimiza wajibu wao wa kulipa kodi sahihi na kwa wakati’, alisema Kowelo. Naye Stewart Kimbaga mfanyabiashara wa duka la urembo maeneo ya Bonyokwa alisema kuwa kampeni hiyo ya elimu ya kodi ni nzuri na kwamba itasaidia kutokana na kuwa baadhi ya wafanyabiashara hawana uelewa wa jinsi ya kufanya biashara ikiwa ni pamoja na utaratibu mzima wa kulipa kodi. Alisema hiyo ni fursa muhimu na kwamba ukaguzi peke yake hautoshi bali unatakiwa uambatane na elimu ili kuwaongezea wananchi uelewa na kujenga uhusiano mzuri baina ya TRA na walipakodi. Zoezi la kutembelea walipakodi katika maeneo yao ya biashara ni mkakati ambao TRA inautekeleza ili kuwaelimisha walipakodi, kuwapa ushauri wa kitaalamu kuhusu taratibu za kulipa kodi, kusajili biashara ambazo hazijasajiliwa, kuwakumbusha kulipa kodi, kutatua changamoto zinazo wakabili na kupata maoni yao kuhusu huduma inayotolewa na TRA kwa ajili ya kuboresha utendaji wake.

Na JUDITH NYANGE -MWANZA KIKOSI cha Usalama Barabarani Mkoa wa Mwanza kimeyazuia magari 22 kuendelea na safari na kuyatoza faini 79 baada ya kukutwa na makosa mbalimbali ikiwamo uchakavu wa matairi. Akizungumza juzi baada ya kukamilika kwa ukaguzi wa magari uliofanyika katika Kituo cha Mabasi cha Nyegezi na Buzuruga, Kamanda wa Polisi Mkoa wa Mwanza, Ahmed Msangi, alisema magari hayo yalizuiliwa kuendelea na safari hadi pale wamiliki wake watakapoyatengeneza. Alisema wamekuwa wakipokea malalamiko mara kwa mara kutoka kwa abiria wa mikoani na nchi jirani kuhusu mabasi kuharibika mwendo mchache baada ya kuanza safari na abiria kupoteza zaidi ya saa saba yakiwa yanafanyiwa marekebisho. “Kituo cha Mabasi Nyegezi na Buzuruga, magari 79 yalikaguliwa, 22 tuliyazuia kuendelea na safari hadi pale yatakapofanyiwa marekebisho na 55 tuliyaruhusu kuendelea na safari baada ya kurekebisha kasoro zilizobainika ikiwemo uchakavu wa tairi, tumekusanya Sh milioni 2.4 kutokana na makosa mbalimbali  ya barabarani tuliyoyabaini,” alisema. Kamanda wa Kikosi cha Usalama Barabarani Mkoa wa Mwanza, Robert Hussein, aliwataka madereva na wamiliki wa magari kutimiza wajibu wao kwa kuhakikisha ni mazima. “Tutakamata magari yote mabovu, mtu anayeona gari lake ni bovu, aliondoe barabarani yabaki magari mazima, tukilikuta tutang’oa namba uende ukatengeneze ulilete likaguliwe tena, ndipo tukuruhusu kuendelea na safari,” alisema Hussein.

Na CLARA MATIMO-MWANZA KAMISHNA wa Tume ya Haki za Binadamu na Utawala Bora (THBUB), Salma Ali Hassan, amewataka waandishi wa habari nchini kuandika na kuripoti kwa umma kuhusu taarifa za matukio ya matumizi mabaya ya madaraka, ukiukwaji wa haki za binadamu na misingi ya utawala bora bila ubaguzi wala upendeleo. Akifungua warsha ya siku moja iliyoandaliwa na THBUB Kanda ya Ziwa na kukutanisha waandishi wa habari 39 kutoka vyombo mbalimbali vya habari ili kuwajengea uwezo katika kuripoti na kufikisha  taarifa za matukio tofauti tofauti kwa umma yenye  mtazamo wa haki za binadamu jijini Mwanza juzi, Salma alisema matukio hayo yamekuwa yakiongezeka hapa nchini. Alisema matukio hayo ni pamoja na mauaji ya vikongwe kwa imani ya ushirikina na kufukuliwa makaburi ya watu wenye ualbino, hivyo ni wajibu wa waandishi wa habari kuandika habari hizo ili kuihamasisha Serikali, asasi zisizo za serikali na wadau wengine wa masuala ya haki za binadamu ili  kuleta mabadiliko ambayo yataboresha maisha ya watu.  “Vyombo vya habari na waandishi wa habari  ni walinzi na watetezi muhimu wa haki za binadamu, ninyi ni macho, masikio na sauti ya umma, mara nyingi mnaweka wazi masahibu yaliyowapata watu kwenye mazingira yaliyo nje ya uwezo wao, aidha kwa kudhalilishwa au kuonewa na watu wengine. “Hapa ndipo kiini cha mafunzo ya leo, THBUB tunatarajia baada ya mafunzo haya waandishi wa habari wote mlioshiriki leo mtaona umuhimu wa hali ya juu na umakini usiotiliwa shaka kuandika na kuripoti taarifa za masahibu hayo kwa umma kwa mtazamo wa haki za binadamu,” alisema Salma.

FUNDI makenika wa Halmashauri ya Wilaya ya Sumbawanga mkoani Rukwa, Cathbert Mwangalaba (47) ameuawa kwa kukatwa mwili wake na kiwiliwili chake, kutenganishwa na kichwa na kitu chenye ncha kali.Mlinzi ambaye alikuwa ameajiriwa na marehemu anadaiwa kumuua mwajiri wake huyo kwa kumchinja na kiwiliwili chake kutenganishwa na shingo yake.Anatuhumiwa kutenda ukatili huo, baada ya bosi wake huyo kushindwa kumlipa mshahara wa miezi sita unaofikia Sh 360,000.Baada ya kumuua, mwili wake ulifukiwa katika shimo lililochimbwa shambani mwake katika Kijiji cha Kaondo Manispaa ya Sumbawanga.Mlinzi huyo alikuwa akilinda shamba la marehemu.Kamanda wa Polisi Mkoa wa Rukwa, Justine Masonje alithibitisha matukio hayo. Alisema kwamba mauaji ya kikatili ya Mwangalaba, yanadaiwa kufanyika saa 3:00 asubuhi Januari 17, mwaka huu shambani mwake kijijini Kanondo.Mwili wa marehemu ulibainika ukiwa umeviringishwa katika mfuko wa sandarusi, ukiwa umefukiwa katika shimo lililo ndani ya uzio wa shamba hilo.Baada ya kuchunguzwa, mwili ulibainika kuwa na majeraha ya kukatwa na kitu chenye ncha kali. Shingo, miguu na kiwiliwili vilikuwa vimetenganishwa.Mwili wa marehemu uligundulika majira ya saa 11:30 jioni, baada ya ndugu wa marehemu kulitilia shaka shimo ambalo lilikuwa limefukiwa.“Mtuhumiwa amekamatwa na atafikishwa mahakamani kwa hatua zaidi. Mwili wa marehemu umehifadhiwa katika

['Kiungo mchezeshaji wa kikosi cha Tottenham Christian Eriksen , ambaye mkataba wake unafikia mwisho, amekubali kuichezea Inter Milan kwa mkataba wa miaka minne na nusu na Spurs ikitaka kumuuza mchezaji huyo, 27 kwa kitita cha pauni milioni 17 mwezi Januari. (La Gazzetta dello Sport, via Mail)', 'Barcelona imefanya mawasiliano na Mauricio Pochettino kuhusu kuchukua nafasi ya Ernesto Valverde kama kocha. Raia huyo wa Argentina hayuko kazini baada ya kutimuliwa na Tottenham mwezi Novemba.(Catalan radio station RAC1, via AS)', 'Chelsea inamnyemelea beki wa kati wa Brighton Lewis Dunk, huku Brighton ikisema mchezaji huyo wa nafasi ya ulinzi ana thamani ya pauni milioni 50. (The Times, via Metro)', 'Machester United imeahidi kutoa pauni milioni 65 pamoja na malipo ya nyongeza ili kumpata kiungo wa Sporting Lisbon na timu ya taifa ya Ureno Bruno Fernandes, 25, baada ya pendekezo la kutoa fedha na kubadiishana wachezaji kushindikana. (Mirror)', 'Mauricio Pochettino', 'Manchester United ni moja kati ya vilabu viwili ambavyo vimezungumza na kiungo wa Birmingham City Jude Bellingham, 16 anayecheza kikosi cha vijana wa umri wa chini ya miaka 17. (Mirror) ', 'Kiungo wa Aston Villa Jack Grealish ameibuka kuwa mchezaji anayesakwa sana na mabingwa watetezi wa EPL Manchester City huku mahasimu wao Manchester United wakionyesha nia kwa mchezaji huyo wa miaka 24.', 'Wakala wa beki wa kati wa Arsenal Shkodran Mustafi atafanya mazungumzo na Galatasaray kuhusu mchezaji huyo kuhamia kwenye klabu hiyo ya Uturuki. (Fotomac, via Express) ', 'Mlinzi wa kikosi cha Watford Christian Kabasele, 28, anakodolewa macho na Arsenal, Manchester United, Newcastle United na West Ham. (Le10 Sport, via Star)', 'Crystal Palace na Lazio ziko zinanyatia kumsajili beki wa Manchester United Ashley Young, 34, huku mchezaji huyo akiwa amepata ofa ya mkataba wa miezi 18 kutoka Inter Milan. (Sun)', 'Mshambuliaji wa timu ya Tromso Bryan Fiabema, 16 atakuwa mchezaji wa kwanza kusajiliwa na Chelsea tangu marufuku dhidi yao kuondolewa. (VG, via Mirror) ', 'Aston Villa na Norwich City zinamuwania mshambuliaji wa Bristol City Ediie Nketiah kwa mkopo kutoka Arsenal. (Football.London)', 'Mshambuliaji wa zamani wa Manchester United Javier Hernandez atakutana na LA Galaxy kujadili uwezekano wake kuhamia ligi kuu ya Marekani MLS. Mshambuliaji huyo raia wa Mexico alijiunga na Sevilla akitokea West Ham mwezi Septemba. (Marca)', 'Mlinda mlango wa Burnley Joe Hart, 32, alipendekezwa kujiunga na AC Milan badala ya Asmir Begovic wa Bournemouth ili kuchukua nafasi ya Pepe Reina San Siro. (Sun)']

GENEVA, USWISI ZAIDI ya wataalamu 100 wa teknolojia ya roboti wameutaka Umoja wa Mataifa (UN) kuchukua hatua ili kuzuia kuundwa kwa roboti zinazoweza kuua. Kwenye barua kwa Umoja wa Mataifa (UN), wataalamu wa masuala ya teknolojia akiwamo tajiri Elon Musk, wameonya kuwa hatua hiyo itasababisha kuwapo kwa vita vitakavyohusisha roboti. Wataalamu hao 116 wametaka kuwekwa marufuku ya kutumia teknolojia hiyo kuunda roboti inayoweza kutumiwa kama silaha. “Wakati zikiundwa zitawezesha vita kupiganwa kwa kiwango kingine cha juu na kwa haraka zaidi kuliko vile ambavyo binadamu hufanya. “Hizi zitakuwa silaha za ugaidi, silaha ambazo magaidi watatumia dhidi wa watu wasio na hatia, na silaha ambazo zitadukuliwa kubadili malengo yaliyokusudiwa,” iliongeza barua hiyo. Mwaka 2015 zaidi ya wataalamu 1,000 na watafiti pia waliandika barua wakionya kuruhusua kuundwa kwa silaha kama hizo. Kati ya wale walioweka sahihi barua ya mwaka 2015, ni pamoja na mwanasayansi Stephen Hawking na mwanzilishi mwenza wa Kampuni ya Apple, Steve Wozniak na Musk. Roboti za kuua ni silaha ambazo zinaweza kuchagua na kuvamia kitu ambacho zinakilenga bila ya kuelekezwa na binadamu. Wale wanaopendelea roboti hizo, wanaamini kuwa sheria za sasa za vita zinatosha kutatua shida yoyote ambayo itaibuka ikiwa zitatumiwa. Lakini wale wanaozipinga, wanasema  roboti hizo ni tisho kwa binadamu na teknolojia yoyote ya kuziwezesha kuua inastahili kupigwa marufuku.

['Ulikuwa uhamisho ambao ulimfanya Neymar kuondoka katika kivuli cha nyota wa Barcelona Lionel Messi. ', 'Hatahivyo raia huyo wa Brazil amegonga vichwa vya habari kwa sababu tofauti tangu alipojinasua kutoka katika mabingwa hao wa Uhispania na kuelekea PSG. ', 'Amefunga magoli 34 kati ya mechi 37 ili kuwasaidia kushinda taji la ligi ya daraja la kwanza. ', 'Lakini pia amepigwa marufuku kutoshiriki mechi tatu kwa kumkaripia shabiki mmoja baada ya PSG kubanduliwa katika kombe la ligi ya Ufaransa, alidaiwa kushiriki katika kizazaa kilichotokea katika chumba cha maandalizi na wachezaji wenzake na atakaosa kushiriki katika mechi tatu za Yuropa kwa kuwatusi maafisa. ', 'Na tayari amepokonywa unahodha wa timu ya taifa ya Brazil kabla kuanza kwa kombe la Copa America nchini Brazil. ', 'Huku ikiwa hajamaliza hata miaka miwili tangu aliponunuliwa kwa dau la juu zaidi duniani la £200m , huenda huduma zake katika uwanja wa Parc des Princes zinakaribia kikomo. ', "''Sitaki kuchezea tena PSG nataka kurudi nyumbani kwangu, ambapo nisingeondoka'', alidaiwa kumwambia rais wa PSG Nasser Al-Khelaifi katika ujumbe , kulingana na gazeti la Uhispania la Mundo Deportivo. ", 'Sasa ataelekea wapi? Barcelona? ama pengine aelekea kaika ligi ya Uingereza? ', 'Akizungumza na BBC Radio 5 waandishi Tim Vickery , Miguel Delaney na Ben Haines wanazungumzia kuhusu hatma ya mchezaji huyo.', 'Vickery: Wachezaji wakuu wa kikosi cha Barcelona wangefurahia sana kumkaribisha Neymar. ', 'Yeye ana uhusiano mzuri na Messi, Suarez na Gerald Pique-Wachezaji watatu ambao ndio nguzo ya Barcelona na nadhani hilo linampatia fursa. ', 'Sidhani kama kuna mchezaji ambaye alichukiwa zaidi ya Neymar na naweza kuelewa hilo. ', 'Ni mchezaji ambaye anaponekana kana kwamba ameharibika lakini nadhani pia kuna upande mwengine wake mzuri. ', 'Cha kushangaza ni kwamba wachezaji wenzake hususan katika klabu ya Barcelona na wale wa timu ya Brazil wamekuwa na uhusiano mzuri naye-wakimpenda sana.', 'Delaney: Nilikuwa nikizungumza na jamaa mmoja ambaye ametumia wakati wake mwingi na Neymar siku moja. ', 'Walisema licha ya anavyochukuliwa , unapokutana naye moja kwa moja ana upande wake mzuri. ', 'Ni mtu ambaye ni rahisi kumpenda na anaweza kukusaidia. lakini swala hapa ni vipi anachukuliwa kama mtoto na watu wake , akiwemo babake. ', 'Hilo linaweza kutoa ubaya wake kama tulivyoona akiichezea PSG.', 'Vickery: Kuna uamuzi unaochukuliwa na watu wake wa karibu ambapo huwezi kujua iwapo ni yeye anayefanya uamuzi huo au la.', 'Lakini unashangaa iwapo uhusiano wake na babake anafaa kuupa kisogo ili kujisimamia. Ningependa kumuona akilivua joho la kuwa Neymar mdogo na badala yake kuwa mtu mzima.', 'Delaney: Sasa amegundua kwamba uhamisho wa kuelekea PSG ulikua makosa makubwa', 'Baada ya kuzungumza na watu wachache ambao wameshirikiana na Neymar ama watu wake wa karibu, kuna wasiwasi kuhusu kule ambako mchezo wake unaelekea. ', 'Kuna madai mengi kwamba pia hafanyi mazoezi. ', 'Kwamba amejishirikisha sana katika klabu ya PSG hadi kiwango cha mchezo wake kimeshuka. ', 'Baadhi ya wale walio na wasiwasi zaidi wanasema kuwa kipindi chake cha mchezo kipo hatarini kuangamia. Nadhani hiyo ni mojawapo ya sababu ambazo anahitaji kuondoka katika mazingira hayo.', 'Vickery: Niko tayari kukosolewa lakini nadhani kulikuwa na lengo fulani katika uhamisho wa mchezaji huyo kuelekea PSG. Pengine lengo la kutaka kushinda taji la mchezaji bora duniani. ', 'Wachezaji wengi wa Brazil walishinda taji hilo la Ballon d Or miaka ya nyuma . Je angelishinda vipi taji hilo wakati ambapo amekuwa akicheza chini ya kivuli cha Lionel Messi .', 'Nadhani alikuwa na lengo la kuelekea PSG ili kuwa kiongozi wa timu hiyo. Bahati mbaya ni kama kana kwamba kandarasi yake katika klabu hiyo haijaanza. ', 'Alisajiliwa kwa kitu kimoja pekee. Kuisaidia timu hiyo kusonga mbele katika awamu ya kimakundi katika kombe la ligi ya mabingwa. ', 'Kufikia sasa amecheza mara moja kutokana na majeraha swala ambalo sio kupenda kwake.', 'Vickery: Ana nafasi chache kuhusu ligi atakayojiunga nayo. Kwa sababu ni wapi anaweza kuelekea? Kitu ambacho hatujakitaja ni ligi ya Uingereza. ', 'Ligi hiyo ni mojawapo ya ligi yenye ushindani mkali duniani na klabu zilizo na uwezo wa kumnunua-lakini je watahatarisha fedha zao? ', 'Je umewahi kufikiria Neymar akijiunga na ligi ya Uingereza? Unaweza kufikiria ghadhabu atakazopata atakapojiangusha kama ilivyo kawaida yake? ', 'Sasa Real Madrid wamempata Eden Hazard je watamuhijitaji Neymar pia?', 'Delaney: Sidhani. wamemnunua mchezaji Luca Jovic hivyobasi wametatua tatizo lao la safu ya mshambulizi. ', 'Nadhani inaonekana kwamba Neymar alikuwa mchezaji wa pili ama wa tatu kwa ubora duniani katika kipindi cha miaka michache iliopita na Madrid hawana haja naye tena. ', 'Nakumbuka kusikia mwaka mmoja uliopita vile rais wa Real Florentino Perez alivyokuwa akisaka saini ya mchezaji huyo na hilo limekwisha hali ya kwamba unaweza kumsikia Neymar pekee akilizungumzia badala ya mtu yeyote kutoka Madrid. ', 'Meli imeondoka na sasa itategemea iwapo atarudi Barcelona kwa sasa.']

Miraji alifanya kitendo hicho Jumapili baada ya mchezo kati ya Coastal na Prisons uliofanyika Uwanja wa Mkwakwani, Tanga. Beki huyo aliyejipatia umaarufu kutokana na kuzifunga Yanga na Azam kwa mipira ya adhabu ya moja kwa moja kwenye mechi za ligi kuu msimu uliomalizika Jumapili, aliandika katika mtandao wake wa facebook: “Napenda kuchukua fursa hii kuwashukuru viongozi, mashabiki, wachezaji wote wa Coastal Union kwa ushirikiano wenu mlionipa kwa kipindi nilichokuwa na nyie katika timu.“Nilijitahidi kadri ya uwezo wangu ili kuisaidia timu ipate matokeo mazuri, ila sikuweza kutimiza malengo hayo kwa asilimia zote, naamini hakuna mchezaji aliyependa timu kuwa hapo ilipo kila mtu anaumia, napenda kuomba radhi kwa mashabiki wa Coastal Union kama kuna kitu niliwakosea au kama kuna mtu alinikosea nimemsamehe.”Pia aliandika kuwa anawapenda mashabiki na atazidi kuwakumbuka kwa mazuri yote waliyomfanyia na akawajulisha kuwa kuanzia sasa ni mchezaji huru. Miraji ameonesha masikitiko kutokana na Coastal Union kushuka daraja kama ilivyo kwa timu nyingine mbili za Tanga, African Sports na JKT Mgambo.

NA CHRISTOPHER MSEKENA TUKIWA  ukingoni mwa mwaka 2017, utakumbuka kuwa shindano kubwa la urembo nchini, Miss Tanzania halijafanyika kama ilivyo kawaida yake kiasi cha Baraza la Sanaa la Taifa  (Basata) kutoa taarifa yake juu ya ukweli wa kutofanyika kwa shindano hilo. Katika barua yake kwa vyombo vya habari, Basata ilisema baraza limekuwa likifuatilia kwa umakini mwenendo wa shindano la Miss Tanzania na waandaaji wake, Kampuni ya Lino International Agency katika kuhakikisha taratibu, kanuni na miongozo ya kuendesha matukio ya sanaa nchini inazingatiwa. Hivi karibuni Kampuni ya Lino wametoa taarifa za kutofanyika kwa mashindano ya Miss Tanzania mwaka 2017 ambapo pamoja na sababu hizo ni pamoja na kukosa wadhamini, wametaja kucheleweshewa kibali na Basata, kama sababu ya kutofanyika kwa shindano hili msimu wa mwaka 2017. “Tunapenda kueleza kwamba sababu iliyotolewa na Lino si ya kweli na pengine imetengeneza kuficha uhalisi wa changamoto za shindano hili ambapo mara zote Basata na hivi karibuni Waziri mwenye dhamana na sekta ya sanaa, Dk. Harrison Mwakyembe amezieleza na kuzitolea maagizo, Basata kama mtoa vibali limeshangazwa na kutofanyika kwa shindano msimu huu maana lilishatoa vibali vya muda kwa Lino ili kufanya shindano hili sambamba na kuandaa mshiriki wa Miss World lililofanyika Sanya, nchini China,” ilisema taarifa hiyo

NEW YORK, MAREKANI MWANAMITINDO maarufu nchini Marekani, Kim Kardashian, ameweka wazi sababu za kwenda Ikulu kukutana na rais Donald Trump kwa mara ya kwanza. Katikati ya wiki hii mrembo huyo alikutana na Trump na kumweleza kuwa wanawake wengi nchini humo wamekuwa wakikosa uhuru wa kufanya mambo yao, hivyo wanaomba wapewe uhuru. Hata hivyo Kim alitumia muda wake kumwomba rais atumie busara zake na kumpunguzia kifungo kama siyo kumwachia huru mwanamama Alice Marie Johnson, ambaye anatumikia kifungo cha maisha kwa kujihusisha na biashara ya dawa za kulevya. “Napenda kutumia nafasi hii kumshukuru Rais kwa kukubali ombi langu la kwenda kuonana Ikulu, ninaamini anaweza kuyafanyia kazi yale yote ambayo nimemueleza,” alisema Kim Kardashian. Mashabiki wengi wanaamini kwa ukaribu wa rais Trump na familia ya Kanye West, unaweza kumfanya rais huyo kuyakubali maombi ya Kim.  

HALI ya uchumi nchini imeendelea kuimarika ambapo kwa mwaka 2018 pato halisi la taifa lilikua kwa asilimia 7.0 na hivyo Tanzania kushika nafasi ya pili kwa ukuaji uchumi kwa nchi za Afrika Mashariki, huku Rwanda ikishika nafasi ya kwanza kwa uchumi wake kukua kwa asilimia 8.6.Halikadhalika, nchi ya Kenya imeshika nafasi ya tatu kwa ukuaji uchumi kwa nchi za ukanda huo ambapo uchumi wake umekua kwa asilimia 6.3 ikifuatiwa na Uganda ambayo uchumi wake umekua kwa asilimia 6.1.Akiwasilisha taarifa ya hali ya uchumi wa Taifa katika mwaka 2018 na Mpango wa Maendeleo wa Taifa wa mwaka 2019/20 bungeni jana, Waziri wa Fedha na Mipango, Dk Philip Mpango alisema ukuaji wa uchumi wa Tanzania umechochewa zaidi na kuongezeka kwa uwekezaji hususani katika miundombinu mbalimbali.Kiasi cha fedha kilichotengwa na serikali kugharamia Mpango wa Maendeleo wa Taifa kwa Mwaka 2019/20 ni Sh trilioni 12.24, fedha za ndani kati ya hizo, ni Sh trilioni 9.73 na fedha za nje ni Sh trilioni 2.51.Aidha fedha hizo za maendeleo ni sawa na asilimia 37 ya bajeti yote ya mwaka 2019/20.Aliitaja miundombinu hiyo kuwa ni pamoja na ujenzi wa reli, barabara na viwanja vya ndege, kuimarika kwa huduma za usafirishaji huku sekta ya kilimo ikitoa mchango mkubwa kwa asilimia 28.2Akizungumzia ukuaji wa uchumi wa nchi, Dk Mpango alisema kwa mujibu wa takwimu mpya za mwaka wa kisio wa 2015, pato halisi la Taifa lilikua kwa asilimia 7.0 mwaka 2018 ukilinganisha na ukuaji wa asilimia 6.8 kwa mwaka 2017.Alisema pamoja na hali ya uchumi wa dunia kupungua kwa kasi ya ukuaji kutoka asilimia 3.8 ya mwaka 2017 hadi kufikia asilimia 3.6 kwa mwaka 2018 kutokana na kupungua kwa mahitaji ya bidhaa na huduma kutoka nje na hali ya wasiwasi kuhusu madhara ya Uingereza kujitoa Jumuiya ya Ulaya, bado uchumi kwa nchi za Afrika Mashariki uliimarika zaidi.“Mwenendo wa Uchumi wa Nchi za Afrika Mashariki ulikua ambapo Rwanda, uchumi wao ulikua kwa asilimia 8.6 mwaka 2018 ukilinganisha na asilimia 6.1 mwaka 2017, Tanzania ilikua kwa asilimia 7.0 mwaka 2018 ukilinganisha na asilimia 6.8 mwaka 2017, Kenya wao uchumi wao ulikua kwa asilimia 6.3 ukilinganisha na asilimia 4.9 mwaka 2017,Uganda uchumi wao ulikua kwa asilimia 6.1 mwaka 2018 ukilinganisha na asilimia 5.9 mwaka 2017,”alisema Dk Mpango.Alisema mbali na ukuaji huo wa uchumi, Dk Mpango alisema Tanzania Bara inakadiriwa kuwa na watu milioni 52.6 na kwamba wastani wa pato kwa mtu wa kawaida kwa mwaka lilikuwa Sh milioni 2.45 ambacho ni sawa na dola za Marekani 1,090 ikiwa ni ongezeko la asilimia 4.4 kwa mwaka 2017.Akizungumzia mwenendo wa bei, Dk Mpango alisema mwaka 2018 mfumuko wa bei uliendelea kubaki katika wigo wa tarakimu moja na kufikia kiwango cha chini kabisa kuwahi kutokea katika kipindi cha miaka 40 iliyopita.Alisema katika kipindi hicho cha mwaka 2018 mfumuko ulipungua kutoka wastani wa asilimia 5.3 mwaka 2017 hadi kufikia asilimia 3.5 mwaka 2018 na hadi Aprili mwaka huu mfumuko wa bei ulikuwa asilimia 3.2 ukilinganishwa na kipindi kama hicho mwaka 2018.Dk Mpango alisema mfumuko huo wa bei wa chini ulitokana na sababu mbalimbali ikiwemo kuimarika kwa hali ya upatikanaji wa chakula katika masoko ya ndani na nchi jirani na uzalishaji wa chakula ulifikia tani milioni 15.9 ikilinganishwa na mahitaji ya tani milioni 13.3 kwa kipindi hicho.

Ramadhan Hassan ,Dodoma Mbunge wa Kibamba,John Mnyika amehoji ni kwanini tatizo la kukatika kwa umeme katika Jimbo lake. Akiuliza kwa niaba Mnyika,Mbunge wa Ubongo,Saed Kubenea Leo bungeni Mei 24,amehoji kuhusiana na tatizo la kukatika umeme katika Jimbo la Kibamba. “Je, ni kwanini tatizo la kukatika umeme katika Jimbo la Kibamba halijapatiwa ufumbuzi. ” Je,maeneo gani mpaka sasa Tanesco haijafikisha umeme,”amehoji. Akijibu,Naibu Waziri wa Nishati,Subira Mgalu amesema kukatika kwa umeme inatokana na zoezi la kuhamisha miundombinu ya umeme ili kupisha upanuzi wa barabara ya Dar es salaam -Morogoro. Amesema maeneo ambayo hajapatiwa umeme katika Jimbo hilo ni,Kibesa,Kisopwa,Kipera,Msumi na baadhi ya maeneo ya Mpigi na Kwembe.

Amina Omari,Tanga Kampuni ya ving’amuzi ya DSTV, imesema itajikita katika kuenzi kazi za marehemu Amir Athumani ‘king Majuto’ ili kuhakikisha vizazi vinavyokuja vinajua kazi zake. Kauli hiyo imetolewa na Meneja mauzo wa anda ya Kaskazini, Jackson Mark, wakati wa kumbukumbu ya kuenzi kifo cha msanii huyo ‘Majuto Day’.  Naye Msemaji wa familia Mohamed Majuto, amesema kuwa ili kumuenzi marehemu tayari wako mbioni kuachia kazi ambazo alizifanya kabla ya umauti kumfika. Naye msanii Rehema Abdallah amesema tayari wameshapata mbadala wa King Majuto ambaye anatarajiwa kutambulishwa nchini Kenya hivi karibuni.

KULWA MZEE-DAR ES SALAAM WAKILI anayemtetea Mwandishi wa habari za uchunguzi, Erick Kabendera (39), Jebra Kambole, ameieleza mahakama kwamba afya ya mteja wake imetetereka, aliumwa ghafla gerezani akapooza miguu na kushindwa kutembea kwa siku mbili. Kambole alidai hayo jana katika Mahakama ya Hakimu Mkazi Kisutu mbele ya Hakimu Mkazi, Janeth Mtega wakati kesi hiyo ilipokuwa ikitajwa mbele yake kwa sababu Hakimu Augustine Rwizile anayesikiliza kesi hiyo kuwa na udhuru. Akiiwakilisha Jamhuri, Wakili wa Serikali Mwandamizi, Wankyo Simon, alidai upelelezi wa kesi hiyo haujakamilika wanaomba tarehe nyingine ya kutajwa. Kabla ya kuahirishwa kwa kesi hiyo, Wakili Jebra alidai ana hoja mbili za kuwasilisha mahakamani kuhusu mteja wake. Alidai hoja ya kwanza anaomba upelelezi ukamilike haraka na hoja ya pili kuhusu afya ya mteja wake. “Mheshimiwa Agosti 21 mteja wetu aliumwa ghafla akiwa gerezani, mpaka leo anapata shida ya kupumua ukifika muda wa usiku. “Agosti 21 hiyo hiyo mteja wetu alipooza miguu yote miwili akashindwa kutembea kwa siku mbili, akaishiwa nguvu, kama mawakili na ndugu zake hatujui anachoumwa. ” Tunaomba mahakama ilielekeze Jeshi la Magereza ili akapimwe sababu hajapata matibabu, tunaomba apelekwe Muhimbili sababu atapimwa kuna vifaa vyote,”alidai. Akijibu Wakili Wankyo alidai mahakama hiyo haina mamlaka ya kutoa amri yoyote kutokana na mazingira ya kesi isipokuwa atawahimiza Askari Magereza wafuate taratibu zao ili mshtakiwa apate matibabu. Alidai Magereza wanao utaratibu wao, wako mahakamani wanasikia hoja za wakili wa mshtakiwa hivyo watayafanyia kazi. Hakimu Mtega alisema mahakama imesikia hoja za pande zote mbili, Hakimu anayesikiliza kesi hiyo atapitia na kutoa uamuzi, aliahirisha kesi hadi Septemba 12. Kabendera alifikishwa  mahakamani kwa mara ya kwanza, Agosti 5, 2019 akikabiliwa na mashtaka matatu, ambayo ni kuongoza genge la uhalifu, kukwepa kodi na kutakatisha zaidi ya Sh173.2 milioni. Kwa mujibu wa hati ya mashtaka, shtaka la kwanza linalomkabili ni kwamba kati ya Januari mwaka 2015 na Julai 2019 maeneo mbalimbali ya Dar es Salaam Kabendera na wengine ambao hawapo mahakamani anadaiwa alitoa msaada kwenye genge la uhalifu kwa nia ya kujipatia fedha. Katika shtaka la pili, anadaiwa kukwepa kodi, ambapo kati ya Januari, 2015 na Julai 2019 maeneo mbalimbali ya Dar es Salaam bila sababu za msingi alikwepa kulipa kodi Sh 173,247,047.02 kwa Mamlaka ya Mapato Tanzania (TRA). Katika shtaka la tatu la kutakatisha fedha, inadaiwa katika tarehe hizo mshtakiwa alitakatisha kiasi hicho cha fedha huku akijua zimetokana na zao la kusaidia genge la uhalifu na kukwepa kodi. Kabendera alifikishwa  mahakamani kwa mara ya kwanza, Agosti 5, 2019 akikabiliwa na mashtaka matatu, ambayo ni kuongoza genge la uhalifu, kukwepa kodi na kutakatisha zaidi ya Sh173.2 milioni. Mshtakiwa alisomewa mashtaka hayo mbele ya Hakimu Mkazi Mwandamizi Augustine Rwizile. Hata hivyo, mshtakiwa Kabendera hakuruhusiwa kujibu kitu chochote mahakamani hapo kwa kuwa Mahakama ya Hakimu Mkazi Kisutu haina mamlaka ya kusikiliza kesi hiyo isipokuwa kwa kupata kibali kutoka kwa DPP.

Na KOKU DAVID-DAR ES SALAAM MAMLAKA ya Mapato Tanzania (TRA) imeendelea na mpango mkakati wake wa kuhakikisha inatoa elimu ya kodi na inamfikia kila mdau ili kuwajengea uelewa wa masuala ya kodi na uhiyari wa kuilipa. Hivi karibuni mamlaka hiyo ilikutana na wasanii mbalimbali wa maigizo na muziki ili kuwafundisha kuhusu masuala mbalimbali ya kodi pamoja na umuhimu wa kulipa. Suala la ulipaji wa kodi lilikuwepo tangu enzi za zamani ambapo hata katika vitabu vya dini huzungumzia kuhusu kodi. Kodi ni kitu muhimu sana katika kukuza uchumi wa nchi na kwamba maana yake ni makato ya lazima ambayo kila mtu mwenye kipato lazima alipe kwa mujibu wa sheria za nchi na si ombi. Pia kodi ni tozo ambayo inapatikana kutokana na vyanzo vitatu ambavyo ni ajira, biashara pamoja na uwekezaji na kwamba inatozwa kwa mamlaka ya sheria ya Kodi ya Mapato ya mwaka 2004. Sheria hiyo ya kodi inaunda upya mfumo wa kodi ya mapato kulingana na mahitaji ya kisasa na kubatilisha sheria ya kodi ya mapato ya 1973. Mafanikio mengi katika nchi mbalimbali zilizoendelea duniani yametokana na makusanyo ya kodi ambapo huiwezesha nchi kuboresha huduma mbalimbali za maendeleo. Katika semina na wasanii hao, TRA iliwafundisha kuhusu Kodi ya Mapato pamoja na Kodi ya Ongezeko la Thamani (VAT) na kwamba kila mtu mwenye kipato anatakiwa kulipa kodi kwa mujibu wa sheria za nchi. Sambamba na kuwapa elimu ya kodi, pia ilipokea maoni mbalimbali kutoka kwa wasanii hao ili kuweza kujua changamoto wanazokabiliana nazo waweze kuzitatua ikiwa ni pamoja na kuwatengenezea mazingira mazuri ya kufanya kazi zao zitakazowapatia kipato ambacho watatakiwa kukitumia kulipia kodi. Kila mafanikio ambayo Serikali imekuwa ikiyapata hutokana na makusanyo ya kodi ambazo wananchi hulipa mfano ujenzi wa barabara, shule, hospitali nk. Wasanii ni wadau muhimu katika nchi kutokana na mchango mkubwa katika ulipaji wa kodi na kwamba Serikali inatakiwa kuhakikisha inawatengenezea mazingira mazuri ya ufanyaji wa kazi zao ili waweze kufaidika lakini pia Serikali iweze kupata mapato kutoka kwao. Lakini pia wasanii wote ambao hawajajisajili wanatakiwa kuhakikisha wanajisajili katika ofisi za TRA kupatiwa Namba ya Utambulisho wa Mlipa Kodi (TIN) na baadaye atakadiriwa kodi anayostahili kulipa kulingana na namna anavyopata mapato yake. Kila msanii ambaye mauzo ghafi yake hayafikii milioni 20 kwa mwaka atahesabika kama mlipa kodi mdogo ambaye atakadiriwa kodi kulingana na mauzo yake au faida aliyoipata. Ikumbukwe kuwa watu wanaotakiwa kulipa kodi ni vyombo pamoja na watu binafsi. Chombo kinaweza kuwa shirika au mfuko na kwamba haijalishi kimesajiliwa au hakijasajiliwa pia kinaweza kuwa cha watu au chama. Kwa upande wa watu ambao si wakazi, utozwaji wake wa kodi ni kwa chanzo cha mapato ya Tanzania tu na si vinginevyo. Kaimu Mkurugenzi wa Huduma na Elimu kwa Mlipa Kodi wa TRA, Diana Masala, anasema kila msanii mwenye sifa za kulipa kodi anatakiwa kulipa na kwamba huduma nzuri zinazotolewa na Serikali zitatumiwa na kila Mtanzania bila kubagua. Anasema Serikali imedhamiria kutengeneza mazingira mazuri ambayo yatarahisisha maisha ya wananchi wake hivyo kila anayestahili kulipa kodi anatakiwa kulipa ili aweze kufaidika na huduma hizo.

JESHI la Polisi mkoani Singida linawashikilia vijana wawili kwa tuhuma za kukutwa na kete 741 zinazodhaniwa kuwa ni dawa za kulevya aina ya heroin katika msako na operesheni maalumu iliyofanyika kati ya Agosti na Septemba, mwaka huu.Kamanda wa Polisi Mkoa wa Singida, Sweetbert Njewike aliwataja waliokamatwa kuwa ni Nurdin Mohamed (25), mkazi wa Majengo katika Manispaa ya Singida aliyekutwa na kete 50 za heroin na Mohamed Iddi (29), mkazi wa Babati, Manyara aliyekutwa na kete 691.Alisema kuwa wakati Nurdin alitiwa nguvuni Septemba 18, mwaka huu saa 7 mchana akiwa amezificha nyumbani kwake Majengo, Iddi alishikwa baadaye huko stendi ya mabasi Babati akiwa anamkabidhi Nurdin dawa hizo baada ya kuwekewa mtego na polisi.Alieleza kuwa baada ya Nurdin kutiwa nguvuni kutokana na taarifa kutoka kwa raia wema, alihojiwa kwa kina na hatimaye kufichua kuwa dawa hizo alikuwa akiletewa na Iddi aishiye Babati na hapo ndipo polisi walipomfuata na kufanikiwa kumkamata akiwa stendi ya mabasi.Kamanda Njewike alisema kuwa misako na operesheni hizo maalumu zina lengo la kupambana na kuzuia matukio mbalimbali ya uhalifu, ikiwamo kudhibiti na kupambana na biashara pamoja na matumizi ya dawa za kulevya, ni endelevu.Alisema kuwa matumizi ya dawa za kulevya ni hatari kwa binadamu kutokana na ukweli kwamba mbali na kuwa kichocheo cha kufanya uhalifu, pia hupoteza nguvu kazi ya Taifa kwani watumiaji wengi ni vijana mwezi Februari mwaka jana, jumla ya misokoto 7,360 ya bangi na dawa mbalimbali ya kulevya ilikamatwa mkoani Singida katika operesheni ya kupambana na dawa za kulevya ambapo jumla ya watuhumiwa 20, wakiwamo wauzaji na watumiaji wa mihadarati hiyo, waliweza kutiwa mbaroni.

ALIYEKUWA Kocha wa Yanga, Mwinyi Zahera amewataja watu waliosababisha ‘kitumbua’ chake kumwagiwa mchanga katika klabu hiyo.Uongozi wa klabu ya Yanga juzi ulimtupia virago Zahera baada ya timu hiyo kutolewa katika michuano ya Kombe la Shirikisho Afrika baada ya kichapo cha mabao 3-0 dhidi ya Pyramids ya Misri.Katika mchezo wa kwanza, Yanga ilifungwa 2-1 Dar es Salaam. Akihojiwa na EFM jana, Zahera alimtaja mtu mmoja anayejulikana kwa jina la Ndama aliyewahi kuwa mjumbe wa Kamati ya Mashindano na Usajili kuwa alihusika na kuondolewa katika timu hiyo.Alisema Ndama wakati timu hiyo ikiwa nchini Misri kujiandaa na mchezo dhidi ya Pyramids alimpigia simu mwenyekiti wa timu hiyo Dk Mshindo Msolla akimtaka amtimue kocha huyo kwa kuwa haina matokeo mazuri.“Msolla alinipigia simu wakati nikiwa Misri akisema kuwa kuna mtu (Ndama) anataka nikutimue kwa sababu timu imekosa ushindi, lakini Msolla alijibu kuona hakuona sababu za kunitimua kwa kuwa timu ilikuwa ikifanya vizuri, “alisema Zahera.Aidha Zahera amemtaja Msolla kuwa naye alichangia kutimuliwa kwake baada ya kukataa kuchaguliwa kocha msaidizi wa kufanya kazi zake badala ya yule wa sasa Noel Mwandila.Alidai kuwa Msolla alikuwa akimtaka Mkwasa kuwa msaidizi wa Zahera, lakini kocha huyo raia Congo hakuwa tayari kuchaguliwa msaidizi.“Nikiwa Misri Msolla alinipigia simu kunihakikishia kutonifukuza kazi licha ya kupoteza mchezo, lakini alinambia msaidizi wangu Noel Mwandila mkataba wake unaisha mwishoni mwa mwaka huu na nikiwa na timu ya taifa (Congo), Yanga inafanya vibaya chini ya Mwandila. Kutokana na hivyo nataka tukuletee kocha mwingine msaidizi (Charles Mkwasa) mimi nilikataa na kumuambia siwezi kukubali hilo mbona naona anafanya majukumu yake vizuri kama vipi nisubiri nikisharudi tutaongea.”Alisema kuwa aliporejea jijini Dar es Salaam kutoka Misri alikutana na makamu mwenyekiti Fredrick Mwakalebela na viongozi wengine wa benchi la ufundi na kufanya kikao cha dharura, lakini aliwaeleza kuwa hawezi kuchaguliwa msaidizi na ataendelea kufanyakazi na Mwandila. Alipotafutwa jana kwa njia ya simu, Mkwasa alisema kuwa wakati huo alikuwa safarini kwenda Mtwara kucheza na Ndanda, wakati Msolla na Ndama simu zao hazikupatikana.

PASCHAL MALUL-KAHAMA SERIKALI wilayani Kahama mkoani Shinyanga imeshauriwa kuweka vituo vya afya vya upimaji wa ugonjwa wa kifua kikuu katika migodi midogo ya wachimbaji madini ya dhahabu kutokana na mazingira ya wachimbaji hao rahisi kupata maambukizi ya ugonjwa huo. Akizungumza na wandishi wa habari meneja mradi wa kuthibiti kifua kikuu wilayani Kahama, uliochini ya shirika lisilo la kiserikali Shinyanga Development preventing HIV/AIDS (SHIDEPHA+), Erneus Mwinuka, alisema Serikali kwa kushirikiana na mashirika mengine inapaswa kuweka vituo vya upimaji ugonjwa huo katika migodi. Alisema vituo hivyo vitasadia kubaini wagonjwa jambo litakalosaidia kuthibiti ugonjwa huo kwani kwa sasa imekuwa changamoto kwa watu hao kwenda kupima kwa kuogopa gharama. Alisema wamekuwa wakisafiri kwenda katika migodi iliyopo wilayani humo na mwitikio umekuwa mkubwa kwa wachimbaji kujitokeza kupima hivyo ili kurahisisha huduma hiyo ni lazima kuwe na vituo katika migodi ili huduma iendelee kutolewa kila siku pamoja na elimu ya kujikinga na ugonjwa huo. Kwa upande wake Ofisa Mradi wa Kuthibiti Kifua Kikuu Halmashauri ya Mji wa Kahama, Annasia Mringo, alisema kwa mjibu wa takwimu za mradi huo, kuanzia Oktoba mwaka jana hadi April mwaka huu, watu 978 wamebainika kuwa na maambukizi ya ugonjwa huo kati ya 59,000 waliopimwa.

Na IBRAHIM YASSIN-NKASI WANAUME 20 wamekamatwa wilayani Nkasi, Mkoa wa Rukwa, kwa tuhuma za kuwapa mimba wanafunzi. Kutokana na hali hiyo, watuhumiwa hao watafikishwa mahakamani wakati wowote baada ya taratibu zote kukamilika. Taarifa hiyo ilitolewa jana na Mkuu wa Wilaya ya Nkasi, Said Mtanda, katika mikutano mbalimbali ya hadhara katika vijiji vya Mandakelenge na Kipili, Kata ya Kipili. Kwa mujibu wa mkuu huyo wa wilaya, wilaya yake iko katika vita ya kupambana na mimba shuleni na kwamba operesheni hiyo ni endelevu kwa kuwa lengo lao ni kukomesha vitendo hivyo. “Wanafunzi wengi wa kike wamekuwa hawamalizi masomo kwa sababu ya mimba. Ili kuwaokoa, tumeamua kuanzisha vita ya wilaya na hata wale waliokimbia baada ya kujua tunawatafuta kwa makosa ya kuwatia mimba wanafunzi, tutaendelea kuwasaka hadi tutakapowakamata. “Kwa hiyo nawataka wanaume wenye kawaida ya kufanya mapenzi na watoto wa shule, waache tabia hiyo kwa sababu tukiwajua, tutawakamata na kuwafikisha mahakamani kama tunavyotarajia kufanya kwa hawa 20 tuliowakamata tayari,” alisema Mtanda. Pamoja na hayo, Mtanda alilalamikia tabia ya baadhi ya wazazi na walezi kuharibu ushahidi wa kuwatia hatiani watuhumiwa na kuwa jambo hilo nalo wameanza kupambana nalo ili wanaume hao wachukuliwe hatua. “Katika hilo, hivi karibuni tulimkamata Mwalimu Mkuu wa Shule ya Msingi Mwai ambaye alikua anafanya njama za kuharibu ushahidi kwa mtuhumiwa aliyempa mimba mmoja wa wanafunzi katika shule hiyo,” alisema.

Na ABRAHAM GWANDU, ARUSHA. CHAMA cha Mapinduzi Mkoa wa Arusha inadaiwa kimewafukuza uanachama baadhi ya vigogo wake akiwamo Mwenyekiti wa chama hicho Wilaya ya Arusha,  Wilfred Soileli. Wanachama hao wanatuhumiwa  kukisaliti chama hicho kabla na baada ya uchaguzi mkuu wakidaiwa kuwa wafuasi watiifu kwa Waziri Mkuu wa zamani, Edward Lowassa. Wengine waliotimuliwa ni   Mjumbe wa halmashauri kuu ya taifa kutoka jimbo la Arumeru Magharibi Mjumbe wa Halmashauri Kuu ya Taifa (NEC ) na mfanyabiashara maarufu wa madini ya vito, Mathias Manga na Julius Mungure wa Jimbo la Arumeru Mashariki. Wakati vigogo hao mkoani Arusha ikielezwa wamevuliwa uanachama wiki iliyopita, Kamati ndogo ya Maadili  ya CCM iliyokutana  Dodoma  iliwahoji wanachama wake ambao wanadaiwa kukisaliti chama hicho. Hao ni Profesa Juma Kapuya, Nazir Karamagi   na Ally Sumaye ambao wote wanadaiwa kukisaliti chama wakati wa Uchaguzi Mkuu wa mwaka 2015. Wana CCM hao waliohojiwa na kamati hiyo iliyoongozwa na Naibu Katibu Mkuu Bara, Rodrick Mpogolo, ambaye gazeti hili lilipomtafuta kwa   simu, haikupokewa. Taarifa zilizosambaa   jijini hapa jana jioni zilidai  uamuzi wa kuwafukuza uanachama viongozi hao ulifanyika katika kikao cha Halmashauri Kuu ya Mkoa wa Arusha kilichofanyika Jumamosi chini ya Mwenyekiti wa chama wa mkoa huo, Lekule Laizer. Baadhi ya wajumbe wa kikao hicho waliiambia MTANZANIA kuwa Soileli na Manga walituhumiwa kushirikiana   kutoa siri na mikakati ya chama na kuipeleka kwa viongozi wa Ukawa hasa Lowassa ambaye alikuwa mgombea wa nafasi ya Rais. “Hawa walionywa mara nyingi waache tabia ya kushirikiana na wapinzani hasa Lowassa lakini Manga aliwahi kusema yuko tayari kuchukuliwa hatua lakini asingeacha  urafiki wake na Lowassa kwani siasa siyo uadui,” alisema mmoja wa wajumbe wa kikao hicho ambaye hakutata kutwa jina lake gazetini Gazeti hili lilimtafuta kwa njia ya simu Mwenyekiti Soileli  aweze kutoa ufafanuzi wa suala hilo. Alisema kwa kifupi kuwa bado hajapata taarifa yoyote kuhusu kufukuzwa kwake. Kwa upande wao wajumbe wa NEC  waliofukuzwa uanachama, Mathias Manga na Julius Mungure  simu zao hazikupatikana . Akizungumzia taarifa hizo, Katibu wa Siasa na Uenezi wa Mkoa wa Arusha,  Shaban Mdoe, hakukataa wala kukubali ukweli wa taarifa hizo. Alisisitiza kuwa chama hicho kitatoa ufafanuzi wa kina kuhusu kilichoamuliwa na kikao leo saa 6.00 mchana katika ofisi za CCM Mkoa. “Siwezi kusema chochote kwa sasa kuhusu taarifa hizo mpaka kesho Jumatatu saa 6.00 mchana. “Hizo tetetsi zinazosababisha maswali kuhusu uamuzi uliofikiwa na kikao cha Halmashauri Kuu ya Mkoa kilichoketi Jumamosi tutatoa ufafanuzi kesho Jumatatu (leo),” alisema Mdoe.  

MSANII wa Bongo Fleva, Ali Kiba pamoja na kundi la lake la Kings Music Records ataongoza Tamasha la Tigo Fiesta Jumamosi hii, ambapo pia atasindikizwa na wasanii wengine 30 mashuhuri kwenye viwanja vya Posta, Kijitonyama Dar es Salaam.Akizungumza jana jijini Dar es Salaam, Mratibu wa tamasha hilo linaloandaliwa na Clouds Media Group, Gadner Habash alisema kuwa tamasha hilo litahitimishwa kwa staili yake huku wasanii zaidi ya 30 wakitarajiwa kutamba kwenye jukwaa moja. alisema kuwa mafanikio ya Fiesta kwa mwaka huu yalikuwa makubwa licha ya changamoto ndogo zilizojitokeza ambazo zilipelekea kusogezwa mbele kwa tamasha hilo kubwa linalofanyika kila mwaka.“Tumetembea mikoa 14 nchini na tulipokelewa vizuri sasa tunajipanga kukiwasha Dar es Salaam Jumamosi kwenye viwanja vya Posta…kuna jukwaa la viwango, mziki mkubwa kuliko, bata la kihistoria na listi ndefu ya wasanii wakiwemo kina Ali Kiba na kundi lake, TID, Chege, Dogo Janja, Weusi na wengineo…“Ni jambo la furaha kwetu kwani wadhamini wetu Tigo Tanzania wamekuwa nasi kila mahali huku wasanii nao wakitoa burudani iliyoenda shule,” alisema Habash na kuwataka wananchi kujitokeza kuanzia saa 10 jioni kwenye viwanja vya Posta.Baadhi ya mikoa ambayo tamasha hilo lilifanyika ni Morogoro, Sumbawanga, Iringa, Singida, Songea, Mtwara, Moshi, Tanga, Kahama, Mwanza, Musoma, Arusha na Dodoma. Kwa upande wake, Meneja wa Huduma za Masoko wa Tigo Tanzania, William Mpinga alisema kuwa katika msimu huu ambao Fiesta inaelekea tamati, Tigo itakuwa ikitoa ofa mbalimbali kwa wateja wake ambao watakuwa sehemu ya mafanikio ya tamasha hilo.Kwa niaba ya wasanii waliokuwa wakitoa burudani kwenye mikoa mbalimbali katika tamasha la msimu huu, Chege Chigunda alisema kuwa kama wasanii wamekuwa wakihudumiwa vyema na kuwekewa mazingira mazuri ya kufanya shoo nzuri. “Ni Fiesta hii ambayo mnapata burudani za maana. Kwanini msijitokeze viwanja vya Posta Jumamosi ijayo? Mtapata ‘vibes’ zote kutoka kwetu, “ alisema Chege. Naye msanii TID, alisema kwa mara ya kwanza anapiga shoo Fiesta tangu alipopiga mara ya mwisho miaka minne iliyopita.

NAIROBI, KENYA WATUHUMIWA 24 walioshtakiwa kuhusu kashfa ya ufujaji wa fedha katika Shirika la Vijana wa Huduma kwa Taifa (NYS) watakaa rumande kwa wiki moja. Jaji ameamuru wazuiliwe hadi Jumatatu wiki ijayo uamuzi wa kuachiliwa kwa dhamana utakapotolewa. Miongoni mwa walioshtakiwa juzi ni Katibu Mkuu wa Wizara ya Vijana na Jinsia, Lilian Mbogo Omollo na Mkurugenzi Mkuu wa NYS, Richard Ndubai. Walikamatwa na wengine wakajisalimisha kwa polisi Jumatatu wiki hii na kisha kufikishwa kortini Milimani, Nairobi jana. Kikao cha kusikilizwa kwa kesi dhidi yao kiliendelea hadi usiku wa manane. Upande wa mashtaka ulipinga washukiwa kupewa dhamana, ukisema wanaweza kutoroka au kukosa kurejea mahakamani wakati wa kusikizwa kwa kesi dhidi yao.

BEIJING, CHINA NYOTA wa mchezo wa tenisi nchini Polish, Agnieszka Radwanska, ametwaa taji la China Open baada ya kumchapa mpinzani wake, Johanna Konta kwa seti 6-4, 6-2. Katika fainali hiyo ambayo ilipigwa juzi jijini Beijing nchini China, mashabiki wengi walimpa nafasi Johanna kutokana na mchezo ambao aliuonesha katika nusu fainali, lakini katika fainali hiyo alikutana na mpinzani ambaye alikuwa na uwezo zaidi. Japokuwa Johanna amepoteza katika fainali hiyo, lakini bado yupo katika nafasi 10 bora kwa wachezaji wa tenisi duniani kwa upande wa wanawake. Johanna anashikilia nafasi ya kwanza kwa ubora katika mchezo huo kwa upande wa wanawake nchini Uingereza, wakati mpinzani ambaye ametwaa taji hilo, anashika nafasi ya tatu kwa ubora duniani. Kwa upande wa Agnieszka, amedai kuwa hakuwa na uhakika kama angeweza kushinda fainali hizo kutokana na ugumu wa safari yake kwenye michuano hiyo ambayo imemalizika. “Ninaamini kila kitu kimekwenda sawa, nimekuwa na furaha kubwa kutokana na kile ambacho nimekifanya, ukweli ni kwamba ushindani ulikuwa mkubwa sana, lakini nashukuru nimeweza kufanikiwa na kutimiza malengo yangu. “Ushindani ulikuwa mkubwa sana kutokana na maandalizi ambayo yalifanyika kwa washiriki wote, sikuwa na uhakika kama ningefika hapa, lakini nashukuru kuwa nimeweza kutimiza malengo yangu,” alisema Agnieszka. Kwa upande wa Johanna, naye amedai kuwa amefurahishwa na kiwango cha mpinzani wake kwa kuwa aliweza kutumia mapungufu ya upande wa pili na kumfanya awe bingwa. “Katika mchezo huu siku zote mshindi anakuwa mmoja, nilijiandaa vizuri kuhakikisha nachukua ubingwa, lakini kuna makosa ambayo niliyafanya na mpinzani wangu akaweza kutumia nafasi hiyo. “Alionesha kiwango kizuri na ndio maana amefanikiwa kutwaa ubingwa, kikubwa kilichobaki ni kuyafanyia kazi makosa niliyoyafanya ili kuweza kufanya vizuri katika michuano ijayo,” alisema Johanna.

Na AZIZA MASOUD DAR ES SALAAM  OFISI ya Rais Tawala za Mikoa na Serikali za Mitaa (Tamisemi) imepata kibali cha kuajiri walimu 4,549 kwa shule za msingi na sekondari. Walimu hao ni miongoni mwa waombaji 43,770 waliobainika kuwa na vigezo ambao ni sawa na asilimia 48.04 ya waombaji wote 91,108 waliowasilisha maombi yao. Akizungumza jana, Waziri wa Tamisemi, Selemani Jafo, alisema waombaji 91,108 walijitokeza kutuma maombi ya nafasi mbalimbali za ualimu zilizotangazwa na ofisi hiyo. Alisema kati ya hao, 43,770 sawa na asilimia 48.04 ya waombaji wote walikuwa na viambatanisho vyote vilivyohitajika wakati 47,338 sawa na asilimia 51.96 maombi yao hayakuwa na vigezo. “Kati ya waombaji  43,770 wenye vigezo, wizara imepata kibali cha kuajiri walimu 4,549. Kati ya walimu hao, walimu 3,059 sawa na asilimia 67.25 wamepangwa kufundisha shule za msingi wakati walimu 1,490 sawa na asilimia 32.75 wamepangwa kufundisha sekondari,” alisema Jafo. Alisema kutokana na mahitaji makubwa ya walimu katika shule za msingi na sekondari kwa masomo ya sayansi, wizara imefanya uchambuzi na kutoa vipaumbele katika ajira za walimu daraja la tatu A (wenye cheti) kwa ajili ya kufundisha shule za msingi. “Walimu wa daraja la tatu B (wenye stashahada) wa masomo ya sayansi wamechukuliwa kwa ajili ya kufundisha shule ya sekondari kidato cha kwanza hadi nne na walimu daraja la tatu C  shahada wa masomo ya sayansi, kwa ajili ya kufundisha kidato cha tano na sita,” alisema. Alisema walimu daraja la tatu C, shahada wa masomo ya elimu maalumu, biashara, uchumi, kilimo na maarifa ya nyumbani, wamechukuliwa kufundisha shule ya sekondari. “Mchakato wa kupitia maombi ulijumuisha uhakiki wa uhalali wa vyeti vya elimu ya taaluma vya waombaji na ukamilishaji wa nyaraka zilizohitajika,” alisema Jafo. Alisema kwa waombaji  wa masomo ya sayansi na sanaa ambao walitimiza vigezo lakini hawakufanikiwa kupata nafasi kwa kipindi hiki, maombi yao yalichambuliwa na yamehifadhiwa katika kanzidata ya Tamisemi ili waweze kupewa kipaumbele wakati ujao. Aidha Jafo ametoa angalizo kwa wazazi ambao wanapeleka vimemo vya maombi kwa wakurugenzi wa halmashauri, ambavyo vinawaombea watoto wao kupata kazi maeneo ya mijini na kuacha shule za vijijini zikiwa hazina walimu. “Wazazi ambao wanasambaza vimemo kwa wakurugenzi kutaka watu wakae katikati ya halmashauri hatutawabadili, mkurugenzi hatakiwi kubadilisha mtu bila kibali kutoka kwa Katibu Mkuu wa Tamisemi, tumepanga walimu kulingana na mahitaji,” alisema Jafo. Akizungumzia kuhusu wingi wa waombaji wa nafasi hizo, Jafo alisema inatokana na walimu wengi wa shule za binafsi kutamani kufanya kazi katika shule za Serikali. “Kwa sasa waombaji wamekuwa wengi kwa sababu walimu wengi waliokuwa katika sekta binafsi wametamani kuingia serikalini, wapo pia waliowahi kufundisha serikalini zamani wakaacha, lakini kwa sasa wanataka kurudi tena serikalini baada ya kuona kazi nzuri inayofanywa na Serikali katika kuwahudumia walimu,” alisema Jafo.

Baada ya kuwasili jijini Warsaw, akitokea London Uingereza, Waziri Mkuu juzi jioni alikutana na wafanyabiashara zaidi ya 50 kwenye mkutano uliofanyika kwenye ofisi za Chama cha Wafanyabiashara cha Poland.Katika mkutano huo, Waziri Mkuu aliwaeleza mipango ya Serikali ya kuikwamua Tanzania kiuchumi huku akigusia sekta za kilimo, uvuvi, uchukuzi, miundombinu, madini, nishati na utalii.Katika mkutano huo, Waziri Mkuu alijibu maswali kutoka kwa wafanyabiashara zaidi ya 10, ambao walikuwa na shauku ya kutaka kufahamu ni maeneo yapi zaidi yanayohitaji uwekezaji.Pia, aliishukuru Serikali ya Poland kwa kusaidia ukarabati na uimarishaji wa miundombinu kwenye Chuo cha Maendeleo ya Jamii cha Tengeru kilichopo Arusha.Mapema, akimkaribisha Waziri Mkuu kuzungumza na wafanyabiashara hao, Naibu Waziri wa Mambo ya Nje wa Poland anayeshughulikia masuala ya Afrika na Mashariki ya Kati, Katarzyna Kacperczyk alisema nchi hiyo imeanzisha mpango maalum ujulikanao kama “Go Africa”, ambao umelenga kukuza mahusiano ya kiuchumi na bara la Afrika.Alisema mpango huo umeanzishwa mahsusi ili kuwasaidia wafanyabiashara wa Poland, kupata taarifa sahihi na haraka kuhusu masuala ya ushirikiano na uwekezaji barani humo.

Pia, wajasiriamali hao walielezwa kuhusu huduma zingine za benki hiyo ikiwa ni pamoja na huduma ya benki ya simu ya mkononi, ‘ACB Mobile Money’ ambayo wanaweza kutumia katika kufanya marejesho ya mikopo, kuweka fedha na huduma zingine.ACB ilianzishwa mwaka 1997 na hutoa huduma mbalimbali kwa wateja ikiwamo akaunti za watoto, Junior Account na zinginezo. Lengo la semina hiyo ya siku tano ni kuwakutanisha wajasiriamali kwa lengo la kuwapa elimu ya ujasiriamali, utunzaji wa fedha, utunzaji wa kumbukumbu, elimu ya mikopo na fursa za mkopo nafuu. Aidha, Sawa alisema tangu kuanza mafunzo hayo wajasiriamali wamehamasika kufungua akaunti kwenye benki hiyo.“Leo (jana) siku ya pili ya semina tayari wajasiriamali watu wapatao 60 wameweza kufungua akaunti zao katika benki yetu,” alisema.Alisema beki yake imekuwa ikithamini wajasiriamali wadogo na ndio maana imekuwa ikitoa mikopo kwa watu walio katika vikundi na kutolea mfano kwa mwaka jana pekee wametoa mikopo yenye thamani ya zaidi ya Sh bilioni 5 kwa wajasiriamali walioko kwenye vikundi.Mmoja wa wajasiliamali, Frida Makame alisema biashara yake kwa sasa imeimarika baada ya kuchukua mkopo nafuu kutoka ACB.“ Baada ya kupata mafunzo ya kutengeneza sabuni, tatizo likiwa ni mtaji, tukaenda ACB ambao walitukopesha na sasa biashara yetu imekuwa tumefikia hata kuuza sabuni zetu kwenye supermaket (maduka makubwa ) na hata nje ya nchi,” alisema.

SURUA ni moja ya magonjwa ya kuambukiza yanayotishia maisha ya mwanadamu. Ni ugonjwa ulio na kiwango cha juu cha karibu asilimia 100 cha mashambulizi pindi mtu apatapo vimelea vya ugonjwa huu. Pamoja na kuwapo chanjo ya ugonjwa huu, bado surua ni miongoni mwa magonjwa yanayosababisha vifo vingi vya watoto walio chini ya umri wa miaka mitano katika baadhi ya maeneo duniani hasa kwa nchi zinazoendelea. Ugonjwa huu ambao ulitoweka katika baadhi ya nchi, umeanza kuonekana tena hivi karibuni miongoni mwa watu ambao hawakupata chanjo katika nchi za Uingereza na nyingine za Ulaya Kwa mujibu wa ripoti ya Umoja wa Mataifa (UN), ugonjwa huu duniani uliongezeka kwa zaidi ya asilimia 30 mwaka uliopita, ikilinganishwa na mwaka 2016, huku ongezeko likishuhudiwa zaidi katika mataifa yaliyoendelea ya Ulaya kutokana na kile kinachodaiwa wasafiri kutokea Afrika. Shirika ya Afya Duniani (WHO), limesema hali ya wasiwasi wa kugundulika kwa wagonjwa wapya surua unakaribia kuwa tukio linaloihusu dunia kwa ujumla, lakini sababu zinatofautiana miongoni mwa maeneo. Katika Bara la Ulaya, wataalamu wamesema tatizo hilo linatokana na habari mbaya kuhusu chanjo ya surua ambayo imethibitishwa kuwa bora na salama. Mkuu wa masuala ya chanjo wa Shirika la Afya Duniani (WHO), Martin Friede, anasema kashfa inayotolewa na baadhi ya wanaojiita wataalamu kuhusu chanjo hiyo bila kuwa na ushahidi, imeathiri uamuzi wa wazazi. Anakosoa madai yanayosambazwa kwenye mitandao ya kijamii kwamba chanjo hiyo inasababisha matatizo. Lakini wagonjwa wa surua wameongezeka katika Amerika ya Kusini kutokana na kudhoofu kwa mifumo ya afya nchini Venezuela. Ripoti hiyo ya UN inakuja huku nyingine ya WHO iliyotolewa Agosti mwaka huu, ikieleza uwapo wa ongezeko kubwa la ugonjwa wa surua barani Ulaya. Kwa mujibu wa WHO, zaidi ya watu 41,000 wameambukizwa maradhi hayo katika miezi sita ya mwanzo ya mwaka 2018 barani humo. Mwaka jana kulikuwa na kesi 23,927 barani humo na mwaka juzi kulikuwa na kesi 5,273 tu, mwenendo unaoonesha ongezeko la haraka kwa kipindi kifupi tu.. Wataalamu wa afya wanalaumu ongezeko kubwa la idadi ya watu kuwa sababu ya wimbi kubwa la maambukizo ya ugonjwa huo, huku wengi wakiacha kuzingatia chanjo. Uingereza kumetokea kesi 807 hadi sasa kwa mwaka huu, hali iliyolifanya WHO kuyataka mataifa ya Ulaya kuchukua hatua thabiti. Wizara ya Afya nchini Uingereza inasema mlipuko wa ugonjwa huo umetokana na idadi kubwa ya watu kusafiri katika maeneo ya Bara la Ulaya ambayo yana maambukizi. Maambukizi yanaweza kudumu kwa muda wa siku saba na zaidi. Lakini watu wengi waliopona kabisa hubaki na athari mbalimbali kama vile; madhara kwenye ubongo, homa kali, kupungua kwa mwili, nimonia na matatizo ya ini. Utafiti uliofanywa miaka 20 iliyopita unaonyesha namna gani watu hawatilii maanani chanjo kama ilivyo kwenye matatizo ya mtindio wa ubongo. Wizara ya Afya nchini humo inawataka watoto wote kupata chanjo kabla ya kutimiza umri wa mwaka mmoja na kabla hawajaanza kwenda shule. Ukraine ina idadi kubwa ya ugonjwa wa surua barani Ulaya, ikiwa na zaidi ya watu 23,000 walioathirika. Lakini kuna nchi nyingine sita barani Ulaya ambazo zina maambukizi zaidi ya 1,000,  ambazo ni Ufaransa, Georgia, Ugiriki, Italia,Urusi na Serbia. Vifo vingi vilivyosababishwa na surua vimeripotiwa katika nchi zote hizo Serbia ikiwa inaongoza kwa idadi kubwa ya watu 14 kufariki dunia. WHO inasema mataifa mengi yakiwamo Ujerumani, Urusi na Venezuela wamepokonywa cheti cha kukabili surua katika muda wa mwaka mmoja uliopita. Taifa hupoteza cheti hicho wakati virusi vya ugonjwa huo vikisambaa kwa zaidi ya miezi12 mfululizo. Hata hivyo, shirika hilo limesisitiza kuwa mapambano dhidi ya surua duniani yameonyesha matokeo mazuri katika karne hii. Kulingana na miongozo ya WHO, kukabili surua kunahitaji asilimia 90 ya chajo katika awamu ya kwanza. Chanjo hiyo imekuwa ikitolewa kwa asilimia 85 kwa miaka mingi, lakini kiwango hicho ni cha chini katika maeneo ya Afrika, ambayo yalikuwa na asilimia 70 mwaka 2017. Surua ni ugonjwa unaombukizwa ambao unaweza kusababisha kuharisha vibaya, homa ya mapafu na kupoteza uwezo wa kuona na wakati mwingine kusababisha vifo. Mwaka uliopita mambukizi 190, 000  na vifo 110, 000 vilinakiliwa kote duniani, lakini idara ya afya ya Umoja wa Mataifa inakadiria kuwa idadi kamili ni watu milioni 6.7. Wagonjwa wengi waliofariki dunia walikuwa watoto. Dalili za maradhi ya surua ni pamoja na kuhisi baridi na kupiga chafya, homa kali, uchovu, kukosa hamu ya kula na misuli kuuma, macho kuwa na rangi nyekundu na majimaji na rangi ya kijivu mdomoni. Kuwa na vipele vyenye rangi nyekundu ambavyo vinaweza kusambaa kutoka kwenye kichwa, shingoni na mwilini kote.   Surua husababishwa na nini? Ugonjwa huu huenezwa na aina ya virusi jamii ya paramyxovirus. Virusi hivi hupatikana katika mfumo wa njia ya hewa. Hukaa katika kamasi na majimaji yaliyopo katika mfumo wa hewa. Kwa sababu hii basi virusi hawa huenezwa kwa njia ya upumuaji. Virusi hawa wanaweza kuishi hewani kwa muda wa hadi saa moja baada ya kutolewa kwa kupiga chafya au kukohoa au hata mazungumzo na mgonjwa. Hii ina maana kuwa, ili kuambukizwa surua, si lazima mtu akutane ana kwa ana na mgonjwa. Baada ya kuingia ndani ya mfumo wa hewa virusi hushambulia seli za utando wa nje wa njia ya hewa (respiratory tract epithelium) na kuingia katika mzunguko wa limfu na kufika kwenye tezi zilizo karibu. Katika tezi huzaliana zaidi na kusambaa mwilini.

RAMADHAN HASSAN -DODOMA MFUMUKO wa bei wa taifa kwa mwaka ulioishia mwezi Juni 2020, umebaki kuwa asilimia 3.2 kama ilivyokuwa kwa mwaka ulioishia Mei 2020. Hayo yalielezwa jana jijini hapa na Kaimu Mkurugenzi wa Takwimu na Sensa ya Jamii kutoka Ofisi ya Taifa ya Takwimu, Ruth Minja alipokuwa akizungumza na waandishi wa habari. Alisema mfumuko wa bei wa taifa kwa mwaka ulioishia mwezi Juni 2020 umebaki kuwa asilimia 3.2 kama ilivyokuwa kwa mwaka ulioishia Mei 2020. Minja alisema hali hiyo inamaanisha kuwa kasi ya mabadiliko ya bei za bidhaa za vyakula na bidhaa kwa mwaka ulioishia Juni 2020 umebaki kuwa sawa na kasi iliyokuwepo kwa mwaka ulioishia Mei 2020. Alisema kuwa sawa kwa mfumuko huo kumechangiwa na kuongezeka na kupungua kwa baadhi ya bei za bidhaa za vyakula na zisizo za vyakula kwa kipindi kilichoishia Juni 2020 zikilinganishwa na bei za Juni 2019. Minja alisema baadhi ya bei za vyakula zilizopungua ni pamoja na unga wa mahindi kwa asilimia 1.6, matunda asilimia 2.1, viazi mviringo asilimia 5.0 na mihogo asilimia 13.3. Alisema baadhi ya bidhaa zisizo za vyakula zilizoongezeka bei ni pamoja na mavazi kwa asilimia 2.7, gesi ya kupikia asilimia 7.8, mkaa kwa asilimia 11.2, samani asilimia 2.7 na vitabu vya shule asilimia 1.5. Kaimu Mkurugenzi huyo alisema mfumuko wa bei wa bidhaa za vyakula na vinywaji baridi kwa mwezi ulioishia Juni mwaka 2020 umepungua hadi asilimia 3.8 kutoka asilimia 4.4 kwa mwaka ulioishia mwezi Mei 2020. Alisema kwa upande wa Afrika Mashariki, nchini Kenya mumuko wa bei kwa mwaka ulioishia mwezi Juni 2020 umepungua hadi kufikia asilimia asilimia 4.59 kutoka asilimia 5.33 kwa mwaka ulioishia mwezi Mei 2020. Kwa upande wa Uganda, alisema mfumuko wa bei kwa mwaka ulioishia mwezi Juni 2020 umeongezeka hadi asilimia 4.1 kutoka asilimia 2.8 kwa mwaka ulioishia mwezi Mei 2020.

MABINGWA watetezi wa Kombe Kagame, Azam FC leo wanashuka dimbani mjini Kigali, Rwanda kuchuana na Bandari ya Kenya katika mchezo wa mwisho wa makundi utakaochezwa kwenye uwanja wa Huye.Azam FC iliyo kundi B inahitaji ushindi katika mechi hiyo ili kusonga mbele. Katika hilo litaamuliwa na matokeo ya mwisho kwa maana anayeongoza kundi ni KCCA ya Uganda yenye pointi nne, ikifuatiwa na Azam FC yenye pointi tatu, Bandari mbili huku Mukura ya Rwanda ikiwa na pointi moja. Mshindi kati ya Azam FC na Bandari atakuwa na nafasi ya kusonga mbele hatua ya robo fainali.Akizungumzia mchezo huo Kocha Msaidizi wa Azam FC Idd Cheche alisema wanahitaji kuweka historia nyingine mpya kwa kuhakikisha wanapambana kufanya vizuri ili kutetea taji hilo.“Bandari sio timu ndogo tunawaheshimu na wana wachezaji wazuri na sisi pia, tumejipanga kufanya vizuri, kikubwa kwetu tunataka kutetea taji ni lazima tupambane kupata matokeo,”alisema. Alisema ushindi utategemea na namna wachezaji wake watazingatia maelekezo ya mwalimu Ettiene Ndayiragije na kujituma uwanjani. Timu hiyo ya Chamazi inatumia mashindano hayo kujiandaa na msimu mpya wa Ligi Kuu na michuano ya kimataifa.

NAIROBI, KENYA HATIMAYE Serikali ya Kenya imeeleza hofu yake kuwa huenda ikashindwa kulipa madeni yake ya kigeni, ikisema mapato yake ni madogo kulinganisha na deni la Sh trilioni 5.3 za Kenya (zaidi ya Sh trilioni 106 za Tanzania). Kwa mujibu wa hati kuhusu Mkakati wa Usimamizi wa Madeni ya Serikali (MTDMS) 2019, Waziri wa Fedha Henry Rotich amependekeza kupunguzwa kwa ukopaji kutoka nje ili kupunguza hofu ya kushindwa kulipa madeni ya sasa. Rotich alisema kupungua kwa kiwango cha mapato ya kigeni ndiko kulikokwamisha juhudi za nchi kulipa madeni yake yaliyofikia Sh trilioni 5.3 za Kenya mwishoni mwa mwaka 2018. Kwa hivyo, kupitia hati hiyo iliyowasilishwa bungeni Alhamisi iliyopita na Kiongozi wa Wengi, Aden Duale, Waziri Rotich alipendekeza katika bajeti ya mwaka wa fedha wa 2019/2020, mikopo ya kigeni idhibitiwe ili isipite asilimia 38 ya mapato ya kigeni huku yale ya ndani yakiongezwa hadi asilimia 62. Mbinu nyingine ambayo Hazina inapanga kutumia kupunguza mzigo wa madeni, ni kutenganisha ukopaji kutoka nje na ule wa ndani, ili kutoathiri uwezo wa sekta binafsi kupata mikopo katika soko la fedha. “Tunapendekeza kudhibiti mikopo kutoka nje kuwa asilimia 38 ya mapato kutoka nje na asilimia 62 kwa mikopo kutoka humu nchini,” alisema Rotich katika stakabadhi hiyo iliyowasilishwa bungeni sambamba na bajeti ya 2019/20 ya Sh trilioni 2.7 za Kenya (zaidi ya Sh trilioni 54 za Tanzania). Kufikia sasa Kenya inadaiwa zaidi ya Sh trilioni 52 za Tanzania inazotakiwa ilipe haraka iwezekanavyo, kiwango ambacho ni nusu ya zaidi ya Sh trilioni 106 jumla ya fedha zote inazodaiwa. Kupunguzwa kwa kiwango cha mikopo kutoka nje inayolipiwa riba ya juu, kunaashiria kuwa Waziri Rotich anapanga kuzuia mikopo kupitia hati ya dhamana ya Eurobond. Miaka ya 2015 na 2017 mrengo wa upinzani wa  NASA ulipinga mikopo hii ukidai kuwa Sh bil 275 za Kenya zilizokopwa kwa njia hii zilifujwa au kuibwa. Serikali ilijitetea kuwa imekuwa vigumu kwake kupata mikopo ya riba ya chini kwa sababu Kenya inaorodheshwa kama taifa lenye mapato ya kadiri.

“Wafanyabiashara na wawekezaji wa Afrika Kusini wameonesha nia kubwa kushirikiana na sisi katika biashara...tutumie fursa hii vyema,”alisema.Alisema Serikali itakuwa tayari kutimiza wajibu wake kuhakikisha mazingira ya biashara yanakuwa bora ili shughuli za uwekezaji na biashara hapa nchini zinaboreka na kuifanya sekta binafsi kuwa injini ya uchumi.Alisema ushirikiano wa kibiashara unasaidia kupata maarifa ya biashara, mtaji na kuimarisha biashara, na kuwa fursa hiyo imekuja katika kipindi mwafaka kwa taifa hili.Mkurugenzi Mkuu wa Mamlaka ya Ukanda Maalumu wa Uwekezaji nchini (EPZA), Dk Adelhelm Meru alisema wafanyabiashara na wawekezaji kutoka nchi hiyo wameonesha nia ya kuwekeza katika sekta ya ujenzi wa viwanda vya kuongeza thamani ya mazao ya kilimo na madini.Alitaka wafanyabiashara wa Tanzania kutumia mfumo wa ushirikiano wa sekta umma na binafsi (PPP) kuwekeza katika miradi mbalimbali ambayo wanaona wanaweza kufanya hivyo.Ujumbe wa watu 50 wakiwemo maofisa wa serikali na wafanyabiashara wa kampuni kubwa 20 za Afrika Kusini, ulikutana na wafanyabiashara wa nchini.

WANAWAKE wametakiwa kujenga tabia ya uthubutu, kujiamini ili kufi kia mafanikio makubwa kwenye biashara wanazozifanya na kuachana na kasumba kuwa elimu ndio kigezo cha kufi kia mafanikio.Kauli hiyo ilitolewa mwishoni mwa wiki mjini hapa na Rais wa Sauti ya Wanawake Wajasiriamali Tanzania (VoWET), Maida Waziri wakati wa kongamano la wajasiriamali. Alisema mwanamke ni chachu ya maendeleo kiuchumi, ndio wenye viwanda na wanaokuza uchumi wa nchi.“Tujiulize kwa nini hatumiliki biashara kubwa, kila unapoamka unatakiwa uwaze jambo fulani, kila siku fanya maamuzi ya kujitathimini na uwe na uhuru wa masuala ya fedha,” alisema.Maida ambaye pia ni Mkurugenzi wa IBRA Contractors, alisema lazima kutengeneza afya ya fedha kwani unapofanya biashara kisha hupati fedha huo ni kama utapiamlo.“Angalia changamoto kama fursa, elimu si kigezo cha kufikia fursa, mimi nilipata tuzo ya mkandarasi bora nikiwa na elimu ya kidato cha nne tu lakini niliajiri wataalamu, baadaye nikajiendeleza na sasa nina diploma ya juu na bado ninaendelea kusoma,” alisema.Alisema amekuwa mmiliki wa kampuni tano zinazofanya vizuri katika biashara kwa vile hakuona elimu kama kigezo cha kushindwa kufikia malengo yake.“Wanawake wengi ukiwauliza kwa nini hujafanya vizuri anasema kwa sababu hajasoma,” alisema.Alisema kigezo cha elimu kimekuwa kikiwafanya wanawake wengi kurudi nyuma kwenye biashara.“Mimi wakati naanza sikuwa na mtaji mkononi ila kisaikolojia nilikuwa nasema mimi ni tajiri, lazima ujue unataka nini, uko wapi na unakwenda wapi kwa maana unapoingia kwenye mapambano lazima ujue thamani yako,” alisema.Pia alisema tabia inaweza kuwa kikwazo kwa baadhi ya watu lakini lazima kufanya kazi kwa bidii. “Vitu vinavyotakiwa ili vikutoe mahali ulipo ni msukumo, ujuzi au kipaji, kujiamini na nidhamu.Alisema kama huna nidhamu huwezi kufanikiwa unatakiwa kutafuta fedha kwanza ndio utafute biashara, pia kuwa mbunifu kwani maisha hayajawahi kuwa rahisi na changamoto ziko kila siku na kusimamia unachokiamini. Kwa upande wake, mwezeshaji katika kongamano hilo ambaye ni mshauri wa biashara, Joan Manda alisema wanawake wana nguvu kubwa ndani yao.Alisema kuna mstari mwembamba sana ambao hauonekani kati ya wajasiriamali na wafanyabiashara, tofauti ni kuwa mfanyabiashara anathubutu na ana maamuzi.“Ukikakaa unang’ang’ania ujasiriamali huwezi kuwa mwekezaji, katika hili wanawake wanaweza sana ni maamuzi ya kuamua kubadilika,” alisema.Alisema kwenye mafanikio kila mmoja anatakiwa kuwa na maana yake na ukipima kupitia kwa mtu mwingine huwezi fanikiwa.“Usipokuwa na mipango huwezi kufanikiwa, jiruhusu kuwa mwanafunzi kila siku,” alisema.

Alitoa agizo hilo wakati akifungua maonesho ya nne ya Kimataifa ya Biashara yanayofanyika katika viwanja vya Mwahako jijini Tanga.Alisema serikali imedhamiria kutafuta wawekezaji wa ndani na nje ya nchi ili kuchochea mageuzi ya kiuchumi kupitia uzalishaji wa viwanda ambavyo vitatumia rasilimali zinazozalishwa nchini, hivyo endapo hakutakuwa na ardhi ya kutosha dhana hiyo haiwezi kutekelezeka kama inavyokusudiwa.Akizungumzia ajira hasa kwa vijana waliohitimu elimu ya sekondari na vyuo mbalimbali waziri Mwijage aliwataka kuacha tabia ya kutafuta ikataba ya ajira badala yake watafute kazi ili kujiingizia kipato.Awali, Mkuu wa Mkoa wa Tanga, Martine Shigela akimkaribisha Mwijage kufungua maonesho hayo alisema mkoa umejipanga kimkakati katika kutumia fursa za rasilimali zilizopo ili kujiletea maendeleo ya kiuchumi.

Straika Wa klabu Yanga David Molinga asema aliyekuwa kocha mkuu wa klabu hiyo Mwinyi Zahera alimzuia kujiunga na Klabu ya  AS Vita ya Congo ili asaini Yanga. Akizungumza na kituo cha redio cha RFA( Radio FreeAfrica) Molinga amesema Zahera alikuwa akimpigia simu kila mara jambo lililosababisha abadili maamuzi ya kujiunga na vigogo hao wa Congo “Mwinyi Zahera alikatisha dili langu la kutua AS Vita Club ya DRC, alikuwa akinipigia simu sana kunishawishi nitue Yanga sc” Amesema Aidha Molinga amesema kuwa anaumizwa sana na kitendo cha baadhi ya mashabiki wa Yanga na baadhi ya wapenzi wa soka nchini kumkashifu akiwa uwanjani “Wakati nakuja hapa watu wengi walikuwa Wananitukana sana, lakini mimi sikujali nilikuwa naangalia kazi yangu” ameongeza Ikumbukwe kuwa David Molinga alijiunga na Yanga mwezi Agosti mwaka 2019 akitokea kwenye klabu ya DC Motema Pembe ya nchini Congo

WAZIRI wa Habari, Sanaa, Utamaduni na Michezo, Harrison Mwakyembe ataongoza waandishi, ndugu, jamaa na marafiki kutoa heshima za mwisho kwa mwili wa Mhariri wa gazeti la Jamhuri, Godfrey Dilunga (43). Mwili wa marehemu Dilunga utaagwa leo katika viwanja vya Mnazi Mmoja, Dar es Salaam na baadaye utasafirishwa kwenda Morogoro kwa maziko yatakayofanyika kesho. Mkurugenzi Mtendaji wa Jamhuri Media Limited, Deodatus Balile alisema mwili wa marehemu Dilunga utawasili viwanja vya Mnazi Mmoja saa nne asubuhi taray kwa kuagwa. Alisema mbali na Waziri Mwakyembe, pia salamu mbalimbali za pole zitatolewa na Mkuu wa Mkoa wa Dar es Salaam, Paul Makonda, Mkurugenzi wa Mawasiliano ya Rais Ikulu, Gerson Msigwa, Msemaji Mkuu wa Serikali, Dk Hassan Abbas, Jukwaa la Wahariri (TEF) na wawakilishi wa vyama vya siasa na wengine. Wengine ni Baraza la Habari Tanzania (MCT), Shirikisho la Klabu za Waandishi wa Habari (UTPC), Chama cha Waandishi wa Habari Wanawake (Tamwa), Bodi ya Mikopo Elimu ya Juu (HESLB), Waandishi wa Habari za Bunge, majirani, madhebu ya dini, na baba yake mzazi. Balile alisema safari ya Morogoro kwa maziko ya Dilunga itaanza saa saba kamili mchana. Dilunga alilazwa Hospitali ya Taifa Muhimbili (MNH) Septemba 9, mwaka huu kwa rufaa kutoka Hospitali ya Mwananyamala kwa tatizo la maumivu ya tumbo.Alifariki dunia alfajiri juzi.

Waziri akiri mchezo wa kubambikia watu magonjwa, aonya hakuna kipimo cha UTI, homa ya matumbo kinachotolewa chini ya saa mbili  hadi 72 NA AGATHA CHARLES, DAR ES SALAAM WIZARA ya Afya, Maendeleo ya Jamii, jinsia, Wazee na Watoto imekiri baadhi ya vituo vya afya na hospitali za sekta binafsi kuwa na mchezo wa  kuwabambikia watu wagonjwa kwa nia ya kufanya biashara. Kauli hiyo ilitolewa jana na Naibu Waziri wa Afya, Dk. Faustine Ndugulile alipotafutwa na MTANZANIA Jumapili lililotaka kufahamu sababu za baadhi ya vituo vya afya hususani vile binafsi kutoa  majibu ya vipimo vya magonjwa yanayotofautiana kwa siku moja na kwa mtu mmoja. Dk. Ndugulile alisema jambo hilo hufanywa kutokana na ukosefu wa weledi na maadili ya kazi hiyo ya utoaji huduma kwa binadamu. “Baadhi ya vituo vya afya vya sekta binafsi wameamua kufanya biashara katika magonjwa ya watu. Wamekuwa wanawabambika magonjwa ambayo wagonjwa hawana kwa lengo la kujinufaisha na sisi tunaendelea kutoa elimu kwa jamii,” alisema Dk. Ndugulile. Alitoa mfano vipimo vya ugonjwa wa maambukizi katika mfumo wa mkojo (UTI)  na  homa ya matumbo (typhoid) kuwa kwa taratibu za kitabibu ili kupata majibu huchukua  si chini ya saa mbili hadi 72. Alipoulizwa wao kama Wizara ya Afya wapo tayari kufanya uchunguzi juu ya jambo hilo, Dk. Ndugulile alisema; “Mtu dakika 15 anasema una UTI, mara nyingi wagonjwa wanapata matibabu ambayo si sahihi. Tunatoa elimu kwa umma, ni ngumu kuchukua hatua bila kuletewa malalamiko, tukipata taarifa tunachukua hatua,” alisema Dk. Ndugulile. Alisema asilimia 70 ya homa si maralia, UTI wala ‘Typhoid’ bali mara nyingi  huwa ni virusi ambavyo vinapita. Kutokana na hayo Dk. Ndugulile alisisitiza kuwa mara kadhaa amekuwa akiwataka watoa huduma kuzingatia weledi na maadili. Juzi, gazeti dada la hili la MTANZANIA Jumamosi, katika ukurasa wa maoni yaliandikwa maoni ya gazeti yakiitaka Wizara ya afya ichunguze sintofahamu ya kutofautiana vipimo  kutoka kituo na hospitali moja hadi nyingine kutokana na kuwapo kwa malalamiko ya watu wengi. Ndani ya tahariri hiyo, Mhariri alieleza kuwa Wizara hiyo inapaswa kufuatilia vipimo na aina ya matibabu yanayotolewa katika vituo vya afya na hospitali zote nchini. Maoni hayo yalitokana na malalamiko kadhaa kutoka kwa jamii ambayo yamekuwa yakijitokeza mara kwa mara kwa baadhi ya watu wanaofika kupata huduma ya afya ikiwamo mtu kupimwa katika kituo kimoja au hospitali moja kisha kuambiwa ana maralia, UTI, homa ya matumbo lakini mtu yule yule akienda katika kituo kingine majibu huwa ni tofauti. Mfano unaothibitisha hilo ni wa Atu Chrispin ambaye hivi karibuni baada ya kupata homa kali alifika katika kituo kimoja kilichoko Temeke, Dar es Salaam na baada ya kupima Malaria, UTI, Typhoid aliambiwa hana lakini alipokwenda kituo kingine cha afya aliambiwa ana malaria na Typhoid. Yeye mwenyewe anasema; alipokwenda kituo cha kwanza na vipimo kuonyesha hana tatizo lolote, Daktari aliyemuhudumia alishauri apimwe ugonjwa wa Dengue ambao ulionekana lakini alipolazwa na kupata  matibabu hali iliendelea kuwa mbaya hata baada ya kuruhusiwa. “Watoto wangu waliamua kunipeleka hospitali nyingine ambayo huko baada ya kupimwa niliambiwa nina Malaria mbili na ‘Typhoid’, vipimo vilitoka baada ya saa moja na nilipoanza kutumia dawa nilizoandikiwa nilipata nafuu na baadae nilipona kabisa” alisema. David Kambimtoni anasema kuna wakati alisikia homa na alipoamua kwenda kituo kimoja cha Afya jijini Dar es Salaam  baada ya kupima malaria na typhoid majibu yalionyesha ana tatizo. “Niliandikiwa dawa lakini sikunywa nikasema hapana lazima nijiridhishe, nikaamua kwenda hospitali nyingine nikapima vipimo vilevile lakini nikawadanganya kwamba nimetumia dawa siku nane zilizopita lakini bado najisikia vibaya,  yule mtu wa maabara aliniambia kama nimetoka kutumia dawa mara nyingi ugonjwa si rahisi kuonekana na kweli majibu yalipotoka ikaonekana sina malaria wala typhoid. “Sikuridhika nikaenda hospitali nyingine ya tatu nikapima vipimo vile vile, safari hii sikuwaambia chochote majibu yalipotoka nikaonyesha sina chochote, imepita miezi mingi sasa zile dawa sikunywa na ninajisikia vizuri kabisa, kwahiyo ni jambo ambalo kidogo linaleta ukakasi kwa vipimo kutofautiana, unajiuliza maswali mengi,” alisema. Tukio hilo linawapata wengi na wapo watu ambao wanahisi kwamba huenda nyakati fulani walipata matibabu ambayo si sahihi kutokana na vipimo vya hospitali moja hadi nyingine kutofautiana. Hali  ambayo wengi wanasema kwa kiasi kikubwa in imewaacha katika sintofahamu na hata wakati mwingine kupoteza imani na aina ya matibabu wanayopatiwa katika hospitali au vituo vya afya. Zaidi  wengi wamekuwa wakihoji uhakika na ubora wa vifaa vinavyotumika katika vituo na hospitali mbalimbali. Wengine wamekwenda mbali na hata kuhoji utalaamu wa wale wanaosoma majibu ya vipimo maabara kutokana na kuwapo kwa changamoto hiyo. Pengine kutokana na sintofahamu hiyo wapo walioshauri kwamba pengine ni wakati muafaka kwa wizara ya Afya, Maendeleo ya Jamii, Jinsia, Wazee na Watoto kufuatilia kwa kina jambo hilo ili kunusuru watanzania wanaopatiwa matibabu ndivyo sivyo.

Mashindano hayo yamepangwa kufanyika Uwanja wa Taifa, Dar es Salaam kuanzia Aprili 29 na 30, ambapo RT iliteua wanariadha 27 kwa ajili ya mashindano hayo.Kocha Mkuu wa timu hiyo, Robert Kalyahe alisema juzi kuwa ana wasiwasi kama timu yao itafanya vizuri katika mashindano baada ya kushindwa mara mbili kuingia kambini kutokana na ukata.Alisema kuwa awali timu ilikuwa iingie kambini Aprili mosi na kuahirishwa hadi juzi Aprili 7 kabla ya RT hajawatangaza tena kuisogeza mbele hadi Aprili 14. Alisema ameanza kuingiwa woga wa kufanya vibaya kwa vijana hao kutokana na kutokuwa na muda wa kutosha.Aliwaomba wafadhili na wadau wajitokeze kuisaidia RT ili iweze kuiweka kambini timu la sivyo Watanzania wawe tayari kupata matokeo yoyote yale.Timu hiyo inatarajiwa kupiga kambi katika shule za Filbert Bayi zilizopo Mkuza Kibaha mkoani Pwani, chini ya makocha watatu.Timu hiyo inaundwa na wanariadha 16 wa kiume pamoja na wa kike 11, ambao mbali na Kalyahe, makocha wengine ni pamoja na Mwinga Mwanjala na Efania Mugaga wakati meneja ni Peter Mwita.Kaimu Katibu Mkuu wa RT, Ombeni Zavalla alikiri kuchelewa kwa kambi hiyo kutokana na ukata, ambapo aliwaomba wahisani kujitokeza kuichangia.

KUNA msemo unaosema, msanii ni kioo cha jamii. Hili halina ubishi hata kidogo, ndiyo maana watu wengi hupenda kufanana kwa mambo fulani na baadhi ya wasanii. Maana yake kinachofanywa na wasanii huchukuliwa kama njia ya wengine kufuata. Tatizo ni pale baadhi ya wasanii wanapofikia hatua ya kufanya mambo ya hovyo mbele ya jamii, ndipo wengine kwenye jamii huwaiga na kuharibu utamaduni wetu. Bahati mbaya zaidi ni kwamba, kuna baadhi ya wasanii wanalazimisha maisha… hana kitu anataka kuonekana ana gari, matokeo yake anakodisha gari. Kwa wasanii wa kike ni mbaya zaidi, maana akiishiwa fedha ndipo vishawishi vinapoanzia. Ustaa haumaanishi hivyo. Unavyoambiwa ustaa ni mzigo, unapaswa kuishi maisha safi, ukijinasibisha jina lako na mambo unayofanya kwa jamii. Kumbuka kuwa, wewe kama kioo watu wanakufuatilia kuona maisha yako. Watu watapenda kujua unakula nini, unatembelea gari la aina gani, unaishi kwenye nyumba gani nk. Lakini hilo siyo sababu ya wewe ‘ku-fake’ maisha yako. Ishi maisha yako halisi. Angalia mipango yako ya mbele. Ustaa una mwisho, hizo shoo unazopiga leo, kuna siku zitafikia mwisho wake. Kabla ya wewe leo hii kuwa staa kumbuka kuna mastaa wengine wengi walitangulia kabla yako. Ni suala la kupokezana vijiti. Wapo baadhi ya mastaa ambao wameweza kutunza ustaa wao mpaka leo, lakini ukweli ni kwamba viwango kisanii ukiwalinganisha na kizazi cha leo, hawawezi kufanana. Kila mmoja anakuwa bora kwa enzi zake na zama zake. Ni kweli wasanii kama Sugu, Profesa Jay, Afande Sele, Juma Nature, Jaydee na wengine wa levo hizo bado ni maarufu lakini hawawezi kulingana na Diamond au Ali Kiba. Siyo kwamba hawana uwezo, ila zama zimepita. Ni vyema msanii akijiwekeza. Akakumbuka kuna kesho yake, aweke vitegauchumi kila mahali kwa namna anavyoweza ili kujiandalia maisha bora hapo baadaye. Siyo sahihi hata kidogo kuishi mradi siku zinakwenda, kutegemea bahati. Hayo ni mawazo ya kimasikini. Heshimu kipaji ulichopewa na Mungu, ithamini kesho yako. Fikiria kuhusu familia yako, watakula nini, watasoma wapi nk. Usichanganye ustaa na majukumu ya familia. Kubwa unalopaswa kuweka akilini mwako ni kwamba, wewe kama kioo, watu wataendelea kufuatilia maisha yako ili wajifunze kupitia kwako. Kama msanii una kazi kubwa kwelikweli, lakini ni jukumu lako kuikabili. Kila la kheri wasanii wote wa Tanzania.

ELIZABETH HOMBO Na ELIUD NGONDO RAIS Dk. John Magufuli amempongeza Mkuu wa Mkoa wa Mbeya, Albert Chalamila, kwa kuwachapa viboko wanafunzi 14 wa kidato cha tano na sita wa Shule ya Sekondari Kiwanja wilayani Chunya ambao walikamatwa na simu huku wakihusishwa na kuchoma mabweni ya shule hiyo. Juzi, RC Chalamila aliwachapa viboko wanafunzi hao jambo lililozua mjadala kabla ya jana kurudi shuleni na kueleza kushangazwa na watu wanaoohoji alipopata  mamlaka ya kuwachapa wanafunzi hao. Alisema kama mkuu wa shule anaruhusiwa kuwachama walimu, yeye pia anatakawa kuwacha zaidi kwa sababu ndiye bosi wa wakuu wa shule walio kwenye mkoa wake. Akiwa shuleni hapo pia, aliagiza wanafunzi 392 wa kidato cha tano na sita kurudi nyumbani hadi Oktoba 18 ambapo watatakiwa kurejea shuleni wakiwa na Sh 200,000 kila mmoja ambazo zitakarabati mabweni hayo. Pia wanafunzi 14 waliochapwa na RC huyo baada ya kukutwa na simu, wao aliwataka kurudi shuleni siku hiyo wakiwa na Sh 500,000 kila mmoja huku wakiwa wameambatana na wazazi wao. JPM apigilia msumari Akizungumza jana katika ziara yake ya siku tatu mkoani Songwe, Rais Magufuli kuna haja ya kufanyiwa marekebisho sheria inayozuia adhabu hiyo kwa sababu viboko vinafundisha watoto. “Leo nilikuwa naongea na mkuu wa mkoa wa Mbeya nikamwambia nakupongeza sana kwa kuwatandika wale wanafunzi, nikamwambia umewatandika viboko vichache, nikamwambia hawa watoto wote fukuza na bodi ivunjwe kwa sababu pia ni uzembe wa bodi. “Wengine wanasema eti haki za binadamu! Haki za binadamu watoto wawe na viburi vya kipumbavu hivi, ni lazima ifike mahali tuache mambo ya mchezo katika mambo ya maendeleo, hizi fedha zimechangwa na wazazi masikini. “Kwamba watoto wetu wasome, unamnyang’anya mwanafunzi simu halafu anachoma jengo? Nidhamu ya namna gani hii? Hao wa haki za binadamu wakayajenge basi hayo mabweni, kurudi hao watoto lazima baba zao walipe ili mabweni yale yajengwe na wale waliohusika kabisa peleka jela. “Ndugu zangu nayasema haya sio kwamba sina huruma, mimi nina upendo mkubwa tena nilikuwa mwalimu ninafahamu, ninawaomba wazazi na viongozi muache haya mambo kwamba akichapwa viboko nafikrii kama kuna mahali tumekosea ile sheria ikafanyiwe marekebisho wawe wanatandikwa viboko. “Eti mkuu wa mkoa ametandika viboko maana yake nini hata Ulaya wanachapa viboko mimi nimeishi Ulaya, kiboko kinafundisha na ndio maana watoto wanakuja nyumbani hasomi, amekula mtepesho baba anasema huu ndio usomi, tandika viboko hata nyumbani,”alisema. Alisema bila kuwachapa watoto taifa litaharibika hivyo lazima kuwe na vijana wenye nidhamu na maadili. “Kwahiyo nimempongeza yule mkuu wa mkoa, nimempongeza sana kwa hiyo wakuu wa mikoa tandika viboko kwa sababu haiwezekani. “Wewe Silinde (David- Mbunge wa Momba) shule uliyosoma hukuchapwa viboko? Ulipigwa viboko ndio maana umefika mpaka ubunge na ndio maana hata bungeni hutukani CCM kwa sababu unaona inatekeza ilani ya uchaguzi. “Na mimi nakupongeza sana umewakilisha vyema Bunge la Afrika na walikupigia kura hata wabunge wa CCM, nafahamu majimbo mengine tunayapoteza sisi CCM wenyewe, wakati ule mmepigana vita huyu kijana akapenya kule angalia hata sura yake haifananii kule inafanana kwenye rangi ya kijani,”alisema. RC Jana asubuhi akizungumza na wanafunzi wa shule hiyo, RC Chalamika alitoa muda wa saa nne kuanzia  1:00 hadi saa 4:00 asubuhi kwa wanafunzi hao kufungasha kila kilicho chao na kuondoka shuleni hapo. Chalamila aliiwataka kurejea Oktoba 18, wakiwa wamelipa fedha hizo kupitia akaunti ya shule wakiwa pia na barua ya kukiri makosa yao na kuahidi kutorudia.  “Tumeamua tunafunga kidato cha tano na Sita kwa sababu hakuna sehemu ya kulala, mabweni mliyokuwa mkilala ndiyo mmeyachoma moto,”alisema Chalamila. Chalamila alisisitiza kuwa wanafunzi wote wanatakiwa kurejea shuleni Oktoba 18,  huku akionya yeyote atakayekaidi Serikali itamfuata aliko na kumkamata. Alisema hata kama mwanafunzi ambaye hatalipa fedha hizo akihamia shule za binafsi, atafuatwa huko na kuzuiwa kufanya mtihani wa taifa wa kidato cha sita akiwa popote ndani ya mipaka ya Tanzania. Alisema walimu waliokuwa wakifundisha kidato cha sita pia wanapewa mapumziko kwa kipindi hicho ambacho wanafunzi watakuwa nyumbani. Naye Mkuu wa Wilaya ya Chunya, Mhandisi Maryprisca Mahundi, aliwaasa wanafunzi hao kutekeleza maagizo yote waliyopewa ili waendelee kupata haki yao ya elimu. Alisema kukaidi kutekeleza maagizo hayo kutasababisha wafukuzwe shule na kuzuiwa kufanya mtihani wa Taifa wa Kidato cha Sita mahali popote nchini. “Maelekezo hayo hakikisheni mnayafanyia kazi kadri mnavyopewa, nje ya hapo mtajipotezea haki ya kusoma katika maisha yenu,”alisema Mahundi. Baadhi ya wanafunzi walisema uamuzi huo unazidi kuwaongezea machungu kwa vile baadhi yao waliunguliwa na vitu vyao ndani ya mabweni na hawana namna ya kupata nauli za kurejea majumbani mwao. Mmoja wa wanafunzi hao, Masunga Genge ambaye anasoma kidato cha sita, alisema ametokea mkoani Simiyu na wazazi wake hawajui lolote kuhusiana na mikasa iliyowapata na hana uwezo wa kusafiri ingawa anatakiwa kuondoka shuleni hapo. Septemba 30, mabweni ya shule ya Sekondari Kiwanja yaliteketea kwa moto, tukio ambalo linahusishwa na wanafunzi wa shule hiyo ambao siku hiyo mchana walipekuliwa na kunyang’anywa simu na walimu wao. JPM na ziara yake Rais Magufuli ambaye yupo katika ziara ya siku tatu mkoani Songwe kukagua miradi ya maendeleo, awali akizungumza na wananchi wa eneo la Mahenge, alimuagiza Mkuu wa Mkoa wa Songwe, Brigedia Jenerali mstaafu Nicodemus Mwangela kufanya uchunguzi wa fedha wanazochanga wananchi kwa ajili ya shule za msingi kata ya Myovizi wilayani Mbozi. Kiongozi huyo wa nchi, alitoa maagizo hayo baada ya wananchi wa eneo hilo la Mahenge kulalamikia wingi wa michango ukiwamo wa Sh 25,000 hivyo aliagiza kiasi hicho cha fedha kutochangwa tena. “Mkuu wa mkoa uje kufuatilia fedha zote zilizochangwa kwa wananchi, hawawezi kuchangishwa fedha zote hizi, ningekuwa mbunge nisingeruhusu wananchi wachangishwe,”alisema Rais Magufuli ambaye alitoa Sh milioni 5. Awali, Mbunge wa Mbozi, Pascal Haonga alisema michango inayochangishwa kwenye jimbo hilo inaasisiwa na ofisi ya wilaya. Haonga alisema amekuwa akisoma mapato na matumizi ya fedha za mfuko wa jimbo ambazo hupelekwa katika miradi ya maendeleo ikiwamo ujenzi wa madarasa na zahanati.

LOS ANGELES, MAREKANI STAA wa muziki wa hip hop nchini Marekani, Nicki Minaj, amewashtua mashabiki zake baada ya kubadilisha jina la kwenye akaunti yake ya Twitter na kujiita Mrs Petty. Kitendo cha kubadili jina kumeacha maswali mengi kwa mashabiki huku wakiamini tayari rapa huyo amefunga ndoa kimya kimya na mpenzi wake Kenneth Petty. Wiki mbili zilizopita wawili hao walifanikiwa kupata kibali cha kufunga ndoa ambapo kibari hicho hudumu kwa siku 90 tangu kukipata, hivyo wiki iliopita Nicki aliweka wazi kuwa watafunga ndoa ndani ya siku za kibari hicho. Mashabiki wanaamini tayari wawili hao wamefunga ndoa japokuwa kati yao hakuna aliyeweka wazi kama kweli wamefanikisha jambo hilo.

MWANDISHI WETU-IRINGA TIMU ya Lipuli FC imetinga fainali ya michuano ya Kombe la Shirikisho (Azam Sports Federation Cup), baada ya kuifunga Yanga mabao 2-0, katika mchezo wa nusu fainali ya pili iliyochezwa kwenye Uwanja wa Samora, mkonai Iringa jana. Lipuli FC sasa inaifuata Azam FC kucheza fainali ya michuano hiyo, ambayo iliifunga KMC bao 1-0 katika mchezo wa nusu fainali ya kwanza. Fainali hiyo imepangwa kuchezwa kwenye Uwanja wa Majaliwa uliopo Ruangwa, mkoani Lindi. Katika mchezo huo ulioanza kwa mashambulizi huku Lipuli wakikosa nafasi nyingi za wazi, ambapo katika dakika ya 27, Paul Nonga, aliipatia timu yake bao la kwanza, baada ya kupiga shuti lililomponyoka kipa wa Yanga, Klaus Kindoki na kuzama wavuni moja kwa moja. Kuingia kwa bao hilo, kuliwaamsha Yanga na kuliandama lango la Lipuli mara kwa mara, huku ikikosa nafasi za wazi. Lipuli waliokuwa wakicheza kwa tahadhari kubwa, waliongeza mashambulizi langoni mwa Yanga na katika dakika ya 38, Dalueshi Saliboko, aliipatia timu yake bao la pili, kwa kumalizia mpira wa Kindoki alioutema baada ya Rajab Ally kupiga shuti lililotua mikononi mwa kipa na mabeki wa Yanga kufanya makosa kama ya awali kuzembea kuokoa mpira. Katika dakika ya 40, Ibrahim Ajibu, alipiga kona ambayo ilishindwa kuzaa matunda huku katika dakika ya 44, Lipuli wakikosa bao baada ya Haruna Shamte, kupiga shuti lililookolewa na mabeki wa Yanga. Kipindi cha kwanza kilimalizika huku Lipuli inayofundishwa na kocha Selemani Matola, ikiwa mbele kwa mabao 2-0. Kipindi cha pili kilianza kwa Yanga kufanya mabadiliko katika dakika ya 46, kwa kumtoa Mohamed Banka na nafasi yake kuchukuliwa na Amissi Tambwe. Katika dakika ya 56, Jimmy Mwaisondola wa Lipuli alionyeshwa kadi ya njano baada ya kumchezea faulo  Feisal Salum, wakati katika dakika ya 66, Abdalah Haji, alionyeshwa kadi ya njano, baada ya kumchezea faulo Nonga wa Lipuli. Yanga walifanya tena mabadiliko katika dakika ya 70, kwa kumtoa Haji Mwinyi na nafasi yake kuchukuliwa na Kelvin Yondani. Lipuli nao walifanya mabadiliko katika dakika ya 80, kwa kumtoa Zawadi Mauya na kuingia Steve Mganga, wakati huo huo, Miraji Athuman, alikwenda benchi na nafasi yake kuchukuliwa na Nolfant Lufunga. Yanga waliongeza juhudi ya kulishambulia lango la Lipuli ambapo katika dakika ya 86, Feisal Salum, alipiga faulo ambayo iliokolewa na mabeki wa Lipuli. Yanga hawakuishia hapo, waliendelea kulishambulia lango la Lipuli, katika dakika ya 89, Papy Tshishimbi, alipiga shuti lililotua mikononi mwa kipa wa Lipuli, Mohamed Yussuf. Hadi dakika 90 za mchezo huo zinamalizika, Lipuli ilitoka kifua mbele kwa ushindi wa mabao 2-0 na hivyo kwa mara ya kwanza, timu hiyo kutinga fainali ya michuano hiyo. Bingwa wa michuano hiyo kati ya Azam FC na Lipuli, ataiwakilisha Tanzania kwenye michuano ya Kombe la Shirikisho barani Afrika.

PARIS, UFARANSA KIUNGO wa klabu ya Marseille ya nchini Ufaransa, Lassana Diarra, amesema kwamba amempoteza ndugu yake katika shambulizi la kigaidi lililotokea juzi mjini Paris nchini humo. Katika shambulizi hilo limepoteza maisha ya watu wengi huku zaidi ya watu 40 wakijeruhiwa mwishoni mwa wiki iliyopita. Hadi sasa watu zaidi ya 127 wamepoteza maisha baada ya kutokea mashambulizi katika maeneo mbalimbali kwenye miji sita kwa wakati tofauti nchini humo. Kupitia akaunti yake ya Twitter, Diarra aliandika kwamba mpwa wake alikuwa katika eneo la shambulizi lilipotokea. “Habari za jioni watu wote, poleni na matukio ya mashambulizi yaliyotokea juzi katika mji wa Paris na St Denis ni jambo la kusikitisha sana. “Licha ya kuenea kwa taarifa kuhusu watu walioathirika na mashambulizi hayo, pia mpwa wangu, Asta Diakitie, ni miongoni mwa waliouawa kwenye tukio hilo,” aliandika Diarra.  

Kamati ya Bunge ya Ulinzi na Usalama imeshindwa kuwasilisha bungeni ripoti yake bungeni leo kutokana na kutokamilisha kazi yake. Mwenyekiti wa kamati hiyo, Adadi Rajabu amesema kamati inaendelea na kazi hiyo na itawasilisha ripoti yake baada ya kukamilika bila kutaja siku. Hoja ya kamati hiyo kukutana na vyombo vya ulinzi na usalama, iliyopitishwa na Bunge wiki iliyopita baada ya Mbunge wa Nzega Mjini, Hussein Bashe (CCM), kutoa pendekezo hilo, ambapo jana Spika wa Bunge, Job Ndugai alitoa taarifa kuwa kamati hiyo ingetoa ripoti yake leo kabla ya kuahirishwa kwa shughuli za Bunge. Katika hoja yake, Bashe alitumia kanuni ya 47, sehemu ya kwanza na ya pili akirejea tukio la kushambuliwa kwa risasi, Mbunge Singida Mashariki, Tundu Lissu (Chadema). Akitoa majibu ya hoja hiyo, Spika Ndugai alisema hana tatizo juu ya kamati hiyo ya Bunge kukutana na vyombo vya ulinzi na usalama kwa kuwa hoja hiyo ni ya msingi ambapo alimtaka Mwenyekiti wa kamati hiyo kukutana na wajumbe wake na kuleta taarifa kabla ya kuahirishwa kwa bunge leo.  

VIJANA wa Kikristo katika Wilaya ya Mpwapwa mkoani Dodoma, wametakiwa kujiepusha na utoaji na upokeaji rushwa kwa sababu ni dhambi.Kauli hiyo ilitolewa na Mkuu wa Taasisi ya Kuzuia na Kupambana na Rushwa (Takukuru) wilayani Mpwapwa, Julieth Mtui, alipokuwa akitoa mada kuhusu kijana mkristo na rushwa katika Kongamano la Pasaka lililojumuisha vijana wa parokia nne za wilaya hiyo.Alisema rushwa imekatazwa katika vitabu vyote vya dini ikiwemo Biblia Takatifu na Kurani Tukufu ambavyo alisema vitabu vyote vimesema rushwa ni dhambi mbele ya Mungu. “Maandiko Matakatifu ambayo ni Biblia Takatifu na Kurani Tukufu yanatamka wazi kuwa rushwa ni dhambi kwani hupofusha macho,” alisema. Pia rushwa ni kosa la jinai na ni kosa la uhujumu uchumi kwa mujibu wa sheria ya Kuzuia na Kupambana na Rushwa namba 11/2007 na pia imekatazwa na Katiba ya nchi ambayo ni sheria mama.Mtui alisema kijana anawajibu wa kusoma kwa bidii ili kufanikisha kuifikia Tanzania ya viwanda na kuepuka masuala ya kununua mitihani ambayo ni mianya ya rushwa. Alisema vijana wanao wajibu wa kuzingatia maadili na kujiepusha na vitendo vyote vinavyo ashiria kutoa au kupokea rushwa, wanachotakiwa ni kusoma kwa bidii ili taifa lijipatie wataalamu makini watakaoiwezesha nchi kufikia uchumi wa viwanda.“Msijiingize kwenye utoaji wa rushwa ili muweze kufaulu mitihani au mpatiwe majibu ya mtihani,” alisema Mtui. Aidha alisema endapo vijana wengi wakiendekeza vitendo vya kuto kusoma na kuendekeza vitendo vya kununua mtihani basi kunatishia taifa kupata watu makini kwenye fani zao na hivyo hutishia uendelevu wa taifa. Kwa upande wake, Padri Mlezi wa Vijana Dekania ya Mpwapwa, Padri Godian Sempinge alisema kizazi cha sasa kina changamoto nyingi za kimaadili, utandawazi na malezi duni kwa watoto na vijana ambao ni viongozi wa kesho na wazazi wa kesho.Alisema taifa na kanisa sasa linapata changamoto za viongozi kutokana na wazazi wengi kuponguza nguvu katika uwekezaji wa malezi ambao ndio kiwanda cha viongozi na mapadre wa kesho. Padri Sempinge alisema wameumua kuwafundisha vijana hao mada ya rushwa kutokana na changamoto zinazolikumba Taifa na kanisa kwa sasa. “Lazima tuwafundishe vijana masuala ya Mungu na mstakabali mzima wa Taifa linavyokwenda ili kuweza kuwa na viongozi bora baadaye,” alisema Padri Sempinge.

TUKIO la Mbunge wa Singida Mashariki, Tundu Lissu kupigwa risasi na watu wasiojulikana mkoani Dodoma juzi, limewagusa watu wengi akiwemo staa wa filamu za kitanzania, Wema Sepetu ambaye ameamua kutumia ukurasa wake wa Instagram kuonyesha hisia zake. Wema aliandika maneno mengi yenye hisia huku akionyesha kuchukizwa na kitendo hicho ambapo amewataka Watanzania kuendelea kumwombea, mwanasiasa na mwanasheria huyo wa Chama Cha Demokrasia na Mendeleo (CHADEMA) ili Mungu ampe nafuu na arejee kwenye majukumu yake. “Jamani kwa hili tuombe tu Mungu huyu baba apone… Nikimaanisha, huko alipo sasa Mungu amsimamie na arudi kwenye hali yake, hii sasa imekuwa too much… This is something no one can take… sidhani kama kuna Mtanzania yoyote anayependa hali hii, ni nini hiki jamani…??? Oh Lord help my Uncle… If anything happens to him then nadhani wengi wetu vitatutokea maana hatutokaa KIMYA,” aliandika Wema Sepetu akimlilia Tundu Lissu. Mastaa wengine walioguswa na tukio hilo Diamond Platnumz, Riyama Ally, Z Anto, Chemical, Roma, Jux, Aunt Ezekiel, Shilole na wengine wengi.

Mwandishi Wetu, Dar es Salaam Rais Dk. John Magufuli amemtaka Kamishna mpya wa Kazi, Kanali Francis Mbindi kushughulikia changamoto lukuki zinazoikabili Wizara ya Kazi ikiwamo utolewaji wa vibali hewa. Rais Magufuli amesema hayo leo Jumatatu Novemba 4, Ikulu jijini Dar es Salaam alipokuwa akiwaapisha viongozi mbalimbali aliowateua mwishoni mwa wiki. “Kamishna wa Kazi na wewe kasimamie pale kuna changamoto nyingi, kuna vibali hewa, kuna watu wanaletwa kuja kufanya kazi kwamba ni utaalamu ambao haupo hapa nchini wakija wanakuja kuja kuendesha greda, kuja kuuza chips wanawanyima Watanzania haki zao za kufanya kazi. “Mheshimiwa Marata alifanya kazi yake vizuri ndiyo maana nimekaa muda mrefu nikiangalia nani wa kumpa, nimecheki huko kote nikaona hapa panafaa mwanajeshi aliye na vigezo vyote kwa sababu umesoma vizuri mpaka masters ukaenda kwenye vyuo vya kijeshi Marekani, umefanya kazi vizuri EAC, una cheo kikubwa tu ni kanali, sasa kawanyooshe pale watakuja wengi,” amesema. Amesema alifurahi wakati Marata akiwa Kamishna kwani alikuwa anapata malalamiko mengi ambapo kwa sasa anataka malalamiko kama hayo yawe mengi zaidi kwani ukilalamikiwa maana yake utakuwa unafanya kazi. “Ile ofisi kaisimamie kweli kweli isije ikawa tumekupeleka pale mwanajeshi halafu kazi zikawa za ovyo, utakuwa umewaaibisha wanajeshi pamoja na CDF, kwa hivyo vibali vya ovyo ovyo wako watu wanaghushi wanashirikiana na wizara nyingine, kasimamie,” amesema.

NA GLORY MLAY-DAR ES SALAAM KATIBU Mkuu wa Chama cha Darts cha Tanzania (Tada), Subira Waziri, amesema mashindano ya Darts ya Chalenji Afrika Mashariki (EADF), yanatarajiwa kuanza kutimua vumbi Desemba mosi hadi 3 mwaka huu mkoani Arusha. Akizungumza na MTANZANIA jana, Subira alisema, maandalizi ya mashindano hayo ambayo yameandaliwa na chama hicho yanaendelea, huku yakitarajiwa kuhusisha mchezaji mmoja mmoja na wachezaji wawili wawili. Amesema kuwa michuano hiyo mikubwa itashirikisha nchi zinazounda Jumuiya ya Afrika Mashariki, ambazo wenyeji ni Tanzania, Kenya, Uganda, Rwanda na Burundi. Alisema yatashirikisha timu za taifa na klabu za nchi za Afrika Mashariki. Amesema mashindano hayo hufanyika kila mwaka, ambapo bingwa mtetezi ni timu ya Kenya iliyoibuka mshindi mwaka jana. Alisema kiingilio cha mashindano  kitakuwa ni shilingi 10,000 kwa mchezaji mmoja, huku wachezaji wawili wakilipa 20,000, timu za wanaume zitalipa 50,000, wanawake 30,000 na wageni wa nchi za nje watatakiwa kulipa 200,000.

Dewji alitangaza kwenye chombo kimoja cha habari kuwa siku ya leo itakuwa ni mwisho akiutaka uongozi wa Simba kutoa majibu, kama yeye aweza kufanya uwekezaji huo na kuanza mara moja utekelezaji wa mikakati yake kuanzia Januari mwakani.Akijibu maswali ya waandishi wa habari juzi, msemaji wa Simba, Haji Manara alisema uongozi wa klabu hiyo haupingi uendeshaji wa klabu katika mfumo wa kisasa isipokuwa wanahitaji kuwa makini.“Hakuna taasisi, mtu, kikundi aliyeleta barua kutaka kuinunua Simba mpaka hivi sasa, hatuna. Ni suala ambalo wanachama wanahitaji kuelimishwa kwanza kabla ya kuingia huko,”alisema.Kwa mujibu wa taarifa za Dewji, anataka kuwekeza katika klabu hiyo kwa nia ya kuiendesha kibiashara.Alisema alikutana na viongozi wa Simba, Rais Evans Aveva akiwa na Kassim Dewji na Musley Ruhwehi na kuwaeleza dhamira yake lakini anaona viongozi hao hawako tayari.Pia, alisema iwapo ataruhusiwa kufanya uwekezaji huo atajenga kiwanja cha Bunju na kuwa kiwanja maalum cha mazoezi ya klabu hiyo na pia kama kituo maalum cha kulea vipaji vya soka kwa vijana ambao baadaye watachezea timu hiyo.Dewji alisema iwapo leo halitatoka jibu kuwa uwekezaji huo ataachana nao na kuendelea na shughuli zake.Hata hivyo, Rais wa Simba Aveva hivi karibuni alisema suala hilo haliwezi kuamuliwa haraka, kuna mchakato wa kupitia katiba na kufanyia marekebisho lakini pia kuwahusisha wanachama kwenye mkutano mkuu kisha waridhie ndipo jibu liweze kutoka.

WAKATI mkoa wa Kagera ukijitanabaisha kwa kuwa na fursa nyingi za kibiashara na uwekezaji kupitia kilimo, utalii, madini na uvuvi, mkoa huo unang’aa kwa kuwa jirani na nchi nyingi za Jumuiya ya Afrika Mashariki (EAC) zenye fursa lukuki za uwekezaji na biashara.Kijiografia Kagera iliyo kanda ya Ziwa inapakana na nchi nne za EAC ambazo ni Uganda, Burundi, Rwanda na Kenya kwa upande wa mpaka wa Ziwa Victoria lakini pia nchi hiyo iko jirani na nchi za Sudan Kusini na Jamhuri ya Demokrasia ya Congo (DRC).Kutokana na eneo la kijiografia ambalo mkoa huo upo, Kagera inanufaika moja kwa moja na fursa za uwekezaji zinazopatikana katika nchi hizo, ikiwemo kuwa katika nafasi nzuri ya kutangaza fursa zake na kukaribisha masoko.Mkoa huo umeandaa wiki hii ya uwekezaji yenye lengo la kuitumia fursa hiyo ya kijiografia kutangaza fursa zake za kibiashara na kukaribisha uwekezaji, lakini pia biashara baina ya wakazi wa mkoa huo, taifa na mikoa hiyo jirani.Katika wiki hii, wafanyabiashara wa Kagera wamekutana na mabalozi wa Tanzania katika nchi hizo za jumuiya ya EAC ambao walianika fursa zinazopatikana katika nchi hizo zinazoweza kutumiwa na wafanyabiashara hao.Balozi wa Tanzania nchini Kenya, Pindi Chana, anasema uhusiano baina ya Tanzania na Kenya unaendelea vizuri na kila upande uko tayari kisiasa kushirikiana katika kila nyanja ikiwemo kiuchumi. Anasema Tanzania na Kenya ina jumla ya mipaka isiyopungua 117 na mkoa wa Kagera unaungana na Kenya kupitia mpaka uliopo ndani ya ziwa Victoria.Anasema biashara ya Kenya na Tanzania inaendelea kukua na kufanya vizuri ambapo Tanzania unauza bidhaa zake nchini humo kwa asilimia 4.3 na Kenya inapeleka bidhaa zake Tanzania kwa asilimia 4.1. Anasema bidhaa kutoka Tanzania zinazohitajika Kenya ni pamoja na zile za kilimo, karatasi vyakula vya wanyama, mboga, mbolea, mahindi, kahawa, chumvi na dawa za mswaki.Aidha, anabainisha kuwa Tanzania pia inahitaji bidhaa kutoka Kenya ambazo ni dawa na sabuni. Balozi huyo anawataka wafanyabiashara wa Tanzania kutambua kuwa biashara za kimataifa ni tofauti na za ndani hivyo wanatakiwa kufuata taratibu za kimataifa, ikiwemo kuwasiliana na balozi husika ili kurahisisha uuzaji wa bidhaa zao nje ya nchi.“Masoko ya kimataifa yana mambo mengi, ukileta bidhaa zako kwanza lazima zikaguliwe, ziwe na vibali na mkataba, lakini pia mzigo lazima ujulikane unaenda kwa nani, sio kuibuka tu kupeleka bidhaa, ndio maana tunasema lazima muwasiliane na balozi zetu ili mpate utaratibu,” anafafanua Chana.Anasema fursa ya biashara baina ya Tanzania na Kenya ni kubwa na kwa sasa nchi hizo ndio zinazoongoza kufanya biashara katika soko la EAC kwa asilimia 45 ya biashara na wametoa ajira 56,260 katika kampuni mbalimbali. Balozi wa Tanzania nchini DRC, Paul Meela, anabainisha kuwa nchi hiyo ya Congo ni soko kubwa kwa Tanzania endapo litatumiwa vizuri kwani linahitaji chakula, usafiri wa uhakika, walimu wa Kiswahili na bidhaa za viwandani kama vile nondo na chuma.Anaeleza kuwa nchi hiyo ina utajiri wa madini yenye thamani ya dola za Marekani trilioni 24 na ina eneo kubwa linaloingia mara mbili ya Tanzania ikiwa ni watu milioni 81 wakati Tanzania ina watu milioni 55.“DRC ni nchi ya 12 kwa ukubwa duniani na ya pili kwa ukubwa Afrika,” anasema.Aidha, anasema kuwa nchi hiyo ya DRC ina nusu ya maji yote ya Afrika na asilimia 13 ya maji yote duniani. Anasema kuwa kutokana na ukubwa huo nchi hiyo inaweza kuzalisha vyakula vya kulisha Afrika nzima lakini pamoja na faida hizo nchi hiyo bado haijatumia vyema fursa hizo ilizonazo.“Hii ni fursa kwetu kuitumia vyema hasa hapa Kagera. Tunaweza kuuza chakula kama ndizi, mahindi na maharagwe. Lakini pia kutokana na ukaribu wetu na nchi hii tunaweza kuanzisha viwanda vidogo vya kuchakata madini yanayotoka Congo, tukaongeza ajira lakini pia kuingiza kipato,” anafafanua.Balozi huyo anatahadharisha kuhusu hali ya usalama nchini humo katika baadhi ya maeneo huku akisisitiza wafanyabiashara wa Tanzania ikiwemo Kagera kujenga tabia ya kwenda katika nchi hizo za EAC kujionea wenyewe fursa zilizopo.Kwa upande wake, Balozi wa Tanzania nchini Rwanda, Ernest Mangu, anaeleza kuwa Rwanda ni mlango wa biashara na soko kubwa kwa Tanzania kwani pamoja na nchi hiyo kuwa karibu na Tanzania pia inafanya biashara na sehemu ya Mashariki mwa Kongo. Anataja bidhaa zinazoweza kuuzwa kwa wingi nchini humo kuwa ni mchele, muhogo uliokaushwa, mboga, pilipili na bidhaa za viwandani kama saruji, nondo na chuma.Aidha, anasema Rwanda pia wanatumia zaidi mahindi kama chakula lakini pia kama chakula cha mifugo ambayo wao kutokana na uhaba wa ardhi hufuga mifugo yao kisasa na hivyo kuwa na mahitaji makubwa ya chakula cha mifugo hiyo.“Pia kuna soko kubwa la dagaa na samaki. Lakini pia Tanzania inaweza kutumia fursa ya utalii wa hoteli unaotumiwa na Rwanda unaoiwezesha nchi hiyo kupata wageni wengi na hivyo kuwauzia bidhaa za chakula lakini pia kuvutia utalii,” anasema.Anamuomba Mkuu wa Mkoa wa Kagera, Marco Gaguti, kutumia fursa ya uzinduzi wa hifadhi tatu za taifa za Burigi Chato, Rumanyika na Ibanda kuzitangaza kwa nchi hizo za EAC hasa Rwanda ili kupata watalii wengi zaidi wanaotembelea nchi hizo.Naye, Balozi wa Tanzania nchini Burundi, Edmund Kitokezi anasema kuwa pamoja na Burundi kuwa nchi ndogo kwa ukubwa, inazo fursa nyingi za kibiashara na uwekezaji ikiwemo nchi hiyo kupitisha takribani asilimia 95 ya mizigo yake katika bandari za Tanzania. Kwa upande wake, Kaimu Balozi wa Uganda, Aziz Mlima anasema Uganda ina fursa nzuri ya kuwa na soko la Tanzania kwa kuwa nchi hiyo inaunganisha soko lake hadi Sudan Kusini.Anasema soko la Tanzania na Uganda linatofautiana kutokana na misimu ya kilimo na mavuno kutofautiana kwani wakati Tanzania ikivuna mahindi na maharagwe, Uganda inakuwa ndio iko kwenye kupanda na yenyewe ikivuna Tanzania inakuwa inapanda.Hata hivyo, anabainisha kuwa nchi hizo bado zina fursa kubwa ya uwekezaji na biashara kupitia kilimo cha kahawa, ndizi na uzalishaji wa sukari pamoja na zao la parachichi.Mkuu wa Mkoa wa Kagera, Gaguti anabainisha kuwa Wiki ya Uwekezaji Kagera imeanza vizuri na katika mkutano huo na mabalozi wa EAC, ofisi ya mkoa na wafanyabiashara wameazimia kuungana na kufanya ziara Novemba mwaka huu kwenda katika nchi hizo za EAC kuijionea fursa hizo.“Dhamira kubwa ni kwamba hatuna muda wa kupoteza na wakati ni sasa. Ni lazima tujikite katika kutumia masoko haya katika nchi zinazotuzunguka zenye watu takribani milioni 190,” anasisitiza.Aidha, anasema kuwa mkoa huo umejipanga kuhakikisha unakuwa kitovu cha biashara Kanda ya Ziwa kwa kuanzisha masoko ya mipakani ambayo bidhaa zote za Tanzania ikiwemo Kagera zitapatikana.“Tunataka kufanya Kagera kuwa kitovu cha biashara katika Kanda ya Ziwa. Na ili tuwe kitovu cha biashara ni lazima tuwe na masoko ya mipakani. Sisi tuna mipaka ya ardhini mitatu; Burundi, Rwanda na Uganda, ukiacha huo wa majini kwenda Kenya, pia tunaweza kufikia nchi za Sudan Kusini na DRC,” anasema.Wiki ya Kagera ilianza tangu Agosti 12, mwaka huu na kuzinduliwa na Waziri Mkuu, Kassim Majaliwa.

NINA imani upo tayari kupata kitu kipya kama ilivyo kawaida ya ukurasa huu kila wiki hapa Swaggaz ya Mtanzania Jumamosi. Mada yetu ni kama inavyoonekana hapo juu, leo ikiwa ni sehemu ya mwisho. Tunajadili namna ya kuishi na mwanamke ambaye kiasili ni mkorofi. Wiki iliyopita nilianza na utanguzi tu, sasa hebu tuingie katika eneo muhimu. JIONE MWENYE JUKUMU Nilitangulia kusema ikiwa umeshamchunguza mwanamke wako vya kutosha na kufikia hatua ya kuingia naye katika ndoa, yupo moyoni mwako. Bila shaka utakuwa umeridhishwa na tabia zako zote. Inawezekana huo ujeuri au ukorofi mwanzoni hakuwa nao na sasa unaona ni tabia mpya usiyoipenda na unatamani kuachana naye au kutoka kwenye ndoa (kwa wenye ndoa). Kikubwa hapa unatakiwa kutambua kuwa mwanamke wako ana tabia hiyo, halafu pili ujue kuwa jukumu la kukabiliana na tabia hiyo lipo mikononi mwako. Hii itakuwa hatua nzuri ya kuelekea kwenye mafanikio. KUWA MSIKILIZAJI Ukishatambua jukumu lako la kuhakikisha unakomesha tabia yake, anza na hatua ya kuwa msikilizaji zaidi wakati unapozungumza naye. Mara nyingi ukorofi wa mwanamke huanzia pale utakapotoa hoja, akatakiwa kujibu. Wakati mwingine, inawezekana alitoa hoja, ukamjibu lakini akaingilia kati. Hapo sasa unatakiwa kuwa msikilizaji zaidi. Usijali amekudharau, mwache azungumze mpaka achoke. Usikivu wako kupitiliza, utamgongea alamu kichwani mwake na huenda akaelewa kwamba ‘kelele’ zake hazikufurahishi. Vichwa ngumu wanaweza wasielewe hilo, hatua inayofuata itakusaidia sana. MPE MIFANO Jenga hoja zako kwa mifano, mweleze hisia zako lakini fananisha na tukio lingine la watu wengine. Zungumza kwa staha na uoneshe umakini na uhakika wa kila kinachotoka kinywani mwako. Kama ni wa kuelewa atakuelewa tu lakini kama ni wale ambao ujeuri na ubishi upo kwenye damu, mpe dawa nyingine hapa chini. USIMBISHIE SANA Hata kama unaona anakushushia heshima kiasi gani, anakujibu jeuri kwa kiwango gani, usibishane naye sana. Mweleze msimamo wako halafu mwache aendelee kujibishia mwenyewe. Siku zote wewe utabaki kwenye heshima, maana kunyamaza kwako kutaonesha umedharau ‘pumba’ zake. KUBALIANA NA KILA KITU Hatua hii ni muhimu sana na yenye nguvu kuliko zote. Kama umeshagundua tabia yake ni kubisha na kupinga kila kitu akiamini yeye yupo sahihi zaidi, usiumize kichwa, kubaliana naye kwa kila kitu. Hata kama anazungumza ‘utumbo’ muunge mkono na umweleze kuwa ana busara sana ya kufikiria. Faida katika hatua hii ni kwamba, kama alitoa mawazo yake katika mambo ambayo baadaye yanatoa matokeo mabaya. Matokeo mabaya ndiyo yatakayomshtua na kumfanya ajione fikra zake hazikuwa sahihi. Endelea kumuunga mkono kwa kila unachoona hakifai na mwisho kabisa, matokeo yasiyotarajiwa yakijirudia mara kwa mara, atajirudi na kuanza kukusikiliza. MRUDISHE KWENYE MSTARI Huu ni wakati wako sasa wa kuonesha kuwa kwa muda wote huo ulikubaliana naye kwenye mambo yake yote ili muweze kufikia hapa – kumrudisha kwenye mstari. Mweleze madhara yote yaliyopatikana na umfundishe njia sahihi ya kuwasilisha hisia zake. Mfundishe namna ya kuzungumza na wewe, umweleze wazi kuwa hupendi ‘kupigiwa kelele’ na yeye kwa kuwa unampenda na anapaswa kukuheshimu wewe kama kiongozi wake (mpe nukuu za maandiko matakatifu). Tumia fursa hii vizuri sana kumwelewesha juu ya wajibu na haki zake kama mpenzi wako. Kwa kutumia kauli nzuri, atakuelewa na hata kama tabia hii ni sugu na ya muda mrefu itakoma. JENGA MASIKILIZANO Hii ni hatua muhimu zaidi, unapatakiwa kujenga masikizano ya pande zote mbili. Pamoja na kwamba ametambua kuwa unapaswa kuheshimiwa na kusikilizwa, usimfanye akaamini kwamba wewe ni mbabe na unataka kumburuza! Mpe nafasi ya kutoa hisia zake na umsikilize vizuri. Mpe thamani na heshima ya mawazo yake. Kama unapingana naye uwe na hoja. Hapo sasa rafiki yangu utakuwa umejenga uhusiano mzuri ambao hauna migogoro. Suala la ujeuri, kiburi na ubishi litakuwa limefikia ukingoni! Mada imeisha. Usikose wiki ijayo ambapo nitakuja na mada nyingine kali zaidi, USIKOSE!

Yanga inahitaji sare ili kusonga mbele kwenye michuano hiyo baada ya kushinda bao 1-0 katika mechi ya awali iliyochezwa kwenye uwanja wa Taifa Dar es Salaam wiki iliyopita.Nsajigwa aliliambia gazeti hili jana wanatambua ugumu wa mchezo huo lakini wanajivunia maandalizi waliyoyafanya na kwamba ushindi ndio kipaumbele chao.“Nikweli tunacheza ugenini na mechi tunatarajia itakuwa ngumu lakini ushindi ni jambo la muhimu kwasababu tumekuja tukiwa tunawajua vizuri wapinzani wetu hivyo hawawezi kutusumbua kama ilivyokuwa mechi ya kwanza tuliyocheza nyumbani,”alisema Nsajigwa.Kocha huyo alisema pamoja na kwamba wanaongoza kwa bao moja lakini hawatocheza kwa kujilinda badala yake watashambulia kama ilivyokuwa mechi ya kwanza ili kuwazuia wapinzani wao wasilisogelee lango lao na ikiwezekana wapate bao la mapema ili kuwachanganya zaidi.Alisema kila mchezaji kwenye kikosi chao anatambua umuhimu wa ushindi katika mchezo wa leo hivyo anaamini hawatokuwa na mzaha zaidi ya kutekeleza walichokikusudia ambacho ni ushindi.Nsajigwa alisema pamoja na wapinzani wao kuonekana wazuri lakini kwa ari na mikakati waliyokwenda nayo Shelisheli anauhakika wa kuvuna ushindi na kuendelea na safari ya kufika hatua ya makundi ya michuano hiyo mikubwa Afrika.

NA OSCAR ASENGA, TANGA Zaidi ya wahamiaji haramu 50 raia wa Ethiopia wamekamatwa eneo la Duga wilayani Mkinga mkoani Tanga mwezi huu kutokana na operesheni zinazoendeshwa na Idara ya Uhamiaji kwa kushirikiana na Jeshi la Polisi nchini. Hayo ni kwa mujibu wa Ofisa Uhamiaji wa Mkoa wa Tanga, DCI Crispian Ngonyani, aliyezungumza na Mtanzania Digital ofisini kwake ambapo alisema wahamiaji hao hivi sasa wanaendelea na kesi zao kutokana na kuingia nchini kinyume na utaratibu uliopo. Alisisitiza kuwa hatua ya kukamatwa kwa wahamiaji haramu hao inatokana na kuwepo kwa misako ya kushtukiza katika maeneo mbalimbali hasa ya mipakani mkoani Tanga ambapo wahamiaji hao wamekuwa wakitumia kama njia ya kuingilia.

Alikuwa akielezea umuhimu wa matumizi ya mashine kielektroniki (EFDs) za TRA kwa wafanyabiashara.Alisema kuna umuhimu wa kuongeza idadi ya wafanyabiashara hao hadi kufikia kiwango hicho, ili kuongeza mapato ya taifa zaidi ya sasa."Hii mashine inasaidia kujenga nchi kwa kulipa kodi na inaondoa usumbufu wa makadirio ya mauzo yao, kwani hii inakadiria moja kwa moja, lakini pia kila anayenunua baada ya mauzo yake ataona faida zake," alisema Kayombo.Alisema kwa sasa ugomvi walionao mkubwa ni makadirio ya gharama halisi, wanazotakiwa kutoa wafanyabiashara kwa TRA na wengi hudai wanabambikiwa gharma kubwa, tofauti na mauzo halisi."Sasa tukaona bora tulete kifaa hiki ambacho hakina kuchakachua kwa njia yoyote ile, inasema kweli unachouza ndicho kinachotolewa, ila hapa muhimu kila mtu anaponunua bidhaa yoyote mdai risiti, sababu huko tuendako utatozwa faini ya shilingi milioni moja kama hujadai risiti,"alisema.Kayombo alisema pia ili kuleta uhamasishaji wa utoaji risiti na wanunuzi kudai risiti, muda si mrefu wanatarajia kuleta shindano litakaloshindaniwa kwa tiketi za zawadi nono."Tunataka kufanya hivi ili kuhamasisha watu kudai risiti na mfanyabiashara kutoa risiti ili mwisho wa siku wote tupate faida,"alisema.Alisisitiza kuwa sio busara kuacha kudai risiti, kwa sababu unapoiacha unamnufaisha mfanyabiashara husika na wewe mnunuzi unakosa haki yako kimsingi, kwani bidhaa unayonunua tayari imekatwa kodi.

Mbwana ni miongoni mwa wachezaji watatu wa timu ya taifa ya Tanzania, Taifa Stars wanaocheza nje ambao wamo katika kikosi cha Stars ambacho Jumatano itacheza na Msumbiji katika mchezo wa kufuzu kwa fainali za Kombe la Dunia.Kwa ushindi huo, timu hiyo ya Jamhuri ya Kidemokrasia ya Congo sasa itakutana na timu ya Algeria ya USM Alger katika fainali ya Ligi ya Mabingwa wa Afrika. Mazembe ilikata tiketi hiyo jana baada ya ushindi wa 3-1 dhidi ya timu ya Sudan ya Al Merreikh katika mchezo wa marudio wa nusu fainali uliofanyika Lubumbashi.Samatta alifunga mara mbili pamoja na mchezaji wa Ivory Coast, Roger Assale alifunga la tatu na kuwawezesha mabingwa hao mara nne kupata ushindi wa jumla ya mabao 4-2. Taifa Stars iliingia kambini juzi tayari kwa ajili ya kukabiliana na Msumbiji katika mchezo huo wa keshokutwa huku tayari Mtanzania mwingine anayecheza Afrika Kusini, Mrisho Ngasa aliwasili jana jijini Dar es Salaam kujiunga na timu hiyo.Samatta pamoja na Mtanzania mwingine anayecheza soka TP Mazembe, Thomas Ulimwengu wanatarajia kuwasili nchini leo tayari kujiunga na wenzao kujiandaa na mchezo huo wa Jumatano.Hata hivyo, Mazembe waliuanza mchezo wa jana wakiwa na shinikizo kubwa, baada ya kuwa nyuma kwa mabao 2-1 kutoka katika mchezo wa kwanza uliofanyika Sudan. Ni mara ya pili mfululizo kwa fainali ya Ligi ya Mabingwa wa Afrika kuzikutanisha timu za Congo na Algeria.Msimu uliopita, Entente Setif ya Algeria ilikutana na AS Vita Club ya DR Congo na kutwaa taji kwa bao la ugenini katika mchezo wa fainali uliopigwa Kinshasa na Blida. Bingwa wa mashindano hayo atanyakua dola za Marekani milioni 1.5 na kupata nafasi ya kuiwakilisha Afrika katika Kombe la Dunia la Fifa kwa klabu nchini Japan Desemba.Ngasa juzi aliifungia bao timu yake ya Free State Stars na kuiwezesha kuibuka na ushindi wa bao 1-0 na kutinga robo fainali ya Kombe la Telkom nchini Afrika Kusini.

WAZIRI wa Mambo ya Ndani ya Nchi, Kangi Lugola ameliagiza Jeshi la Polisi mkoani Arusha kumsaka na kumtia ndani Mkurugenzi wa kampuni ya Uuwindaji Ortello Business Corporation (OBC) ya Loliondo wilayani Ngorongoro Mkoa wa Arusha, Isack Mollel kwa makosa mbalimbali, likiwemo la kuajiri wafanyakazi 10 kinyume cha taratibu.Lugola ametoa agizo hilo katika Ofisi ya Mkuu wa Mkoa wa Arusha, Mrisho Gambo.Amesema, nchi inaendeshwa kwa kufuata sheria na taratibu na kamwe haiongozwi kwa mtu anavyotaka yeye.Amesema kampuni zote za wawekezaji, zinapaswa kuajiri wafanyakazi wa nje wenye ujuzi, ambao hapa nchini raia wake hawawezi kuwa na sifa hizo.Amesema Gambo anajitahidi wazawa kupatiwa ajira kwa sifa zao, lakini Kampuni ya OBC inakiuka hilo na kufanya inavyotaka, kwa kuajiri wafanyakazi wengi wa nje kwa kazi zinazoweza kufanywa na Watanzania wanyonge.Amesema Mkurugenzi wa OBC, Mollel, kuna watu wanampa kichwa na kumlinda kukiuka taratibu, kwa kufanya mambo anavyotaka yeye na si nchi inavyotaka, ikiwemo kuingiza nchini raia wasiokuwa na kibali; na hata kibali cha kufanya kazi nchini hawana hiyo ni hatari kwa nchi.Lugola aemtaka Kamanda wa Polisi wa Mkoa, kumsaka popote alipo na kumtia ndani Mollel kwa kufanya mambo nje ya sheria za nchi.Amesema ni dharau kwa serikali na nchi mtu kufanya mambo kinyume cha sheria na hilo halitavumiliwa kamwe, lazima mhusika achukuliwe hatua kali.“Nimeagiza Mollel asakwe, ama ajisalimishe polisi Kituo Kikuu cha Polisi Arusha kujibu mashitaka yake, vinginevyo atasakwa popote alipo, hawezi kuidharau serikali na sheria na kanuni zake,” amesema Lugola.Wiki iliyopita, wafanyakazi 10 raia wa kigeni wenye asili ya Asia wa Kampuni ya OBC iliyopo Loliondo wilayani Ngorongoro, walipandishwa kizimbani kwa kufanya kazi kinyume cha sheria za ajira kwa wageni.Walisomewa mashtaka mbele ya Hakimu Mfawidhi wa Mahakama ya Hakimu Mkazi Arusha, Niku Mwakatobe, na Mwendesha Mashtaka wa Idara ya Kazi Mkoa, Immanuel Mweta aliyedai Novemba 2018 hadi Januari 2019, washtakiwa hao walitenda kosa la kufanya kazi kinyume cha sheria ya kuratibu ajira za wageni.Mweta aliwataja washtakiwa ni Darweshi Jumma, Riaz Aziz Khan, Mohammad Tayyab, Ali Bakhash, Abdulrahman Mohammed, Martin Crasta, Imtiaz Feyaz, Arshad Muhammad, Hamza Sharif na Zulfiqar Ali ambao wanashitakiwa kwa kosa la kufanya kazi kinyume cha sheria za uratibu wa wageni na kutokuwa na vibali vya kufanya kazi nchini.Washitakiwa hao walikidhi dhamana na wapo nje na kesi hiyo imeahirishwa hadi Februari 22, mwaka huu itakapotajwa tena.

Mfanyabiashara maarufu nchini, Mohammed Dewji (Mo Dewji), ametekwa leo alfajiri jijini Dar es Salaam.Inadaiwa kuwa, watu wenye silaha wamemteka Mo saa 11 alfajiri wakati akiingia kufanya mazoezi katika gym ya Colosseum, Oysterbay.Kamanda wa Polisi Kinondoni, Jumanne Muliro na Kamanda wa Polisi Kanda Maalumu ya Dar es Salaam, Lazaro Mambosasa wamethibitisha kuwa Mo Dewji ametekwa.Kwa mujibu wa Kamanda Mambosasa waliomteka mfanyabiashara Mohamed Dewji (Mo) ni wazungu wawili.Mkuu wa Mkoa wa Dar es Salaam, Paul Makonda amekwenda eneo la tukio na kusema kuwa, anaamini Dewji atapatikana akiwa salama.Waziri wa Nchi Ofisi ya Makamu wa Rais (Mazingira) January Makamba ameandika kwenye ukurasa wake katika mtandao wa kijamii wa twitter kuwa, amezungumza na baba mzazi wa Mo Dewji na amethibitisha kuwa mwanawe ametekwa.“Nimetikiswa sana. Naamini polisi watatoa taarifa kamili. Mohammed ana familia na watoto wadogo. Tumuombee yeye na familia yake. Tusaidie kutoa taarifa zitakazosaidia kupatikana kwake.” ameandika Makamba.Mbunge wa Kigoma Mjini, Kabwe Zitto ameandika kwenye ukurasa wake wa twiter kuwa, ameshtushwa na kuumizwa na habari kuwa Dewji ametekwa.“Kila mmoja wetu mwenye Taarifa zozote zinazoweza kusaidia kumwokoa asaidiane na vyombo vyetu vya dola. Mola atamsaidia MO na familia yake katika mtihani huu” ameandika Zitto. Mbunge wa Nzega Mjini, Hussein Bashe, ameandika kwenye ukurasa wake wa twitter kuwa, tukio la kutekwa Dewji linasikitisha na kushtua.“Aina hii ya uhalifu inaota mizizi, ana familia ana watoto ana ndugu tuendelee kumuombea kwa Allah na kila mmoja wetu kutoa taarifa yoyote atakayopata ambayo itasaidia kumpata akiwa salama Allah amlinde”ameandika Bashe.

SHIRIKA la Afya Duniani (WHO) Tanzania limesisitiza halijasema wala halina ushahidi kuna ugonjwa wa Ebola nchini kama taarifa zinazosambaa zinavyodai. Pia imekanusha kutambua taarifa zinazosambaa kupitia vyombo vya habari zinazodai serikali ya Tanzania imekataa kutoa taarifa za Ebola kwa shirika hilo. Ufafanuzi huo wa WHO umekuja baada ya serikali kumwita Mwakilishi Mkazi wa shirika hilo nchini , Dk Tigest Mengestu ili kupata kwa kina hoja ya shirika hilo kuhusu taarifa hizo zinazosambaa kwenye vyombo mbalimbali vya habari. Msemaji wa Serikali, Dk Hassan Abbas jana alieleza kuhusu hatua hiyo ya serikali kumwita Mwakilishi huyo Mkazi ili kuzungumza naye. Kwa mujibu wa ukurasa wa Twitter wa Dk Abbas, Naibu Waziri wa Mambo ya Nje na Ushirikiano wa Afrika Mashariki, Dk Damas Ndumbaro ndiye aliyekutana na mwakilishi huyo wa WHO. Dk Abbas alisema katika mazungumzo hayo, mwakilishi huyo alisisitiza kuwa WHO haijasema wala haina ushahidi wowote kuwa Tanzania kuna Ebola. “Katika mazungumzo hayo pia WHO imeafiki kuwa kama kuna mahitaji ya kupata taarifa zaidi kutoka serikali ya Tanzania, lazima utaratibu ulioaInishwa katika miongozo ya taasisi hiyo na ambayo imeridhiwa na serikali ifuatwe kikamilifu,” alisisitiza Dk Abbas. Hivi karibuni vyombo vya habari vikiwemo vya kimataifa, vilinukuu shirika hilo likidai kuwa serikali ya Tanzania imekataa kutoa taarifa kuhusu uwepo wa mtu anayedhaniwa kufa kwa ugonjwa wa Ebola.Katika taarifa yake ya malalamiko, shirika hilo limeeleza kwamba uwazi na kasi katika kukabiliana na virusi vya ugonjwa huo hatari ni muhimu katika kudhibiti mlipuko ambao tayari umetajwa kuwa janga la afya duniani. Taarifa iliyotolewa na shirika hilo ilidai kuna mgonjwa aliyefariki dunia jijini Dar es Salaam Septemba 8, mwaka huu, akidhaniwa kuwa alikufa kwa ugonjwa huo.Hata hivyo, Septemba 14, mwaka huu, shirika hilo lilibainisha limepokea taarifa rasmi kutoka serikali ya Tanzania hakuna mgonjwa yeyote wa ebola nchini. Aidha shirika hilo lilisema kuwa baada ya kupokea taarifa hiyo, limeiwasilisha kwa nchi wanachama ikiwa ni moja ya taratibu na kanuni za kimataifa za afya. Lilisisitiza linaendelea kufanya kazi bega kwa bega na Tanzania kuzuia, kutambua na kuthibitisha endapo itatokea mtu kuathirika na ugonjwa huo. “Timu ya wataalamu imesambazwa Tanzania kwa ajili ya kufuatilia na kusaidia kwa karibu kuzuia ugonjwa huo kuingia Tanzania,” ilisema taarifa ya shirika hilo katika mtandao wa WHO Afrika. Tangu kuwepo taarifa za kuibuka kwa ugonjwa huo katika nchi zilizo jirani na Tanzania ikiwemo Jamhuri ya Demokrasia ya Congo (DRC) na Uganda, Tanzania ilichukua tahadhari ya kukabiliana na kusambaa kwa ugonjwa huo nchini. Waziri wa Afya, Maendeleo ya Jamii, Jinsia, Wazee na Watoto Ummy Mwalimu amesema hakuna mgonjwa aliyethibitika kufa au kuathirika na ugonjwa huo. Alisema serikali imejiandaa kukabili mlipuko wa ugonjwa huo na imefanya majaribio kujua ilivyojianda ikiweka tayari vituo vya kuwatenga waathiriwa.

Na Mwandishi Wetu RAIA wa Afrika Kusini ambaye ni mwanamuziki wa injili, Rebecca Malope, amethibitisha kuwa mmoja wa waimbaji wa kimataifa watakaotumbuiza kwenye Tamasha la Pasaka litakalofanyika nchini. Kwa mujibu wa mwenyekiti wa kamati ya maandalizi ya tamasha hilo, Alex Msama, sambamba na Malope, Afrika Kusini wanatarajia kutoka waimbaji wengine wawili ambao ni Solly Mahlangu na Sipho Makabane. Msama alisema waimbaji wengine waliokubali kutumbuiza kwenye tamasha hilo ni pamoja na Ephraim Sekeleti, Solomon Mukubwa, Upendo Nkone na Bonny Mwaitege, Naye mjumbe wa kamati ya maandalizi, Khamis Pembe, alisema wako katika mipango mikubwa ya kufanikisha miaka 15 ya tamasha hilo ambalo litaongeza ukaribu na jamii yenye uhitaji maalumu.

KATIKA kuhakikisha serikali inaboresha wigo wa udahili kwa wanafunzi wanaojiunga na elimu ya juu, imeboresha miundombinu ya kufundishia na kujifunzia katika Chuo Kikuu cha Mzumbe kilichopo Morogoro kwa kujenga mabweni manne katika eneo la Maekani Kampasi Kuu.Mkurugenzi wa Mawasiliano Chuo Kikuu Mzumbe, Reinfrida Ngatunga alisema hayo alipokuwa akizungumza na Habari Leo katika maonyesho ya Elimu ya Juu yanayoendelea katika Viwanja vya Mnazi Mmoja jijini Dar es Salaam. Alitaja miundombinu hiyo kuwa ni mabweni, kumbi za mihadhara, madarasa, ofisi na nyumba za wafanyakazi kwa ajili ya kuimarisha mazingira hayo ya kujifunzia na kufundishia.“Hii imetokana na utekelezaji wa miradi mitatu mikubwa ya ujenzi pamoja na miradi mbalimbali ya ukarabati iliyofanyika katika Kampasi zote tatu za Chuo Kikuu Mzumbe,” alisema. Alisema katika Kampasi Kuu, chuo hicho kinajenga majengo manne ya mabweni yenye uwezo wa kuchukua wanafunzi 1,024 kwa ufadhili wa Wizara ya Elimu, Sayansi na Teknolojia ambayo imetoa sh. bilioni 6.5 mradi unaotarajiwa kukamilika Oktoba mwaka huu.

Na NORA DAMIAN-DAR ES SALAAM UTAFITI uliofanywa mwaka 2012 unaonyesha asilimia 9.1 ya Watanzania wanaishi na ugonjwa wa kisukari huku wataalamu wakisema tatizo hilo linazidi kuwakumba watoto wadogo. Kisukari ni mojawapo ya magonjwa hatari yasiyo ambukiza na hutokana na kiwango kikubwa cha sukari kwenye damu kuliko inavyotakiwa. Sukari ikizidi viwango vya kawaida kwa muda mrefu husababisha madhara mengi mwilini. Kwa muda mrefu ilizoeleka dhana kwamba tatizo hilo huwakumba watu wazima imani ambayo imechangia wazazi kutokuwa na utaratibu wa kuwapima watoto wao ama kukubali kama wana kisukari. Kutokana na hali hiyo Shirikisho la Vyama vya Magonjwa Yasiyo ya Kuambukiza (TANCDA) limeanza kutoa elimu kwa wanafunzi kwa lengo la kuwajengea ufahamu kuhusu ugonjwa huo. Elimu hiyo ilienda sambamba na upimaji wa magonjwa ya kisukari na shinikizo la damu ambapo wanafunzi 1,352 wa Shule za Sekondari za Jangwani na Kisutu walipimwa magonjwa yasiyo ya kuambukiza kwa lengo la kubaini kama wana viashiria vya magonjwa hayo. HALI ILIVYO KWA WATOTO Msimamizi wa Huduma za Kisukari kwa Watoto kutoka Chama cha Kisukari nchini (TDA), Herieth Mganga, anasema ugonjwa wa kisukari kwa watoto upo lakini baadhi ya wazazi bado hawajakubali. “Tatizo la magonjwa yasiyoambukiza ni kubwa na linakua sana, mzazi anapoona mtoto amepata kisukari anatakiwa aendelee kumfuatilia na hata kumsindikiza kliniki. Tuna watoto wanaofariki kwa sababu tu wazazi wameshindwa kuwafuatilia vizuri,” anasema Mganga. Msimamizi huyo anasema hadi sasa kuna watoto 2,488 ambao wanatibiwa kisukari katika kliniki 34 zilizopo nchini. Anasema lengo lao ni kufikia watoto wa kike katika shule za sekondari na kuwajengea ufahamu na kuwapima afya zao ili kujua kama wana viashiria vya kisukari na magonjwa mengine yasiyoambukiza. DALILI Anazitaja baadhi ya dalili za mtoto mwenye kisukari kuwa ni kukojoa mara kwa mara hasa nyakati za usiku kwa mtoto ambaye alikuwa hakojoi kitandani na kusikia kiu kupita kiasi. Dalili zingine ni uchovu wa mwili, kiu kupita kiasi, njaa kila wakati, kupungua uzito au kukonda, kuwashwa sehemu za siri, na majipu mwilini. Anasema vyanzo vyake vinavyoweza kuzuilika ni pamoja na kutojishughulisha mwili, unene, ulaji usiofaa, kuvuta sigara na msongo wa mawazo. Naye Meneja Mradi wa TANCDA, Happy Nchimbi, anasema kasi ya magonjwa hayo inazidi kukua. “Wanawake wengi wako kwenye hatari kubwa ya kuugua kisukari lakini bado hawajitambui, na kaulimbiu ya Siku ya Kisukari mwaka huu inasema ‘Wanawake na Kisukari’ ndio maana tumeamua kuja kutoa elimu kwa wanafunzi wa kike,” anasema Nchimbi. Anasema magonjwa hayo kwa sasa yanakua kwa kasi hivyo inahitajika elimu hasa kwa watoto wanaokua na kuingia katika ngazi za familia. ATHARI ZA KIAFYA Kulingana na wataalamu ugonjwa wa kisukari usipodhibitiwa unaweza kusababisha upofu, figo kushindwa kufanya kazi, magonjwa ya moyo na mishipa ya damu na ya fahamu, uhanithi, vidonda miguuni, maambukizo ya figo, njia ya mkojo na sehemu za siri. Athari nyingine ni Kifua Kikuu na ngozi, mimba kuharibika au mtoto kuwa mkubwa mno na kusababisha uzazi mgumu. Kwa upande wake Mkuu wa Shule ya Sekondari ya Wasichana Kisutu, Sylivia Lyimo, anashauri zoezi hilo liendelee kufanyika katika shule zingine kwa sababu watoto wengi hawana ufahamu juu ya ulaji wa vyakula pamoja na kukosa mazoezi ya kutosha. Mmoja wa wanafunzi wa kidato cha pili katika shule hiyo, Kisa Hebron, anasema zoezi hilo limemsaidia kutambua afya yake na kupata ufahamu wa kujilinda zaidi dhidi ya magonjwa yasiyoambukiza. Mwanafunzi mwingine wa Shule ya Sekondari Jangwani, Violeth Mlay, anasema elimu aliyoipata itamsaidia kuepuka ulaji wa vyakula vyenye sukari nyingi kama vile soda, juisi bandia, keki, biskuti na vingine visivyoruhusiwa. Kwa ujumla tatizo la kisukari ni kubwa lakini linaweza kudhibitiwa kwa kutumia dawa na kubadili mtindo wa maisha.

Rais John Magufuli ameagiza kazi ya usajili wa simu, iliyotangazwa mapema mwezi ujao, kwa kutumia vitambulisho vya taifa, iende sambamba na uandikishaji wa vitambulisho, kwani watu wengi kwa sasa hawana vitambulisho hivyo.Akizungumza mjini Mbeya jana, Rais alisema tarehe hiyo iliyotangazwa na Mamlaka ya Mawasiliano Tanzania (TCRA), haitawezekana kwasababu watu ambao hawajasajiliwa na Mamlaka ya Vitambulisho vya Taifa (NIDA) ni zaidi ya nusu ya watanzania. “Katika lojiki ya kawaida watanzania tupo milioni 55, vitambulisho vya taifa vimetolewa milioni 13 au milioni 14, sasa unaposema watu wasajili kwa vitambulisho vya taifa wakati NIDA hawajamaliza, maana yake unawaambia baadhi wa watanzania wasiwe na simu, hatuwezi kwenda kwa utaratibu huo,” alisema Rais Magufuli.Alisema kama vitambulisho havijatolewa kwa watanzania wote, kauli ya watu lazima kusajiliwa kwa kutumiwa vitambulisho vya taifa, haitawezekana. Rais Magufuli alisema suala hilo ni zuri kwa kupunguza uhalifu, lakini wizara husika ianze kwa watu walio na vitambulisho na wengine ambapo hawajapata wapewe muda. “Hili zoezi la kutoa vitambulisho vya taifa liendane na zoezi la kusajili, vitambulisho visipotolewa kwa watanzania wote hakuna kuwahukumu kwasababu hawajasajili,” alisema.Lakini, alisema kuwa hajasema watu wasisajili simu zao, bali anasisitiza usajili wa simu usiwahukumu watu ambao hawajapata vitambulisho vya taifa. Hivi karibuni, TCRA ilitangaza usajili wa simu kwa kutumia vitambulisho vya taifa, vinavyotolewa na NIDA kwamba usajili huo utaanza Mei mosi mwaka huu na kumalizika Desemba. Baada ya tangazo hilo la TCRA, makampuni kadhaa ya simu, yamekuwa yakiwapelekea ujumbe wateja wao kila wakati kila siku unaosema kuwa “Ndugu Mteja, kuanzia Tarehe 1 Mei unatakiwa Kusajili Upya laini yako kwa mfumo wa alama za vidole. Tembelea duka letu na kitambulisho cha Taifa au namba ya NIDA”.

Na Mwandishi wetu, Mbeya Mamlaka ya Mapato Tanzania (TRA) imewataka wafanyabiashara ambao hawajakadiriwa Kodi ya mapato kwa kipindi kinachoishia Marchi 31, mwaka huu kufika katika ofisi za mamlaka hiyo kukadiriwa na kulipa Kodi zao kabla ya Juni 30,2020. Hayo yamezungumzwa leo jijini Mbeya na Kaimu Meneja wa Elimu kwa Mlipakodi wa TRA, Stephen Kauzeni ambaye amewahimiza hayo wakati wa kampeni ya uhamasishaji wa ulipaji kodi inayoendelea mkoani humo. Aidha amewakumbusha wafanyabiashara wote ambao mwaka wao wa mahesabu unaishia Desemba 31,2019  kuwasilisha ritani zao TRA kabla ya mwisho wa mwezi huu. Amesema kwa upande wa wafanyabiashara wanaolipa kwa awamu lakini bado hawajakadiriwa kodi zao ni vyema wakafika TRA ili wakadiriwe na walipe mapema kabla ya tarehe ya mwisho ili kuepuka adhabu na riba. “Tunawatembelea wafanyabiashara kwenye maeneo yao ya biashara ili kuwakumbusha na  kuwahimiza wale ambao bado hawajafanyiwa makadirio, wakakadiriwe na wawahi kulipa kodi zao kwa wakati bila bughudha kuliko kusubiri siku ya mwisho kabisa”, amesema. Kauzeni ameongeza kuwa, kutokana na janga la ugonjwa wa korona, TRA isingependa kuona msongamano wa watu katika ofisi zake na kwamba imewalazimu maofisa wake kuwafuata walipakodi  kwenye maeneo ya biashara zao ili kuwapa elimu ya kodi na kuwasisitiza wakailipe kwa. “Ni wajibu wa mlipakodi kulipa kodi zake kwa wakati lakini pia TRA ina wajibu wa kutoa elimu pamoja na  kumkumbusha mlipakodi kulipa kodi na ndiyo maana tumewafuata huku madukani kwao kuwapatia elimu na kuwahimiza kulipa kodi kwa wakati,’’ amesema Kauzeni. Amesema kwa wafanyabiashara ambao mwaka wao wa hesabu unaishia Desemba 31, 2019 wanatakiwa kuhakikisha wanawasilisha ritani zao kabla au Juni 30, 2020 ili ritani zao ziweze kuhakikiwa na kufanyiwa kazi kwa wakati kwa mujibu wa sheria za kodi zinavyoelekeza.  “Niwasihi walipakodi wafuate sheria ya Usimamizi wa kodi na kuwasilisha ritani zao ziweze kufanyiwa kazi mapema”, amesisitiza Kauzeni. Kauzeni amesema kampeni hii ya uhamasishaji ulipaji kodi kabla ya Juni 30, 2020 inalenga kuwakumbusha walipakodi kulipa kodi zao kwa wakati pamoja na kuongeza hamasa ya ulipaji kodi kwa hiyari miongoni mwa wafanyabiashara na watoa huduma zinazolipiwa kodi kama vile mawakili, wahasibu na fani zingine zilizosajliwa. Amesema kampeni hii ya utoaji elimu na uhamasishaji ulipaji kodi kwa wakati na hiyari inaendelea katika mkoa wa Mbeya na wilaya zake.

“Baadhi ya kampuni za mabasi ya kwenda mikoani huchukua nafasi hii kuongeza nauli kiholela kwa nia ya kujinufaisha zaidi, kwenda mwendokasi, kutumia ratiba za kughushi, kutozingatia ratiba walizopewa, kutoandaa na kutunza orodha ya abiria wanaosafiri.“Wamiliki watakaokiuka masharti ya leseni za usafirishaji, watachukuliwa hatua za kisheria ikiwemo kusimamishwa leseni ya usafirishaji,” alisema Mziray katika taarifa hiyo.Gazeti hili lilitaka kujua nauli zitakazofuatwa, ambapo Sumatra ilisisitiza kuwa nauli zinazotakiwa kutozwa ni zilizokubaliwa kisheria na kutangazwa tangu Aprili mwaka huu.Ili kukabiliana na hujuma hizo za wakati wa siku kuu za mwisho wa mwaka, Sumatra imewataka wananchi na abiria kutoa ushirikiano kwa vyombo husika mara wanapobaini kuwepo kwa vitendo vya kuhatarisha usalama, unyanyasaji na usumbufu kwa abiria.Sumatra kwa kushirikiana na askari wa Kikosi cha Usalama Barabarani, imesisitiza kwa wamiliki wote wa mabasi kutekeleza masharti yote ya leseni ya usafirishaji ipasavyo.Aidha, mabasi yatakayokutwa yamezidisha nauli, mbali na kufutiwa leseni zao za uendeshaji, pia yatatakiwa kurudishia abiria kiwango cha nauli kilichozidi na kutoa faini ya Sh 250,000.Abiria nao wanashauriwa kupanga safari zao mapema, ikiwa ni pamoja na kukata tiketi ili kuondokana na usumbufu pamoja kulanguliwa nauli wakati wanapotaka kusafiri.

NA WINFRIDA NGONYANI, DAR ES SALAAM IKIWA imebaki siku moja kabla ya kuchezwa mchezo wa Kombe la Shirikisho Afrika kati ya Yanga dhidi ya TP Mazembe ya Jamhuri ya Kidemokrasia ya Kongo (DRC), klabu ya Simba imeibuka na kudai haijapokea barua kutoka kwa mahasimu wao ya kuomba ridhaa ya kumtumia beki Hassan Ramadhani ‘Kessy’. Yanga ilishindwa kumtumia Kessy katika mchezo wake wa kwanza wa Kundi A dhidi Mo Bejaia ya Algeria kutokana na agizo la Shirikisho la Soka barani Afrika (CAF) kutaka barua rasmi kutoka Simba inayothibitisha kuwa wamemalizana na beki huyo. Wawakilishi hao pekee wa Tanzania walitaka kumtumia Kessy aliyesajiliwa mwishoni mwa msimu uliopita kutokana na beki tegemeo, Juma Abdul kuwa majeruhi. Kwa mujibu wa taarifa iliyotolewa Dar es Salaam jana na Ofisa Habari wa klabu ya Simba, Haji Manara, Yanga hawawezi kumtumia Kessy hadi watakapoamua kutumia uungwana wa kuandika barua. “Simba hatujapokea barua yoyote, wanachofanya Yanga ni kutaka kuichafua klabu yetu kwa wapenzi na mashabiki wa soka, waache kudanganya umma, msimamo wetu katika suala la Kessy utategemeana na uungwana watakaofanya watani wetu,” alisema. Manara alitoa mfano wa mwaka 1998 wakati Simba ilipoiazima wachezaji watatu wa Yanga ili wacheze katika hatua ya makundi ya Klabu Bingwa Afrika amabo ni Shaban Ramadhani, Monja Liseki na Alphonce Modest na kuhoji watashindwaje kumruhusu mchezaji ambaye wamemsajili. “Pamoja na maneno yao ya kuudhi Simba ni waungwana hivyo wasitumie ukimya wetu kuwapotosha wanachama na mashabiki wetu kwa madai tumekataa kujibu barua ya kumtumia Kessy,” alisema Manara. Aliongeza kuwa hakuna barua yoyote wala mazungumzo yaliyofanyika baina yao walau Yanga kuomba baraka hata kwa mdomo na kwamba Simba haina tatizo katika kuruhusu matakwa  binafsi ya mchezaji na kwamba kila mtu analifahamu hilo. Aidha, Manara aliwataka Yanga kutoruhusu mashabiki wao kutumia majukwaa ya upande wa Simba katika mchezo wa kesho dhidi ya TP Mazembe kama ilivyodaiwa na Mkuu wa Idara ya habari na mawasiliano wa klabu hiyo, Jerry Muro. “Kauli hiyo ina nia ya kuchochea vurugu katika mchezo huo na wote tunafahamu athari zake michezoni, tunawashauri Yanga wasijaribu kuruhusu mashabiki wao kukaa kwenye majukwaa ya Simba ili kuongeza amani na kukwepa matatizo yanayoweza kujitokeza,” alisema. Hata hivyo, Mwenyekiti wa Kamati ya Usajili wa klabu ya Simba, Zacharia Hanspoppe, alisema hawaweza kumruhusu Kessy kuichezea Yanga kabla ya kufika Juni 30, mwaka huu. Upo uwezekano mkubwa wa Yanga kumtumia Abdul kama beki wa kulia katika mchezo dhidi ya TP Mazembe baada ya afya yake kuimarika na kuanza mazoezi tangu wiki iliyopita.

MCHUNGAJI wa kikiristo amepata moja ya almasi kubwa zaidi ambayo haijawahi kupatikana duniani. Mchungaji huyo anayejulikana kwa jina la Emmanuel Momoh amepata almasi hiyo katika Wilaya ya Kano nchini Sierra Leone. Kwa mujibu wa taarifa ya baadhi ya vyombo vya habari nchini humo, almasi hiyo yenye uzito wa karati 709 imehifadhiwa kwenye benki kuu katika mji mkuu wa Free Town. Almasi hiyo ni miongoni mwa almasi 20 kubwa zaidi kuwahi kupatikana. Wachimba migodi wa kujitegemea ni wengi kwenye migodi yenye almasi nyingi nchini humo. Lakini kuna maswali ikiwa kama jamii itanufaika kutokana na kupatikana kwa almasi hiyo. Almasi hiyo iliyogunduliwa ambayo thamani yake bado haijatangazwa ndiyo ya pili kwa kubwa zaidi kuwahi kupatikana nchini Sierra Leone, tangu mwaka 1972 wakati almasi nyingi ya karati 969 ilipatikana. Kwanza ilipelekwa kwa Rais Ernest Bai Koroma siku ya Jumatano kabla ya kupelekwa Benki Kuu. Koroma alisema kuwa mmiliki wa almasi hiyo atapata haki yake na itainufaisha nchi. Sierra Leone ni maarufu katika biashara ya madini ya almasi.

KIPA Juma Kaseja amesema juhudi zake ndizo zilizomfanya aitwe kwenye kikosi cha timu ya taifa, Taifa Stars. Kaseja alikuwa kipa namba moja ‘Tanzania one’ kwa muda mrefu kabla ya kuachwa kujumuishwa kwenye kikosi cha Stars miaka sita iliyopita.Mwishoni mwa wiki iliyopita, kocha wa muda wa Taifa Stars, Etiene Ndayiragije alimjumuisha Kaseja kwenye kikosi chake kitakachocheza mechi ya kuwania kufuzu fainali za kombe la mataifa kwa wachezaji wa ndani , Chan, dhidi ya Kenya mwishoni mwa mwezi huu.Akizungumza na gazeti hili, Kaseja ambaye kwa sasa ni kipa wa KMC alisema, amekuwa akifanya juhudi kubwa golini, ndio maana kocha Ndayiragije na benchi lake wameona anafaa kurudi tena Stars.“Nimefurahi kuitwa kwenye timu ya taifa baada ya miaka sita, naamini bado ninao uwezo wa kulipigania taifa langu langoni,” alisema. “Nikiangalia wachezaji walioitwa, naamini safari hii timu itafanya vizuri,” alisema.Kaseja aliyewahi kudaka Simba na Yanga kwa nyakati tofauti aliachwa kwenye timu ya taifa baada ya kuingia kwenye mgogoro na aliyekuwa kocha wa Stars Marcio Maximo aliyedai kipa huyo hakuwa mzalendo.Ilidaiwa Kaseja alifurahia timu ilipofungwa na Senegal kipa wa mechi hiyo akiwa Ivo Mapunda, ndipo Maximo alipochukia na kusema hatomwita kwenye timu yake tena. Inadaiwa pia Kaseja na Mapunda mpaka leo hawana maelewano mazuri. Akizungumzia kuhusu kujifua, Kaseja alisema hana muda wa kupumzika kwa sababu mpira ndio maisha yake.Kaseja na wachezaji wenzake wa KMC walipewa mapumziko ya siku tatu na kocha Jackson Mayanja, lakini Kaseja ameendelea na mazoezi kwa siku zote. Akizungumza jana katika mazoezi ya peke yake Kaseja alisema mpira ndio maisha yake na ili acheze vizuri anahitaji mazoezi hivyo hakuona umuhimu wa kupumzika“Mpira ndio maisha yangu na ili nifanye vizuri nahitaji mazoezi hivyo naendelea na mazoezi ili kujiweka sawa kwani natamani Taifa Stars ifanye vizuri tufike mbali,” alisema Kaseja.

Na SAADA SALIM -DAR ES SALAAM, MSHAMBULIAJI wa timu ya Azam FC, Kipre Tchetche, amedhamiria kuachana rasmi na klabu hiyo kwa kuendelea kuushinikiza uongozi umruhusu kuondoka ili akatafute maisha sehemu nyingine. Tchetche ambaye ni raia wa Ivory Coast, hadi sasa hajajiunga na wenzake katika mazoezi ya kujiandaa na michuano ya Ligi Kuu Tanzania Bara msimu ujao na Kombe la Shirikisho barani Afrika mwakani. Akizungumza na MTANZANIA jana, Tchetche alisema anasubiri ruhusa ya kuondoka Azam kwani amepata dili katika klabu moja kubwa nchini Misri. Tchetche alisema amefanya mawasiliano ya barua pepe na viongozi wa klabu hiyo akiomba kuondoka lakini hajajibiwa chochote, huku akidai kuwa anahitaji baraka zao kabla ya kucheza timu nyingine. Straika huyo ambaye ni kinara wa kupachika mabao Azam, alisema anahitaji kubadili maisha ya soka kwa kuwa amecheza Ligi Kuu ya Tanzania kwa muda mrefu hivyo amechoka. “Juhudi zangu za kufanya mawasiliano na viongozi na pia wakala wangu kuwatumia ujumbe wa barua pepe ili kufikia makubaliano nikacheze Misri baada ya kupata ofa, zimegonga mwamba kwani hawajibu lolote. “Nimebakiza mkataba wa mwaka mmoja, lakini  nimepata ofa nzuri Misri ila viongozi wangu wamekata mawasiliano na mimi, kwa sasa sina furaha ya kucheza soka nchini Tanzania,” alisema Tchetche. Naye Mtendaji Mkuu wa Azam FC, Saad Kawemba, alikiri kwamba ni kweli Tchetche hajaripoti mazoezini na pia hajatoa sababu za msingi za kuchelewa, hali inayowapa wasiwasi  kutokana na kulazimisha kutaka kuondoka. Kawemba alisema kama amepata timu  nyingine inatakiwa kufuata taratibu za usajili  kwani thamani ya mchezaji huyo ni dola 150,000  za Marekani sawa na Sh milioni 322.

MAMLAKA ya Usimamizi wa Bandari nchini (TPA) imesema itapiga mnada tani 5,000 za mahindi na tani 460 za ngano Januari 4 mwakani. Hayo yamebainishwa na tangazo kwa umma lililotolewa na Mkurugenzi wa Bandari kwenye vyombo vya habari jana. Mnada huo ambao utafanyika Januari 4,2020 katika eneo la Bandari ya Dar es Salaam, utaanza saa nne asubuhi hadi saa kumi jioni. Mahindi na ngano hiyo ni kwa ajili ya matumizi ya mifugo tu.Ingawa taarifa hiyo haikutaja sababu ya mnada wa mahindi na ngano hiyo, mara nyingi minada ya aina hiyo hufanyika kutokana na ama mteja kushindwa kulipa tozo za bandari au kodi ya serikali.Kwa mujibu wa Mkurugenzi wa Bandari, mnada huo utafanywa na Kampuni ya Marcas Debt Collectors and Auctioners Ltd kwa niaba ya TPA. Alisema mshindi atatakiwa kulipa asilimia 25 papo hapo, baada ya nyundo ya dalali kushuka na kiasi kilichobaki cha asilimia 75, atakilipa ndani ya saa 48 baada ya siku ya mnada. “Atakayeshindwa kulipa asilimia hizo 75 katika muda huo, ushindi wake utafutwa na hatorudishiwa kiasi alicholipa, mahindi na ngano vitanadiwa tena. Bidhaa tajwa ni kwa ajili ya matumizi ya mifugo tu,”alisisitiza Mkurugenzi wa Bandari kupitia tangazo lake hilo. Ukaguzi wa vitu vya mnada huo, utafanyika Januari 3 kuanzia saa nne asubuhi hadi saa nane mchana na gharama za usafiri wakati wa ukaguzi, zitakuwa juu ya mteja mwenyewe. Katika hatua nyingine, TPA inamtaka mnunuzi afike na nyaraka zote za biashara za kusafirisha mizigo nje ya nchi, awe na uwezo wa kubeba mzigo wote atakaoununua kwa mara moja ndani ya siku saba tangu tarehe ya mnada. Lakini, pia mpiga mnada atakuwa na haki ya kumchagua mnunuzi, atakayekidhi vigezo na mashart

WIKI hii, Julai 1, Benki ya Dunia iliingiza Tanzania katika kundi la nchi zenye kipato cha kati. Hizi ni habari njema hata pamoja na kwamba wapo wanaoona kuna mapungufu fulani fulani katika utendaji. Hatua ya kutoka katika umaskini na kupanda kwenda katika hatua nyingine ya juu huusisha suala zima la uchumi au maendeleo ya kiuchumi. Lakini pamoja na hayo maendeleo ya kiuchumi huguswa na vitu au mambo mengi mfano kutenda haki, amani, usalama, utulivu nakadhalika. Mtu yeyote anapokuwa katika mazingira yenye kutenda haki, amani, utulivu humwezesha kufanya kazi kwa bidii na hatimaye kuwa mzalendo kwa nchi yake ikiwa ni pamoja na kulipa kodi. Sasa mazingira yanapokuwa tofauti na hayo, ndiyo ambayo yanachangia kwa kiasi kikubwa kurudisha nyuma maendeleo ya nchi . Kwa sababu hiyo sisi tunaweza kusema tumekuwa mabalozi wazuri wa kusisitiza suala la haki kila wakati, kwa sababu tumekuwa tukiamini haki ni msingi wa mambo yote mazuri. Na ndio maana tumekuwa tukikosa na wakati mwingine kukumbusha kutenda haki hasa katika vyombo vile vya kimaamuzi na kiutendaji. Tumekuwa tukisisitiza kwamba vyombo hivyo vinapaswa kutambua wajibu wao kuwa ni kutafuta namna ya kutatua matatizo na si kuyaongeza. Yapo baadhi ya matukio si yote ambayo yamefanywa na vyombo hivyo na hivyo kutoa taswira ya kukomoa au kuumiza baadhi ya watu kwa makusudi. Tumekuwa tukisisitiza  hayo kutokana na kuwapo kwa ripoti ambazo zinaonyesha kuwa barani Afrika kwa muda mrefu sasa watu wameumizwa na vitendo vya kudhulumiwa haki zao msingi. Kwa mujibu wa ripoti hizo hata kutopea katika umaskini wa kimawazo, na hivyo wengi kuhadaika na kauli za wanasiasa, viongozi na watu wenye nafasi katika jamii, msingi wake ni dhuluma ya haki zao za msingi.  Kwa misingi kama hiyo sisi kama  chombo cha habari  tunao wajibu wa kukumbusha kwamba vyombo hivyo kila inachofanya kabla ya kutoa uamuzi wowote basi vitambue vinao wajibu wa kuchunguza, kusikiliza, kubadilisha na kuboresha. Zipo nyakati tumeshuhudia vyombo hivi vikichukua uamuzi wa ghafla hata katika masuala nyeti sana katika mifumo ya sheria, utumishi nk.  Vyombo hivi vinapaswa kutambua kwamba chochote kitakachofanyika bila kufuata misingi hiyo tuliyoitaja hapo juu kitakwenda kuathiri mustakabali mwema wa Taifa letu. Wakati fulani aliyepata kuwa kiongozi wa Kanisa Katoliki duniani, Baba Mtakatifu Benedikto wa XVI, alitoa changamoto kubwa kwa watawala wa dunia.  Kwa maneno yake mwenyewe alisema; “jamii yenye haki hujengwa na wanajamii wenye haki”.  Maana yake tukitaka kujenga jamii yenye haki hatuna budi sisi wenyewe kuwa wenye haki. Kiongozi huyo alikwenda mbali na kusema; wao kama kanisa hawana mbinu za kiufundi wala nafasi ya kuingilia mambo ya siasa moja kwa moja lakini alibainisha wazi utume ambao alisema kama kanisa haliwezi kuuacha hata kidogo ni ule wa kuutangaza ukweli. Ukweli si jambo ambalo linapaswa kubebwa na taasisi zetu za kidini tu bali hata katika serikali zetu na taasisi zake, mahakama zetu, vyombo vya ulinzi na uslama kama Jeshi la Polisi,  Bunge nk. Kuna msemo mmoja kwamba; ukweli ndio utakaowaweka watu wote huru: iwe katika siasa au katika nyanja yoyote ya kijamii.  Kwa sababu hiyo tunaamini ujenzi wa jamii yenye misingi ya haki ni wajibu wetu sote lakini serikali, mahakama na Bunge linawajibika kujenga dhamira hiyo.  Mahakama itambue kama ni taasisi ya kupigania haki, serikali ni wakala wa haki vivyo hivyo hata Bunge.  viongozi  wakiwamo wale wa kisiasa, na wananchi watambue kuwa wao ni wawajibikaji katika shughuli za kijamii na iwapo wote hawa watauzingatia ukweli ndani ya dhamiri zao zilizojengwa juu ya ukweli na ukweli tupu, basi jamii ina uhakika wa kujenga haki na amani na matokeo ya hayo ni kupaa kimaendeleo.

Los Angeles, Marekani MSANII wa muziki wa Pop nchini Marekani, Justin Bieber, ameanika jinsi alivyoacha kutumia dawa za kulevya pamoja na uvutaji wa bangi. Msanii huyo mwenye umri wa miaka 25, amesema alianza kuvuta bangi huku akiwa na umri wa miaka 13, ikiwa jina lake linakuwa kwa kasi. “Nilipata jina nikiwa na umri mdogo, hivyo nikaanza kuvuta bangi, kunywa pombe na kutumia dawa za kulevya, baadae nikajua kuwa ninaelekea kubaya, wazazi wangu hawakunijengia misingi imara, hivyo ningeweza kupoteza maisha. “Watu wengi hawakujua jinsi gani nipo kwenye wakati mgumu, lakini baada ya kujitambua, ila siku moja niliamka na kumuomba Mungu aniongoze, huku nikisema kama kweli ataniongoza basi nitaamua kuachana na vitu hivyo hadi mwisho wa maisha yangu, nashukuru nimefanikiwa,” alisema msanii huyo.

LAGOS, Nigeria JENGO la Tume ya Uchaguzi nchini hapa, limeteketea moto zikiwa ni takriban siku sita kabla ya kufanyika  uchaguzi mkuu.  Kwa mujibu wa msemaji wa tume hiyo, jengo hilo ambalo lipo katika Jimbo la  Plateau liliteketea jana na kuunguza vitu vyote muhimu katika uchaguzi huo yakiwamo makasha na karatasi za kupigia kura. Msemaji huyo alisema  njama hizo ni kutaka kukwamisha shughuli hiyo ya upigaji kura, lakini akakaririwa na gazeti la This Day akisema   bado ni mapema kuwatuhumu wahusika. Uchaguzi huo mkuu unatarajiwa kufanyika Jumamosi ijayo na jana Rais  Muhammadu Buhari alionya kuhusu kuwapo  vitendo vya rushwa.  Katika hatua nyingine, Mshirika mkuu wa Rais  Muhammadu Buhari katika uchaguzi mkuu ujao nchini hapa, amewatishia raia wa kigeni akisema  yeyote ambaye atajaribu kuingilia mchakato huo atarejeshwa nyumbani kwao akiwa ndani ya mfuko wa kuhifadhia maiti. Nasir El-Rufai,ambaye ni Gavana wa Jimbo la  Kaduna,alitoka  kauli hiyo juzi katika mahojiano na Kituo cha Televisheni ya Taifa  ilipoanzishwa mada kuhusu jukumu la jumuiya za kimataifa katika uchaguzi huo. Mada hiyo iliibuka kutokana na kuwapo  kelele za jumuiya za kimataifa  kutoka Juamuiya ya Umoja wa nchi za Ulaya (EU), Marekani na Uingereza kuhusu kusimamishwa kazi  Jaji Mkuu,  Walter Onnoghen  kwa tuhuma za kuvunja kanuni za utawala bora. “Tunamsubiri mtu yoyote ayakayejitokeza na kuingilia uchaguzi atarejea nyumbani akiwa kwenye mfuko wa kuhifadhia maiti kwani hakuna aliyekuja Nigeria na kutelekeza jinsi ya kuendesha nchi yetu,”alisema  El-Rufai katika mahojiano hayo kuhusu uchaguzi huo wa Februari 16 mwaka huu. “Tulipata uhuru wetu na tunajaribu kuiendesha nchi yetu vizuri kadri iwezekanavyo,”aliongeza gavana huyo. Uchugazi huo katika taifa hilo ambalo ni wazalishaji wakubwa wa mafuta unawakutanisha Rais Buhari ambaye aliingia madarakani mwaka  2015 na kiongozi mkubwa wa upinzani,  Atiku Abubakar ambaye ni makamu wa rais   wa zamani. Ushindano wao unaonekana kuongeza katika   wiki chache zilizopita. Mwaka jana  viongozi hao wawili walisaini makubalino yanayoonyesha   watajitolea   kuhakikisha uchaguzi huo unafanyika kwa amani.

SERIKALI ya Mapinduzi ya Zanzibar itaendelea kushirikiana na Serikali ya Jamhuri ya Muungano wa Tanzania katika kuuendeleza na kuuimarisha Muungano.Kauli hiyo ilitolewa na Rais wa Zanzibar, Dk Ali Mohamed Shein kwenye sherehe za Miaka 55 ya Mapinduzi ya Zanzibar zilizofanyika uwanja wa Gombani, Chakechake Pemba.“Mimi na Rais John Magufuli, tutahakikisha kuwa Muungano wetu unadumu na unaimarika kwa dhamira ile ile ya viongozi wetu wa awamu zilizotangulia, ili nchi yetu iendelee kupiga hatua kubwa zaidi na ibaki kuwa ya amani na utulivu,” alisema.Alisema kuwapo kwa muungano kumetokana na kuwepo kwa mapinduzi hivyo serikali zote mbili na wananchi wanawajibu wa kuyalinda mapinduzi na kulinda muungano.Akihutubia mbele ya wananchi waliojazana katika uwanja huo ambao ni kama vile umepambwa na rangi ya CCM ya kijani na njano, huku wananchi wakishangilia kwa midundo mbalimbali aliwataka wananchi wa Zanzibar kudhamiria mwaka huu kuongeza kiwango cha uzalendo katika kutekeleza majukumu yao.“Napenda nikuhakikishieni wananchi nyote, na wageni wanaoitembelea nchi yetu, kwamba nchi yetu iko salama na itaendelea kubaki salama na kwamba Serikali zetu mbili zitaendelea kutekeleza wajibu wao huo wa Kikatiba na Sheria katika kuilinda amani, utulivu na maisha ya wananchi na mali zao.“Wakati serikali zetu mbili zinatimiza wajibu wake na wananchi nao wanapaswa wazitii sheria jambo ambalo ni muhimu na la lazima katika kulifanikisha suala la amani na utulivu. Kila mmoja wetu anapaswa atekeleze wajibu wake huo, kwa kuhakikisha amani na utulivu vinadumishwa na Sheria za nchi zinafuatwa,” alisema.Dk Shein alisisitiza wananchi wote kuwajibika kuyalinda, kuyaenzi na kuyadumisha Mapinduzi , kuuendeleza na kuudumisha muungano.Alisisistiza katika hotuba yake hiyo kuwa watumishi wote wa umma katika mwaka huu wa 2019 waendeleze kwa kasi katika kuutekeleza wajibu wao kwa uadilifu na uaminifu zaidi, ili waweze kukabiliana na kuzitatua changamoto zinazowakabili wananchi katika maisha yao.“Sote tudhamirie kwamba mwaka huu uwe wa vitendo zaidi na tuongeze kiwango cha uzalendo wetu katika kuyatekeleza majukumu yetu,” alisema.Katika sherehe hizo zilizoambatana na shamrashamra mbalimbali likiwemo gwaride lililofanywa na gadi 10 za Jeshi la Ulinzi la Wananchi wa Tanzania, Polisi, Magereza, Valantia, KMKM viongozi kadhaa wa kitaifa na wastaafu walikuwepo.Kelele nyingi zilisikika wakati wa maonesho wa polisi wa kikoloni polisi tarabush na makomando hasa katika mapigano yasiyotumia silaha.Viongozi wa kitaifa waliohudhuria ni pamoja na Makamu wa Rais wa jamhuri ya Muungano wa Tanzania, Samia Suluhu Hassan , Waziri Mkuu Kassim Majaliwa, Makamu wa Pili wa Rais wa Zanzibar, Balozi Seif Ali Idd na wastaafu Benjamin Mkapa, Aman Abeid Karume. Rais John Magufuli, Dk Jakaya Kikwete na Dk Salmin Amour wakiwa na dharura.Dharura yao ilielezwa katika hadhara ili wananchi wajue kwamba viongozi wao wakuu hawapo kwa sababu na wamemtumia salamu Dk Shein salamu za kuwa pamoja.

Akikabidhi msaada huo Dar es Salaam jana, Mkurugenzi wa Msama Promotions ambao ndio waandaaji wa Tamasha la Pasaka, Alex Msama alisema wamerudisha shukrani kwa jamii kwa kuhakikisha watoto wanasherehekea sikukuu ya Idd kama watoto ambao wapo na familia zao.“Tamasha la Pasaka lina mfuko maalumu ambao kazi yake ni kusaidia watoto yatima, hivyo leo mfuko huo umetoa vyakula mbalimbali ili watoto wanaolelewa kwenye vituo nao wajisikie wapo nyumbani na familia zao,” alisema Msama. Vitu vilivyotolewa ni unga wa ngano na wa mahindi, sukari, juisi, mafuta ya kula, mafuta ya kujipaka, sabuni za kufulia za mche na za unga, mafuta ya kujipaka, mchele, biskuti na vingine vingi. Vitu vilivyopata msaada huo ni Sifa, Honoratha, Mwandaliwa, Mwana, Chakuwata, Umra, Mujahidina, Hirati, Ester na Zaidia vyote vya jijini Dar es Salaam. Msama alisema mfuko huo utaendelea kutoa msaada kwa watoto hao kwani umeundwa kwa lengo hilo.

SERIKALI ya Mkoa wa Mjini Magharibi Unguja imepiga marufuku matumizi ya noti ya Tanzania kama mapambo kwenye kumbi mbalimbali za starehe na sherehe za harusi.Mkuu wa Mkoa wa Mjini Magharibi Unguja, Ayoub Mohamed Mahmoud ndiye aliyepiga marufuku matumizi hayo katika semina iliyoandaliwa na Benki Kuu ya Tanzania (BoT) kwa ajili ya viongozi wa shehia, wakiwemo Masheha. Mahmoud alisema kugeuza noti kuwa mapambo katika kumbi za starehe na sherehe hakukubaliki na ni sawa na kufanya kejeli na dharau kwa fedha ya Tanzania.‘’Kuanzia leo ni marufuku kutumia noti kama mapambo katika kumbi za harusini kwa sababu ni kinyume cha sheria za matumizi ya fedha,”alipiga marufuku na kuwataka polisi wachukue hatua. Aidha, alivitaka vyombo vya ulinzi kuchukua hatua za kisheria dhidi ya wote watakaobainika kuingiza fedha bandia katika mzunguko wa zilizo halali kwa kuwa kufanya hivyo kunasababishia wananchi hasara.Mapema, Mkurugenzi wa Tawi la BoT, Yahya Mchujuko alisema noti ni tunu ya taifa hivyo mwananchi kuzitumia kwa namna isiyostahili ni kosa. Alisema noti ni mali ya serikali hivyo haipaswi kuchezewa wala kukunjwa kunjwa hovyo ili zisiharibike kwa urahisi.Alieleza kuwa noti zinapoharibika husababisha taifa liingie gharama kuchapisha nyingine zitakazoingizwa kwenye mzunguko. BoT inaendelea na program yake ya kuelimisha makundi mbalimbali ya wananchi juu ya matumizi halali ya noti inayopaswa kulindwa na kuheshimiwa kama inavyofanywa kwa bendera. Baadhi ya Masheha waliopewa mafunzo hayo walisema kuwa wamejua thamani nyingine ya noti mbali na kutumika kwa ajili ya manunuzi.‘’Leo nimefahamu matumizi ya ziada ya noti zetu ambapo awali nilijua kazi yake kubwa ni manunuzi pekee. Nimefahamu kuwa noti ni tunu ya taifa kama ilivyo bendera ya taifa,’’alisema Sheha wa Mwanakwerekwe, Ali Haji.

NA ESTHER GEORGE VIDEO Queen anayezipendezesha nyimbo za wasanii Bongo, Gift Stanford, ‘Gig Money’, amesema  kwa sasa amekuwa mtu mzima, hivyo hawezi kuishi maisha kama ya zamani ya kufanya matukio. Akizungumza na MTANZANIA jana, Gig Money alisema sasa ana umri mkubwa, hivyo hawezi kwenda na matukio kama aliyoyafanya zamani, kwani ule ulikuwa ni utoto. “Sasa nimekua, najua nini maana ya maisha, hivyo siwezi kuyafanya mambo ya kitoto niliyokuwa nafanya zamani kwa sababu nahitaji muda mwingi wa kutengeneza maisha,” alisema Gig Money. Alisema kuwa anatambua thamani ya kazi anayoifanya ya kuzipendezesha nyimbo za wasanii wenzake, hivyo atahakikisha anakaza buti ili aweze kutimiza malengo yake.

NA ADAM MKWEPU, DAR ES SALAAM AZAM FC wameanza mikakati kabambe ya kuwamaliza wapinzani wao timu ya Esperance ya Tunisia katika hatua ya 16 bora ya Kombe la Shirikisho, baada ya kuifanyia ‘ushushushu’ kwa kuwasoma ‘live’ katika mchezo wao wa Ligi Kuu uliochezwa juzi nchini humo. Esperance wanaoshika nafasi ya tatu katika msimamo wa ligi, walitoa kipigo cha bao 2-1 dhidi ya vibonde Club African wanaoshika nafasi ya 11, mchezo ambao ulishuhudiwa na kocha msaidizi Denis Kitambi na Ofisa Mtendaji Mkuu, Saad Kawemba. Akizungumza na MTANZANIA jana, Kawemba alisema wapo jijini Tunis kuwasoma wapinzani wao, pia kuandaa mazingira watakapofikia wachezaji pindi timu itakapowasili nchini humo kwa mchezo wa marudiano. “Tulichokuwa tunataka ni kuangalia namna gani wanacheza wakiwa katika mchezo wa ushindani kama tulivyowaona kwenye mechi ya ligi jana (juzi), hata hivyo tutaendelea kuwatazama kupitia kwenye  video tulizonazo ili kuendelea kuwasoma kimbinu. “Katika mchezo wao huo dhidi ya Club African, tulishuhudia wachezaji wawili wa timu hiyo wakipewa kadi nyekundu, hali inayotupa tahadhari kwamba tukicheza nao kuwe na nidhamu ya kimchezo,” alisema Kawemba. Akieleza nini wamejifunza kutokana na mchezo huo, Kawemba alisema uzito wa mechi ya Tunisia, utategemea zaidi matokeo ya mchezo wa kwanza utakaochezwa Dar es Salaam Jumapili hii. “Kwa ufupi kwa matokeo yoyote Dar es Salaam mechi bado haitakua imekwisha, matokeo ya michezo miwili ni muhimu sana,” alisema.  

MANCHESTER ,ENGLAND CHAMA cha Soka England (FA) kimeahirisha mechi ya Ligi Kuu kati ya Manchester City na Arsenal uliotakiwa kuchezwa jana katika Uwanja wa Etihad jijini Manchester ikiwa ni hatua ya tahadhari dhidi ya maambukizi ya virusi vya corona. Hatua hiyo ilifikiwa baada ya baadhi ya wachezaji wa Arsenal walikaribiana na mmiliki wa klabu ya ya Olympiacos, Evangelos Marinakis ambaye juzi ilitoka taarifa kuwa  ameambukizwa virusi vya COVID-19 vinavyosababisha ugonjwa  hatari wa Corona. Bosi huyo alikuwepo katika Uwanja wa Emirates February 27, mwaka huuwakati timu yake ilipocheza na Arsenal katika michuano ya Europa na uchunguzi umeonesha kuwa alikaribiana na wachezaji wa Arsenal pamoja na baadhi ya wafanyakazi hivyo hatua stahili imebidi zichukuliwe. Agizo la serikali ya Uingereza kuwa mtu yeyote atakayethibitika kukaribiana na mtu aliyeambukizwa kirusi hicho anapaswa kutengwa nyumbani kwa siku 14, hivyo Arsenal imeagiza wachezaji wao pamoja na wafanyakazi na viongozi waliokaa nae karibu wakati wa mchezo wasalie majumbani mwao kwa leo na kesho ili kukamilisha siku 14. Hali hiyo imepelekea mchezo wa kiporo ambao ulikua kuhairishwa tena hadi utakapopangwa siku nyingine. Evangelos Marinakis ambaye pia ni Mmiliki wa Klabu ya Nottingham Forest ametangaza kupata  Corona  ikiwa ni siku chache baada ya kuhudhuria mchezo wa Nottingham dhidi ya Millwall. Hata hivyo, Arsenal imesema hatari ya wachezaji hao kupata maambukizi ni ndogo kwa mujibu wa wataalamu wa afya, lakini wanafuata taratibu zilizowekwa na serikali ili kudhibiti maambukizi kusambaa zaidi Iwapo wachezaji wa Arsenal watathibitika kuwa salama, watarejea mazoezini siku ya Ijumaa kujiandaa na mchezo dhidi Brighton & Hoves Albion. Ugonjwa wa Corona ulilipuka Wuhan nchini China Disemba mwaka jana na kusambaa nchi mbalimbali ambapo sasa unaripotiiwa kufika katika nchi zaidi ya 85 duniani. Italia ndiyo nchi inayoongoza kwa kesi za Corona Barani Ulaya, ambapo hadi sasa watu 400 wameripotwa kuambikizwa virusi hivyo vinavyosambaa kwa njia mbalimbali ikiwemo ya hewa.

Na Mwandishi Wetu-DAR ES SALAAM BAADA ya kubainika nguvu kazi ya Taifa hasa vijana inateketea kutokana na matumizi ya dawa za kulevya, Januari 4, mwaka huu gazeti hili lilikuwa la kwanza kujitosa kufichua hali hiyo, jambo ambalo limesaidia mamlaka husika kuanza kuchukua hatua ya kupambana kwa vitendo. Kwa mujibu utafiti uliofanywa na gazeti hili, ilibainika kuwa kundi kubwa la vijana wenye umri wa miaka 15 hadi 30 limekuwa likiteketea kutokana na matumizi ya dawa za kulevya. Kundi la wasanii wa muziki wa kizazi kipya na vijana wa kimasikini wamekuwa ni waathirika wakubwa hali inayotishia nguvu kazi ya Taifa. Kwamba kundi hilo la wasanii sasa limegeuka mateka, huku hali hiyo ikichangiwa na wafanyabiashara wakubwa, ambao wamekuwa wakiwashawishi kwa fedha na hata kuwahonga magari ili waweze kutumia mihadarati. MTANZANIA ilizungumza na baadhi ya wasanii ambao wamejikuta katika matumizi ya mihadarati hiyo na hata kuonekana kuwaumiza, huku wengine wakiwa kama wendawazimu.

Msanii wa Bongo fleva Diamond Platinumz ameendelea kuudhihirishia ulimwengu kuwa kweli yeye na baba lao baada ya kupiga show kali na kubwa katika tuzo za Shirikisho la Soka Barani Afrika zilizofanyika jana nchini Misiri. #Simba🦁 @Diamondplatnumz Akitumbuiza Wimbo #YOPEREMIX Mbele Ya Rais Wa FIFA Na Wadau Mbali Mbali Wa Soka Duniani Katika Sherehe Za Tuzo Za #Caf2019 Zilizofanyika Usiku Huu Mjini Hurghada Nchini Misri #Simbainegypt #Simbainmisri #Diamond_Tweets #Diamondplatnumz cc @caf_online A post shared by Wasafi Classic Brothers..! (@wcb_wasafi) on Jan 7, 2020 at 1:47pm PST Diamond ambaye hivi sasa anatajwa kuwa miongoni mwa wanamuziki bora zaidi Afrika katika show yake hiyo aliambatana na Dj wake Romyjons pamoja na Meneja wake Salamu Mendez. Red Capet alipata fursa ya kupiga picha na watu kadhaa mashuhuri waliokuwepo katika tuzo hizo akiwemo Rais wa Shirikisho la soka Duniani Gianni Infantino. @diamondplatnumz akipata picha ya pamoja na Raisi Wa shirikisho la mpira duniani FIFA Gianni Infantino, katibu mkuu wa Fifa duaniani Bi Fatma Samoura, na raisi wa shirikisho la mpira Africa Ahmad ahmad #Caf Kwenye red Carpet ya utoaji wa tuzo kwa wachezaji bora Africa kwa mwaka 2019 #CafAwards2019 Egypt @fifaworldcup @caf_online #SimbainMisri #SimbainEgypt A post shared by Wasafi Classic Brothers..! (@wcb_wasafi) on Jan 7, 2020 at 11:40am PST Kwa Stage sasa, diamond alifanikisa kuwapagawisha maelefu waliohudhuria shughuli hiyo hata Mchezaji bora wa Afrika mwaka 2019 Sadio Mane alichezeshwa Yope. Mcheza Bora Wa Africa 2019 SADIO MANE,Rais Wa FIFA Pamoja Wageni Waarikwa Wapanda Jukwaani Kucheza Na @diamondplatnumz Kwa Pamoja Tazama Hapa #CafAwards2019 #SimbainMisri #SimbainEgypt #Diamondplatnumz cc @caf_online A post shared by Wasafi Classic Brothers..! (@wcb_wasafi) on Jan 7, 2020 at 2:53pm PST

NEW YORK MAREKANI NYOTA wa mchezo wa kikapu wa timu ya Golden State Warriors, Stephen Curry, amewatuliza mashabiki wa timu hiyo ambao walishtushwa na majeruhi yake. Mchezaji huyo alipata majeruhi mwishoni mwa wiki iliyopita katika mchezo dhidi ya Oklahoma City, huku Warriors ikishinda vikapu 121-118. Katika mchezo huo, Curry alipatwa na maumivu ya kifundo cha mguu na kuwapa wasiwasi mashabiki wa timu hiyo kutokana na mchango mkubwa wa mchezaji huyo. “Nashukuru Mungu ninaendelea vizuri japokuwa nilipatwa na maumivu makali, lakini kwa sasa nipo vizuri kwa kucheza. “Nilitumiwa ujumbe mbalimbali kutoka kwa mashabiki wangu na wadau wa kikapu, ila niwatoe wasiwasi kwamba nipo vizuri kwa sasa,” alisema Curry. Nyota huyo ametoa mchango mkubwa katika kikosi hicho msimu huu na kukifanya kishinde michezo 53 kati ya 58 waliyocheza, huku msimu uliopita akiwa mchezaji bora wa MVP.

LEONARD MANG’OHA – DAR ES SALAAM JESHI la Polisi limefanya tena upekuzi nyumbani kwa mwandishi wa habari za uchunguzi, Eric Kabendera, anayeshikiliwa kwa zaidi ya siku tano sasa tangu Julai 29 mwaka huu kuhusu utata wa uraia wake. Zaidi mwanasheria wa Kabendera amesema, Serikali kupitia jeshi la polisi sasa imeamua kumshtaki Kabendera kwa uchochezi.  Wakati huo huo Kamanda wa Polisi Kanda Maalum ya Dar es Salaam, Lazaro Mambosasa, ameliamiba gazeti hili kuwa bado wanaendelea kumuhoji mwandishi huyo na kwamba atafikishwa mahakamani wiki ijayo. Alipoulizwa kama mtuhumiwa huyo amepatikana na tuhuma zozote zinazomlazimu kupelekwa mahakamani alisema ni vigumu kuthibitisha kwa sababu watu huwa wanakataa hadi mwisho. “Kuthibitisha inatengemea, watu huwa wanakataa hivyo ni hadi mahakamani, kwa hiyo hajathibitisha na upelelezi unaendelea,”  alisema Mambosasa. Wakati Mambosasa akisema hayo Wakili wa Kabendera, Jebra Kambole, alitoa taarifa akieleza kuwa jana polisi ilituma maofisa wake  kwenda kupekua nyumbani kwa Kabendera. Mwanasheria huyo pia ameelezea jinsi mwanahabari huyo alivyohojiwa  katika maeneo matatu tofauti, kitengo cha uhalifu wa mtandao na uhamiaji. Kwa mujibu wa mwanasheria huyo, Serikali kupitia jeshi la polisi sasa limeamua kumshtaki Kabendera kwa uchochezi  kutokana na kuandika habari iliyochapishwa katika jarida la The Economist la nchini Uingereza Julai 31 mwaka huu ikiwa na kichwa cha habari ‘ John Magufuli is bulldozing Tanzania’s Freedom’. Akielezea jinsi mahojiano yake yalivyochukua muda mrefu na pasipo kupewa dhamana, Jebra alisema siku ya kwanza pamoja na kumiliki hati yake ya kusafiria, Kabendera alihojiwa na maofisa wa uhamiaji kwa saa nne kuhusu uraia wake.  Alisema Agosti 1 alipelekwa Kituo Kikuu cha Polisi na kuhojiwa na Kitengo cha uhalifu wa mitandao kwa saa tatu kwa kosa la uchochezi  chini ya kifungu cha 52 na 53 cha Sheria ya Huduma ya Habari  “Erick amenyimwa dhamana na polisi licha ya kwamba dhamana ni haki ya kikatiba nchini Tanzania. Polisi wametuma maafisa wa polisi kupekuwa nyumba ya Erick leo. Kama mtetezi wa Erick, ninafuatilia kwa karibu suala hilo na nitautaarifu umma kitaifa na kimataifa juu ya hatma yake,” ilieleza taarifa hiyo. Taarifa za kukamatwa kwa Kabendera zilianza kusambaa katika mitandao mbalimbali ya kijamii jioni ya Julai 29 na kuthibitihswa na ndugu zake waliodai kuwa mwanahabari huyo alichukuliwa nyumbani kwake Mbweni, Dar es Salaam na watu waliojitambulisha kuwa ni polisi. Siku moja baadaye Mambosasa katika mkutano na waandishi wa habari alisema polisi wanamshikilia Kabendera kwa mahojiano kuhusu uraia wake na kwamba alikamatwa baada ya kushindwa kutii wito wa kumtaka kufika polisi kwa mahojiano. Julai 31 Idara ya Uhamiaji ilidai kuwa imekuwa ikimfuatilia mwandishi huyo tangu mwaka 2013, baada ya kupata taarifa kutoka kwa wananchi ambao wamekuwa wakilalamika kuwa si raia wa Tanzania. Kauli hiyo ilitolewa na Kamishna wa Uraia na Pasipoti wa Uhamiaji, Gerald Kihinga, katika mahojiano na gazeti hili mapema wiki hii, ambapo alisema uchunguzi huo ulianza muda mrefu, lakini yeye alikaidi alipoitwa kutoa maelezo ya upande wake. Kihinga alikiri  kufanya naye mahojiano ya awali na alisisitiza kuwa  endapo ataonesha ushirikiano wataangalia suala la kumpa dhamana. Kuhusu uraia wa ndugu zake, Kihinga alisema watakapomaliza mahojiano watakachobaini ndiyo kitakachowafanya kuanza uchunguzi kwa ndugu zake. Inadaiwa kuwa Mei mwaka 2013, ndiyo yalifanyika mahojiano ya mwisho kuhusu suala hilo ambapo pia wazazi wake walihojiwa. Inadaiwa kuwa kutokana wakati wa sakata hilo aliyekuwa Waziri wa Mambo ya Ndani ya Nchi, Dk. Emmanuel Nchimbi, aliunda kamati kuchunguza uraia wa Kabendera. Inadaiwa kuwa Dk. Nchimbi, aliwaagiza maofisa wa uhamiaji kutowasumbua wazazi wa Kabendera kuhusiana na uraia wao, agizo ambalo linadaiwa kutolewa baada ya Kabendera kumwandikia barua.

LONDON, ENGLAND MASHAMBULIAJI mpya wa klabu ya A.F.C. Bournemouth, Jermain Defoe, ameweka wazi kuwa picha za marehemu Bradley Lowery ambaye alikuwa ni shabiki mkubwa wa klabu ya Sunderland, zitamtesa kwa kiasi kikubwa. Bradley ambaye alikuwa na umri wa miaka sita, amepoteza maisha juzi baada ya kusumbuliwa na ugonjwa wa saratani tangu akiwa na miezi 18 baada ya kuzaliwa kwake. Mtoto huyo aliteka hisia za mashabiki wengi wa soka duniani kwa kuwa na mapenzi ya dhati na klabu ya Sunderland pamoja na aliyekuwa mshambuliaji wa klabu hiyo Defoe. Defoe alikuwa anatumia muda mwingi kumpa faraja mtoto huyo kwa kuwa alionesha upendo wa dhati kwake, hivyo amedai picha alizopiga naye wakati wa uhai wake zitamtesa kwa kuwa atakuwa anayakumbuka baadhi ya mambo ambayo walikuwa wanayaongea. “Bradley alinifanya niwe karibu na familia yake, alikuwa rafiki wa kweli kwangu kwa kuwa alionesha upendo wa dhati, kila nikimwangalia macho yake yalikuwa yanajieleza kwamba ananipenda sana, upendo wake hauelezeki. Nitaendelea kulia kila wakati nikimkumbuka, ninashindwa kuzuia hisia zangu kwa kuwa nimekuwa nikikaa naye na kujua tatizo linalomsumbua kwa kipindi kirefu, ilikuwa haiwezi kupita siku moja bila ya kuwapigia simu wazazi wake au kumfikiria Bradley. “Nitaendelea kumkumbuka maishani mwangu na ninaamini picha zake zitanitesa sana kwa kuwa zitanifanya nikumbuke ukaribu wake kwangu. “Picha zake nyingi zipo kwangu, hata nyumbani kwao kuna picha zetu nyingi ambazo wameziweka ukutani, lakini leo hii ameondoka, ninaamini ipo siku tutaonana,” alisema Defoe. Desemba mwaka jana, mtoto huyo alishtua mashabiki duniani baada ya madaktari kudai hali aliyonayo mtoto huyo hawezi kuishi zaidi ya miezi miwili, hivyo walitangaza kwamba hadi kufikia mwezi wa pili mwaka huu angepoteza maisha. Kauli hiyo iliwafanya mashabiki wengi kuanza kumjua na kufuatilia hali ya afya yake, lakini ilipita mwezi wa pili huku akiwa hai, ila hali yake bado ilionekana kuwa mbaya siku hadi siku hadi juzi alipopoteza maisha akiwa mikononi mwa mama na baba yake.

Mahakama ya Wilaya ya Ilala imemtia hatiani Salum Njwete maarufu Scorpion kwa kosa moja la kumjeruhi mfanyabishara Saud Mrisho na kumhukumu kifungo cha miaka saba jela. Scorpion amehukumiwa leo Jumatatu, Januari 22 katika Mahakama hiyo mbele ya Hakimu Mkazi Flora Haule. Mahakama pia imemuachia huru kwa kosa la unyang’anyi wa kutumia silaha kwa sababu upande wa Jamhuri umeshindwa kuthibitisha kosa hilo bila kuacha shaka. Pamoja na kwenda jela miaka saba, mahakama imeamuru alipe faini ya Sh milioni 30 kama fidia kwa mlalamikaji. Kwa mujibu wa hati ya mashtaka Scorpion inadaiwa aliiba mkufu wa rangi ya fedha wenye uzito wa gramu 34 ukiwa na thamani ya Sh 60,000, bangili ya mkononi na fedha taslimu Sh 331,000 vyote vikiwa na thamani ya Sh 476,000, mali ya Said Mrisho. Mshtakiwa huyo anadaiwa kabla na baada ya wizi huo, alimchoma kisu tumboni, mabegani na machoni mlalamikaji huyo ili aweze kujipatia mali hizo.

LONDON, UINGEREZA KIONGOZI wa chama cha upinzani nchini Uingereza Jeremy Corbyn amesema atawaamuru wabunge wa chama chake wayapinge mapendekezo mapya juu Uingereza kujiondoa Umoja wa Ulaya yaliyotolewa na Waziri Mkuu wa nchi hiyo Boris Johnson.  Corbyn amesema mapendekezo hayo hayazingatii hali halisi na yataleta madhara. Corbyn ameeleza kuwa hata Waziri Mkuu mwenyewe anatambua kwamba mapendekezo hayo yatapingwa na Umoja wa Ulaya lakini Waziri Mkuu Boris amepinga madai hayo na ameeleza kuwa serikali yake imefanya juhudi za dhati kuondosha mkwamo katika mchakato wa Brexit huku muda ukiyoyoma kufikia mwishoni mwa mwezi huu ambapo Uingereza inatarajia kujiondoa Umoja wa Ulaya. Wakati huo huo Rais wa Baraza la Umoja wa Ulaya, Donald Tusk ameandika kwenye Twitter kuwa Jumuiya hiyo inasimama thabiti na Jamuhuri ya Ireland lakini pia amesema Umoja huo haujaridhishwa na mapendekezo mapya ya Boris. WABUNGE WAUSASAMBUA Juzi baada ya mpango huo  mpya kuwasilishwa bungeni  ulikosolewa wabunge kutoka vyama takriban vyote nchini Uingereza baada ya Umoja wa Ulaya pia kuonesha kutoridhishwa kabisa na mpango huo. Boris  aliwasilisha mapendekezo yake mapya kuhusu Brexit, siku moja baada ya kuyawasilisha mapendekezo hayo mbele ya viongozi wa Umoja wa Ulaya. Mapendekezo hayo yameibua mabishano makali ndani ya Bunge la Uingereza. Kundi muhimu la wabunge wa Umoja wa Ulaya limesema bunge la Ulaya halikuweza kuunga mkono makubaliano kwa kuzingatia mapendekezo hayo mapya ya Uingereza ambayo hayajafikia vigezo vinavyotakiwa kuhusu suala la mpaka. Ndani ya bunge la Uingereza kiongozi wa chama kinachotawala Scotland cha SNP, Ian Blackford amesema mapendekezo ya sasa ya waziri mkuu Boris Johnson hayakubaliki mbele ya Wascotland. ” Mapendekezo haya hayakubaliki, hayawezi kufanyiwa kazi, hayawezi kupendekezwa. Yanahusu tu kumbebesha lawama mtu mwingine, na kwa maana hii katika Umoja wa Ulaya mpango huu umekataliwa. “Spika mpango huu umetengenezwa kushindwa na hilo analijuwa waziri mkuu. Hiki kitiisho cha kuwataka watu waukubali au wauachilie mbali ni shinikizo jingine linalotueleza kwenye hatua ya kuondoka Umoja wa Ulaya kwa janga kubwa.” Ian Blackford pia amesema wabunge wa Scotland wako tayari kuiangusha serikali ya Boris Johnson ikiwa waziri mkuu huyo atashikilia msimamo wa kulazimisha Brexit bila makubaliano. ”Namwambia waziri mkuu, tafuta njia urefushe muda wa Brexit  au ujiuzulu, la sivvyo SNP iko tayari kuiangusha serikali hii.” Kwa upande wake Corbyn alisema hakuna mbunge yoyote wa chama chake atakayeunga mkono mapendekezo  hayo mapya ambayo amesema hayana tafauti na yale yaliyokataliwa huko nyuma.

WAZIRI wa Nchi Ofi si ya Waziri Mkuu, Sera, Bunge, Kazi, Ajira, vijana na walemavu Antony Mavunde amesema vijana 700 kutoka wilaya saba za mkoa wa Dodoma watapatiwa mafunzo juu ya kutengeneza kitalu nyumba (green house).Alisema hayo mwishoni mwa wiki katika kijiji cha Nzali Kata ya Chilonwa Wilaya ya Chamwino wakati wa uzinduzi rasmi maadhimisho ya miaka 42 ya kuzaliwa kwa Chama Cha Mapinduzi (CCM) uliofanywa na Katibu Mkuu wa CCM, Dk Bashiru Ally. Alisema katika kuhakikisha vijana wanapata fursa mbalimbali, vijana 100 kila wilaya za mkoa wa Dodoma watafundishwa kutengeneza green house.Alisema mafunzo hayo yatatolewa na wataalam kutoka Chuo Kikuu cha Kilimo (SUA) kilichopo mkoani Morogoro lengo ni kuhakikisha vijana wanatumia fursa zilizopo katika kilimo ili waweze kuwa wazalishaji wa mazao bora. Pia alisema wanaendelea kutoa mikopo kwa ajili ya vijana ili waweze kujiajiri na kufanya biashara zenye tija ili kushiriki katika uchumi wa taifa. Kwa upande wake Mbunge wa Viti Maalumu, Fatma Tawfique alisema wananchi wanatakiwa kuendelea kukiunga mkono Chama Cha Mapinduzi ikiwemo kukipatia kura kwenye chaguzi mbalimbali

AVELINE KITOMARY -DAR ES SALAAM MAHAKAMA ya Hakimu Mkazi Kinondoni, Dar es Salaam imempandisha kizimbani Anwari Shahame (35), mkazi wa Tabata kwa mashtaka mawili ikiwemo kukutwa na nyaraka bandia. Akisoma shtaka la kwanza mbele ya Hakimu Anifa Mwingira, Mwendesha mashtaka wa Jamhuri, Matarasa Hamisi, alidai kati ya tarehe zisizojulikana Machi mwaka 2015, eneo la Magomeni Mikumi, Wilaya ya Kinondoni mshtakiwa alipewa gari yenye namba za usajili T. 514 CVT aina ya Toyota Harriet yenye thamani ya Sh milioni 30 mali ya Kachenje Sabdiel huku wakijidai kumsaidia kuliuza lakini alikwenda kinyume na makubaliano. Katika shtaka la pili mtuhumiwa anadaiwa kuwa katika tarehe isiyojulikana Mei mwaka 2016 katika Mkoa wa Dar es Salaam alikuwa na nyaraka bandia ya mauzo ya gari hilo ambayo ilikuwa inaonesha tarehe 17 Mei, 2016 kwa lengo la kuonesha kuwa aliuza gari hilo kwa Nuru Nassib huku akijua ni uongo. Mtuhumiwa alikana kufanya kosa la kwanza huku alikiri kufanya kosa la pili. Upande wa Jamhuri ulisema upelelezi wa kesi hiyo bado haujakamilika na kuomba tarehe ya kutajwa tena. Hata hivyo, Hakimu Mwingira alisema dhamana iko wazi kwa mshtakiwa kuwa na wadhamini wawili wanaotambulika kisheria watakaotoa bondi ya Sh milioni 10 kwa kila mmoja. Mshtakiwa alishindwa kukidhi masharti ya dhamana na kurudishwa rumande hadi kesi yake itakaposomwa tena Mei 28, mwaka huu. Wakati huo huo, mahakama imempandisha kizimbani Juma Salim (27) mkazi wa Goba kwa shtaka la ubakaji. Akisoma shtaka hilo mbele ya Hakimu Karoline Kiliwa, mwendesha mashtaka wa Jamhuri, Neema Moshi, alidai mnamo Aprili 21 eneo la Goba Kinzudi, Wilaya ya Kinondoni, alimwingilia kingono  mwanamke mwenye umri wa miaka 28 bila idhini yake. Mshtakiwa alikana kutenda kosa hilo huku upande wa Jamhuri ulisema upelelezi wa kesi hiyo bado haujakamilika na kuomba tarehe ya kutajwa tena. Hakimu Kiliwa alisema dhamana iko wazi kwa mshtakiwa kuwa na wadhamini wawili wanaotambulika kisheria watakaotoa bondi ya Sh millioni 1 kwa kila mmoja. Hata hivyo mshtakiwa alishindwa kukidhi masharti ya dhamana na kurudishwa rumande hadi kesi yake itakaposomwa tena Mei 28. mwaka huu. Mwishooo Wauguzi walia wajawazito kutumia dawa za kienyeji Na MOHAMED HAMAD – KITETO WAUGUZI 114 wa Wilaya ya Kiteto mkoani Manyara wameomba Serikali kulipa deni lao ambalo ni Sh 91,080,000 kwa ajili za kununulia sare toka mwaka 2012, huku wakisema wajawazito kutumia dawa za kienyeji ni changamoto nyingine kwao. Walisema waraka wa utumishi wa umma kumb namba CB 128/271/01/110 wa tarehe 01.09.2008 unamtaka kila muuguzi kulipwa Sh 120,000 kila mwaka kwa ajili ya kununulia sare za kazini. Akisoma risala mbele ya mgeni rasmi, muuguzi Prisila Kalama kutoka Hospitali ya Wilaya ya Kiteto alisema pamoja na kutowapa stahili hizo wauguzi wamekuwa na sare kulingana na maadili ya kazi. “Baadhi ya wauguzi wamechakaza sare (uniform) na kuja nazo kazini kinyume cha maadili, hivyo ili kulinda maadili yetu tunaomba tupate fedha hizo ambazo ni kwa mujibu wa waraka wa utumishi wa mwaka 2008,” alisema. Kalama alisema mbali na tatizo hilo pia baadhi ya watumishi wamekuwa hawalipwi posho ya kuitwa kazini hasa kitengo cha upasuaji, pamoja na madai mengine ambayo wamekuwa hawalipwi kwa wakati. Alisema pia uelewa mdogo wa baadhi ya wanajamii wanaowazunguka kuhusu sheria na taratibu za hospitali na vituo vya afya umekuwa na changamoto kwao kuwatuhumu, na kuwapa kashfa, matusi, kudhalilishwa na wakati mwingine kupigwa. Changamoto nyingine aliyosema ni kuongezeka kwa matumizi makubwa ya madawa ya kienyeji kwa wajawazito wakati wa uchungu hali inayofanya matokeo mabaya kwa mama na mtoto wakati wa kujifungua. Mkurugenzi Mtendaji wa Halmashauri ya Wilaya ya Kiteto, Tamim Kambona, akizungumza na wauguzi hao aliwahakikishia kuwa ifikapo Julai atahakikisha watumishi hao wanalipwa fedha zao. “Tulikuwa na changamoto ya kifedha, kwa sasa niwahakikishie mbele ya Mkuu wa Wilaya ya Kiteto hapa kuwa nitawalipa hata kwa kutumia vyanzo vyangu vya ndani ya halmashauri, lengo ni kulinda maadili yenu ya kazi ili muweze kufanya majukumu vyema,” alisema. Katika hatua hiyo, Kambona aliwahakikishia wauguzi hao kuwa ataboresha hospitali hiyo, kukamilisha uzio, miundombinu ya maji kwa kisima alichochimba huku akidai atamkabidhi gari Mganga Mkuu wa Hospitali ya Wilaya ya Kiteto, Dk. Pascal Mbota.  Mkuu wa Wilaya ya Kiteto, Mhandisi Tumaini Magesa aliwataka wanasiasa kuacha tabia za kwenda kutisha wauguzi na kudai hatua kali zitachukuliwa kwa watakaobainika. “Mwanasiasa na utaalamu wapi na wapi, iwe mwisho. Hata hivyo wauguzi toeni taarifa kwa wakati ili Serikali tuweze kushughulika na mambo hayo kwani haiwezekani kuvurugwa kwa mtindo huu wakati sisi tupo,” alisema Magesa. Kwa upande wake, Mganga Mkuu wa Hospitali ya Wilaya ya Kiteto, Dk. Mbota, alisema kumekuwepo na jitihada kubwa zinazofanywa na watumishi wa idara ya afya ambazo zinatakiwa kutambuliwa pamoja na kwamba wanakabiliana na changamoto hizo. “Natambua Serikali inataka tuwajibike kikamilifu kwa wananchi kama tufanyavyo siku zote ila mambo ya kisheria na kisera, nampongeza mkurugenzi mtendaji Tamimu Kambona kunipatia gari kwa ajili ya matumizi ya ofisi, itarahisisha kazi zangu,” alisema.  

KPMG imefanikiwa kusonga mbele baada ya kuibuka kinara katika kundi lao lililohusisha timu nyingine za Deloitte, PWC na Innovex.Timu ya KPMG iliibuka kinara wa kundi hilo kwa kuwafunga wapinzani katika mechi zote ambapo iliifunga PWC mabao 3-1, Deloitte 4-1 na Innovex 2-1.Akizungumza na gazeti hili baada ya mechi hiyo kocha mchezaji wa timu ya KPMG, Hamza Mzee, alisema kwamba timu yao imejiandaa vyema na wana uhakika wa kushinda michuano hiyo.“Kushinda michezo yetu ni kwa sababu wachezaji wamejiwekea ratiba ya kufanya mazoezi baada ya kazi kwa kuwa huboresha Afya kwa ujumla hivyo kwenye mechi wanakuwa wepesi hivyo ubingwa tutauchukua,” alisema Mzee.